
ეპისკოპოსი მარკუს შოხი" 
რელიგიები საქართველოს ევროინტეგრაციის გზაჯე 


მიდის თუ არა საქართველოში არსებული რელიგიური ჯგუფების განვითარების 
გზა ევროინტეგრაციისკენ? დგას თუ არა საქართველო ამ ბილიკზე? რა უნდა 
იმოქმედონ რელიგიურმა გაერთიანებებმა ამ მიზნით? ეს უფრო პოლიტიკოსებისა 
და პოლიტიკის მსჯელობის საგანი ხომ არაა, ვიდრე სულიერი ლიდერების? ერთი 
მხრივ, ჭეშმარიტებაა, რომ ევროინტეგრაცია არის პოლიტიკური განსჯის საგანი 
და ქართული საზოგადოების შიგნით უნდა იქნეს განხილული. მეორე მხრივ, რე- 
ლიგია თავის თავში პოლიტიკას რომც არ მოიცავდეს, რელიგიაზე პოლიტიკური 
ზეგავლენის უარყოფა შეუძლებელია. 

რა არის რელიგიის ძირითადი განსახილველი საკითხი? უპირველეს ყოვლისა მი- 
სი მიზანი ადამიანური და ზეციური ურთიერთობის განხილვაა. ჩემთვის, როგორც 
ქრისტიანისთვის, ეს არის კაცობრიობასა და ღმერთს შორის ურთიერთობა, რომე- 
ლიც გამოხატულია ღმერთის სამებითა, – მამის, ძის და სულიწმიდის სახით და 
გადმოცემულია ბიბლიაში. მაგრამ, ამავე დროს, იგი ემყარება ადამიანურ ურთიერ- 
თობებს საზოგადოებაში. როგორც ქრისტიანებს, ჩვენ გვწამს, რომ ღმერთი ზრუ- 
ნავს არა მარტო ჩვენ ურთიერთობებზე მასთან, არამედ, ასევე, ადამიანებს შორის, 
ერთმანეთთან ურთიერთობებზე. ღმერთის მიზანია ყველა ადამიანის კეთილ- 
დღეობა. ამისათვის უფალმა მოგვცა მცნებები. ისინი უბრალოდ აბსტრაქტული 
ხასიათის ნორმები არაა, რომელსაც უნდა დავემორჩილოთ, ვინაიდან ისინი წმინდა 
და უზენაესი ძალის მიერაა დადგენილი. მცნებები არის რეგულაციები, რომლებიც 
გვეხმარება, გვქონდეს უკეთესი ცხოვრება და სრულყოფილ ადამიანობას მივაღ- 
წიოთ. 

ამ მხრივ, ბიბლიის სწავლებებს აქვთ მნიშვნელოვანი პოლიტიკური გავლენა. ეს 
ნათლად ჩანს ძველი აღთქმის წინასწარმეტყველების მაგალითზე. ისინი ჩართული 
იყვნენ იმდროინდელ პოლიტიკაში, განსაკუთრებით მაშინ, როდესაც სამართლი- 
ანობას ექმნებოდა საფრთხე. ისინი ხმას იმაღლებდნენ ღარიბი და დაუცველი ხალ- 
ხის დასაცავად. 

ზემოაღნიშნულიდან გამომდინარე, ვასკვნით, რომ სახელმწიფო მმართველობის 
გარკვეული ფორმის აღება ბიბლიიდან შეუძლებელია. ბიბლია არ იცნობს 
დემოკრატიას იმ სახით, როგორც ის დღეს ჩვენ ვიცით. მაგრამ ბიბლია გვაძლევს 
განსჯის კრიტერიუმებს, თუ მმართველობის რომელი ფორმა მიესადაგება ბიბ- 
ლიურ მოთხოვნებს. 

ევროპის პროტესტანტული ეკლესიების გაერთიანებამ გასული წლის გენე- 
რალურ ასამბლეაზე, შვეიცარიაში, მიიღო რეზოლუცია, რომლის თანახმად, 
დემოკრატიული სტრუქტურები და პრინციპები „უნდა ეთანხმებოდეს ღმერთის 
მიერ დადგენილი ღირსების, თავისუფლებისა და თანასწორობის ღირებულებებს. 
ადამიანის ცოდვილი და დაცემული ბუნებიდან გამომდინარე, ძალაუფლების წყა- 


” საქართველოს და სამხრეთ კავკასიის ევანგელურ-ლუთერული ეკლესიის ეპისკოპოსი. 


სულხან-საბა ორბელიანის უნივერსიტეტი 


რო იყოფა, იზღუდება და კონტროლქვეშ ექცევა. კანონიერების პრინციპზე და- 
ფუძნებული ინსტიტუტები იცავენ ინდივიდთა თავისუფლებას და უზრუნველ- 
ყოფენ მშვიდ თანაცხოვრებას. პროტესტანტიზმი მხარს უჭერს დემოკრატიულ 
ჩართულობას და გადაწყვეტილების მიღების პროცესში მონაწილეობას, როგორც 
კარგი სამეზობლო და მშვიდობიანი თანამშრომლობის საფუძველს ევროპის 
ფარგლებში“. 

ევროპის პროტესტანტული ეკლესიების გაერთიანების რეზოლუციის თანახმად, 
არსებული დემოკრატიული ღირებულებები თანხვედრაშია ბიბლიურ ღირებულე- 
ბებთან, შესაბამისად, ქრისტიანული ეკლესიები მხარს უჭერენ დემოკრატიას. 

სამწუხაროდ, საქართველოში, ევროპასა და მსოფლიოში დემოკრატიული ღირე- 
ბულებები და პრინციპები არ არის თვითმყოფადი და მათ მიმართ მრავალი გამო- 
წვევა დგას სხვადასხვა შეხედულების გამო. ზემოხსენებული რეზოლუცია ადგენს, 
რომ „დემოკრატია და კანონიერების პრინციპი ამჟამად განიცდის ზეწოლას 
ევროპის ქვეყნებში. (მაგრამ) ევროპის პროტესტანტული ეკლესიები მხარს უჭერენ 
დემოკრატიულ სტრუქტურებს და პრინციპებს და ცდილობენ, გააძლიერონ ისინი 
სხვადასხვა სახელმწიფოებრივ დონეზე ევროპის ქვეყნებში. (...) თუმცა ზემოხსე- 
ნებული ინსტიტუტების გარდა, საჭიროა პოლიტიკურად აქტიური სამოქალაქო სა- 
ზოგადოება, რომელიც დემოკრატიას და კანონიერებას დაიცავს“?. 

დავუბრუნდეთ თავდაპირველ კითხვას: შეუძლია რელიგიას შეიტანოს განსა- 
კუთრებული წვლილი საქართველოს ევრო-ატლანტიკურ ინტეგრაციაში? არსე- 
ბობს თუ არა „რელიგიური“ პასუხი ამ კითხვაზე? ეს არ არის ის შემთხვევა, როდე- 
საც „ევრო-ატლანტიკურში მხოლოდ გეოგრაფიულ მიმართულებას ვგუ- 
ლისხმობთ. ამაზე „რელიგიური“ პასუხი არ გაიცემა. აირჩევს თუ არა საქართველო 
განვითარების დასავლურ, ჩრდილოურ, აღმოსავლურ თუ სამხრეთულ გზას, ანდა 
გახდება თუ არა საქართველო რომელიმე ხელშეკრულების ან ორგანიზაციის 
წევრი ქვეყანა – ამ კითხვაზე აშკარა „რელიგიური“ პასუხი არ არსებობს. ჩვენი 
რელიგიური რწმენის გზა მიდის ღმერთის სამეფოსკენ და არა რომელიმე კონკრე- 
ტული პოლიტიკური ალიანსისკენ. ეს უპირველესად პოლიტიკური შეკითხვაა და 
უნდა გადაწყდეს გონივრულად მხოლოდ პოლიტიკოსების მიერ. 

მაგრამ იმ შემთხვევაში, თუ „ევრო-ატლანტიკურ“ ინტეგრაციას ვხედავთ, რო- 
გორც დემოკრატიული ღირებულებების, პრინციპების და კანონიერების დაცვის 
საშუალებას, მაშინ ჩვენ, როგორც ეკლესიამ, ამ პოზიციას მხარი უნდა დავუ- 
ჭიროთ. ამ დროს უნდა გვახსოვდეს, რომ ზემოხსენებული ღირებულებების არსე- 
ბობა თავისით არ მოდის. ჩვენ მოგვიწევს მათი დაცვა, ჩვენ უნდა ვაშენოთ ეს ღი- 
რებულებები ყოველდღიურად. ამ მიზნით, ბიბლიური პრინციპები და ღირებუ- 
ლებები კარგი სახელმძღვანელოა. ჩვენ, როგორც ეკლესია, ვალდებულიც ვართ, 
ამ პროცესში მონაწილეობა მივიღოთ და ჩვენი წვლილი შევიტანოთ სოციალური 


1 ერთად ევროპისთვის: საუკუნე გასულა პირველი მსოფლიო ომის დასრულების შემდეგ – გა- 
ვიხსენოთ ერთად მშვიდობიანი მომავლისთვის“. პროტესტანტული ეკლესიების ერთობლივი 
გზავნილი, მიღებული ევროპის პროტესტანტული ეკლესიების გაერთიანების (CჩCC) გენე- 
რალური ასამბლეის მიერ 2018 წლის სექტემბერში ბაზელში (შვეიცარია). 

2 


ჟურნალი „ორბელიანი“, M1, 2019 


და პოლიტიკური სამართლიანობის განხორციელებასა და ამ პროცესში ყველას 
თანაბარი მონაწილეობის უზრუნველყოფაში, განვავითაროთ უფლის ქმნილება და 
პატივი ვცეთ ადამიანურ ღირსებას. ამ ყველაფრით ჩვენ გავყვებით წინასწარ- 
მეტყველის მიერ მოცემულ რჩევას: „შესთხოვეთ მშვიდობა იმ ქალაქისათვის“ 
(იერემია, 29:7). 


სულხან-საბა ორბელიანის უნივერსიტეტი 


საპატრიარქო და სინოდური ტომოსი უკრაინის მართლმადიდებელი 
ეკლესიის ავტოკეფალური სტატუსის მინიჭებისათვის 


ბერძნულიდან თარგმნა ირინე გარაყანიძემ 


ბართლომეოსი, ღმრთის წყალობით კონსტანტინოპოლის, 
ახალი რომისა და მსოფლიო პატრიარქი 


„მოსრულ ხართ თქუენ მთასა სიონსა.. და ქალაქსა ღმრთისა ცხოველისასა, 
იერუსალშმსა ზეცისასა, და ბევრეულსა ანგელოზთა კრებულსა... და ეკლესიასა 
პირმშოთასა“ (ებრ. 12,22-23). ასე მიმართავდა ყოველთა მორწმუნეთ წარმართთა 


ნეტარი მოციქული პავლე. მართლაცდა მთა არის ეკლესია – უტყუარია იგი, მტკი- 


ცე, ურყევი და უძლეველი. მართალია, ერთი მრევლია და ქრისტეს ერთი სხეულია 
იგი, იგი ღმრთის ეკლესიაა და ასეთი არის და ასე იწოდება კიდეც ყოველგან 


თავისი მართლმადიდებლური სარწმუნოების აღმსარებლობით, სულიწმინდისმიერ 
საიდუმლოებათა ზიარებით და სამოციქულო მემკვიდრეობით. კანონიკური წე- 
სითაც ურყევია იგი, ჯერ კიდევ სამოციქულო დროიდანვე შედგენილი და თუმცა 
სხვადასხვა ქვეყნის ეკლესიათაგანაც შედგება, იგი საკუთარ წიაღში, შინაგანად 
თვითმმართველია – საკუთარი მწყემსით, ქრისტეს მოძღვართა და მსახურთაგა- 
ნაც, ესე იგი თავისი, ადგილობრივი ეპისკოპოსების მიერაა შედგენილი – არა ოდენ 
ამა სოფლად მისი ისტორიული მნიშვნელობის გამო, არამედ მის წიაღშივე წარმო- 
ცენებული სამრევლო საჭიროების გამო. 

შესაბამისად, უკრაინის ფრიად კეთილმორწმუნე და ღმრთივდაცული ქვეყანა, 
რომელიც უზენაესი განგებულებით ძლიერდება, იძენს სიდიადეს, რომელმაც სიმ- 
წარე იწვნია თავისი პოლიტიკური და საეკლესიო განმგებელთაგან, მართებულად 
ითხოვს საეკლესიო თვითმმართველობას, თანახმად ამ ერის მიერ განუწყვეტლივ 
წარმოდგენილი მოთხოვნებისა, კონსტანტინეპოლის უწმინდესი საყდრისკენ პერი- 
ოდულად რომ იყო მიმართული; იმისთვის რომ მან, ხანგრძლივი კანონიკური გად- 
მოცემისადმი მოვალემ იზრუნოს გასაჭირში მოქცეული წმინდა მართლმადიდე- 
ბელი ეკლესიისათვის, ისეთისთვის, როგორიცაა კიევის ისტორიული სამიტროპო- 
ლიტო; მით უმეტეს, რომ იგი მარადიული კანონიკური კავშირებით მუდამ იყო მას- 
თან შეუღლებული. ჩვენი უმდაბლესობა და ჩვენდამი რწმუნებული უსამღვდე- 
ლოესი მიტროპოლიტები და სულიწმინდით ფრიად პატივცემული საყვარელი ძმები 
და თანამწირველები ქრისტეს დიდი ეკლესიის ვალდებულებისამებრ, მართლმა- 
დიდებელი სამყაროსადმი ნაკისრები საზრუნავის შესაბამისად, ადგილობრივ ეკ- 
ლესიებში ხანგრძლივ მუქარათაგან წარმომავალ სქიზმათა და განყოფათა საკურ- 
ნებლად, ერთსულოვნებით განვსაზღვრავთ და განვაცხადებთ: მთელი, პოლიტი- 
კურად შემდგარი და საბოლოოდ დამოუკიდებლობამიღწეული უკრაინის საზ- 
ღვრებში მოქცეული მართლმადიდებელი ეკლესია წმინდა სამიტროპოლიტოებით, 
სამთავარეპისკოპოსოებითა და საეპისკოპოსოებითურთ, მონასტრებითა და სამ- 
რევლოებითურთ, ასევე – მასში ყოველი საეკლესიო დაწესებულებითურთ, რომე- 


ჟურნალი „ორბელიანი“, M1, 2019 


ლიც ქვემდებარედ მოქმედებს ერთი წმიდა კათოლიკე და სამოციქულო ეკლესიის 
ღმერთკაცისა, უფლისა და მაცხოვრისა ჩვენისა იესუ ქრისტესათვის, ამიერითგან 
დაე, არსებობდეს, როგორც კანონიკურად ავტოკეფალური, დამოუკიდებელი და 
თვითმმართველი, ხოლო საეკლესიო საქმეებში პირველ მღვდელმთავრად ამი- 
ერითგან სცნოს კანონიკური მღვდელმთავარი – „კიევისა და სრულიად უკრაინის 
მიტროპოლიტი”. 

არ არის ნებადართული, რათა მან მოაკლოს ან შემატოს ამ წოდებას რამ კონ- 
სტანტინოპოლის ეკლესიის ნებართვის გარეშე. მისი თავმჯდომარეობით ეკლესიის 
წმინდა სინოდი შეიკრიბება როტაციის წესით, ექვსი წევრის შემადგენლობით 
უკრაინის გეოგრაფიულ საზღვრებში მღვდელმთავართა უხუცესობის უპირატე- 
სობით, რაკი ამ ქვეყანაში შესაბამისი მმართველობა შემოიზღუდება, თანახმად 
წმიდათა ღმრთიული კანონების განცხადებისამებრ, თავისუფლად, სულიწმინდით 
და დამოუკიდებლად, ყოველგვარი უცხო ჩარევის გარეშე. 

გარდა ამისა, ჩვენ მიერ ხელმოწერილი საპატრიარქო და სინოდური ტომოსის 
შესაბამისად, უკრაინის ხელისუფლების ფარგლებში ვცნობთ და ვაღიარებთ ჩვენს 
სულიერ შვილს-ასულს და ყოველთა მსოფლიო მართლმადიდებელთა ეკლესიათა 
წინაშე წარმოვადგენთ მას, როგორც დას; განვაცხადებთ და ვიხსენიებთ მას, 
როგორც „უკრაინის უწმინდესი ეკლესია“, რეზიდენციით – საყდრით – ისტო- 
რიული ქალაქი კიევი. იგი ვერ შემძლებელ არს დაადგინოს საზღვარგარეთ ეპისკო- 
პოსები ან დააფუძნოს საკურთხევლები, არსებულნი იქ უკვე ჩვენი მსოფლიო 
საყდრის მიერ, რომელსაც აქვს დიასპორაზე კანონიკური უფლებამოსილება. არსე- 
ბითად მისი იურისდიქცია შემოიფარგლებოდეს უკრაინის სახელმწიფო ტერი- 
ტორიაზე; ავტოკეფალური ეკლესიის ხელმწიფების ყოველ უპირატესობასა და უფ- 
ლებებს ვანიჭებთ მას, რათა მღვდელმსახურებისას მოიხსენიებდეს „ყოველ 
მართლმადიდებელ საეპისკოპოსოს“, მისდამი რწმუნებული უწმინდესი მღვდელ- 
მთავრების დასი კი მოიხსენიებს მისი წინამძღოლის სახელს, როგორც პირველ 
მღვდელმთავარსა და უკრაინის უწმინდესი ეკლესიის წინამძღოლს. ხოლო 
საგარეო, უცხოეთის საეკლესიო განმგებლობისათვის ისინი მის მიერ და წმინდა 
სინოდის მიერ საყოველთაოდ ცნობილ იყვნენ, როგორც განგებისმიერი და 
განსაზღვრული კვალად სახარებისმიერი და სხვა წმინდა გადმოცემისა და ასევე, 
ჩვენი წმიდა და კათოლიკე ეკლესიის დადგენილებისამებრ და განჩინებისამებრ 
ნიკეას პირველი საეკლესიო-კრების პირველი კანონისა, რომელიც განსაზღვრავს: 
„თუკი გამორჩევა ეპისკოპოსთა მთელი კრების კურთხევით მოხდება და ს- 
აეკლესიო სამართლის შესაბამისად, მაგრამ ორი ან სამი ეპისკოპოსი, საკუთარი 
პატივმოყვარეობიდან გამომდინარე, ამ გამორჩევას შეეწინააღმდეგება, მაშინ 
ძალაშია უმეტესობის აზრი“. ამასთანავე, ყველა მღვდელმთავარს და სხვა სასუ- 
ლიერო პირს უნარჩუნდება მსოფლიო პატრიარეის წინაშე გასაჩივრების უფლება, 
რომელსაც აქვს საბოლოო გადაწყვეტილებების მიღების კანონიკური ვალდე- 
ბულება ადგილობრივი ეკლესიების ეპისკოპოსებისა და სხვა სასულიერო პირების 
განსჯაზე, ქალკედონის მეოთხე მსოფლიო კრების მე-9 და მე-17 კანონების 
თანახმად. 


სულხან-საბა ორბელიანის უნივერსიტეტი 


ყოველივე ზემოთთქმულს შემდეგ ვაცხადებთ, რომ უკრაინის ავტოკეფალური 
ეკლესია, როგორც დანარჩენი პატრიარქები და მეთაურნი, ცნობს თავად უწმიდეს 
სამოციქულო მსოფლიო საყდარს. მისი პირველადი მიზანი არის, ყველა სხვა კანო- 
ნიკურ ვალდებულებებთან და მოვალეობებთან ერთად, მართლმადიდებელი სარ- 
წმუნოების შეურყვნელად დაცვა, ასევე, კანონიკური ერთობისა და ურყევი კავში- 
რის ქონა მსოფლიო საპატრიარქოსა და ადგილობრივ ეკლესიებთან. ამასთანავე, 
კიევისა და უკრაინის მიტროპოლიტი, და უკრაინის უწმიდესი ეკლესიის მღვდელ- 
მთავრები ამიერითგან არჩეულ იქნებიან ღმრთაებრივთა და წმიდათა კანონთა 
დადგენილებისამებრ და არა ეკლესიის საწესდებო ქარტიის შესაბამისად, რაც 
უსიტყვო თანხმობით შეესაბამება საპატრიარქო და სინოდური ტომოსის დადგე- 
ნილებებს. ყოველ მღვდელმთავარს მართებს, განაგოს ერი ღმრთის სიყვარულით 
და ღმრთის შიშით მიაქვდეს მშვიდობა მათთა ეკლესიათა ფარგლებში. 

მაგრამ, იმისთვის რათა ქრისტეს ეკლესიებს შორის სულიერი ერთობისა და 
კავშირის საკვრელი დაურღვევლად შენარჩუნდეს, როგორც განვისწავლენით: 
„ისწრაფდით დამარხვად ერთობასა მას სულისასა საკრველითა მით მშედობისაითა“ 
(ეფეს. 4,3), კიევისა და სრულიად უკრაინის უნეტარესი მიტროპოლიტი ვალდე- 
ბულია იხსენიებდეს დიპტიქის რიგში, წმინდა მამათა მიერ ძველთაგან გადმო- 
ცემული კანონიკური წესის მიხედვით, მსოფლიო პატრიარქს, უნეტარეს პატრი- 
არქებს და ადგილობრივი მართლმადიდებელი ეკლესიების სხვა მეთაურებს. თავად 
კი ჩეხეთისა და სლოვაკეთის ეკლესიის მეთაურის შემდეგ დაიკავებს ადგილს 
წმინდა დიპტიქში და საეკლესიო კრებების დროს. 

ასევე, უკრაინის ეკლესიას მის პირველ პირსა და კიევის საყდრის ადგილის 
კანონიკურ შემთავსებელს ევალებათ მონაწილეობა მიიღონ მნიშვნელოვან კანო- 
ნიკურ, დოგმატურ და სხვა საკითხებთან დაკავშირებულ განხილვებში, ეკლესიის 
წმიდათა მამათა ადათისამებრ მართლმადიდებელთაშორის შეკრებებზე. ხოლო 
ახლადდადგენილი მიტროპოლიტი ვალდებულია ყოველ მიზეზ გარეშე დაუგზავ- 
ნოს სამშვიდობო წერილები მსოფლიო პატრიარქს და სხვა პირველმოსაყდრეთ, 
ისევე როგორც თავადაც აქვს უფლება, მათგან მიიღოს ეს ეპისტოლენი, როდესაც 
დაიწყებს სამშვიდობო მოგზაურობას, როგორც ეს მიღებულია, კონსტანტი- 
ნოპოლის ეკლესიის პირველი საყდრიდან, და ასევე, მისგან მიიღებს წმინდა მი- 
რონს მასთან სულიერი ერთობის ცხადსაყოფად. ხოლო ეკლესიის, დოგმატური და 
კანონიკური შინაარსის უპირატესი საკითხების თაობაზე: კიევისა და სრულიად 
უკრაინის უნეტარეს მიტროპოლიტს თავისი ეკლესიის წმიდა სინოდის სახელით 
მართებს მიმართოს ჩვენს უწმინდეს საპატრიარქო და მსოფლიო საყდარს, რათა 
მოიძიოს მისგან ავტორიტეტული აზრი და უპირობო მხარდაჭერა. ასევე, მსო- 
ფლიო საყდრის უფლებამოსილებები უკრაინის ეგზარქიის მიმართ და მისი წმინდა 
სტავროპიგიულობა უკრაინაში ურყევადაა დაცული. 

ყოველივე ამასთან ერთად და აღნიშნულ პირობებთან დაკავშირებით ჩვენდამი 
რწმუნებული ქრისტეს დიდი ეკლესია აკურთხებს და განაცხადებს უკრაინის 
მართლმადიდებელ ეკლესიას ავტოკეფალურად; უსურვებს უკრაინის ქვეყანას, მის 
ღირსეულ მღვდელმთავრებს, პატიოსან სამღვდელოებას და მის მორწმუნე ერს, 

რათა სულიწმინდის საგანძურიდან უხვად გარდამოევლინებოდეს მასზე კურ- 
თხევა, საღმრთო ძღვენი; და ამასთანავე, ვუსურვებთ, რათა უზენაესი და დიდი 
მღვდელმთავარი იესო ქრისტე, მეოხებითა ყოვლადუხრწნელისა და უმეტესად 
კურთხეულისა დედოფლისა, მარადის ქალწულისა მარიამისა, წმიდისა მოცი- 
ქულთა სწორისა ვლადიმირისა და წმიდისა დედოფლისა ოლღასი, წმიდათა 
ღმერთშემოსილთა მამათა, კიევის ლავრისა და სხვათა მონასტერთა მოღვაწეთა 
და მონაზონთა, რათა მარადის დაიცვას იგი ერთი წმიდა კათოლიკე და სამო- 
ციქულო ეკლესიის წიაღში კეთილად დგომით, ერთობით, მშვიდობითა და გამრავ- 
ლებით, სადიდებელად ღმრთისა, მამისა, ძისა და სულისა წმიდისა თანა. 

ამას ყოველივეს მართლმადიდებლობის ჩვენი ღირსეული ცენტრიდან კეთილად 
გაუწყებთ, გადმოგცემთ სინოდურად და სამარადისოდ დასაცავად საპატრიარქო 
და სინოდურ ტომოსს, რომელიც შედგენილია და ხელმოწერილი ჩვენდამი რწმუ- 
ნებული ქრისტეს დიდი ეკლესიის – კონსტანტინოპოლის მიერ, სახელმძღვანელოდ 
გადაეცა უკრაინის უწმიდესი ეკლესიის წინამძღვარს, უფალ ეპიფანეს და სახელმ- 
წიფოს პრეზიდენტს, მის აღმატებულებას პეტრო პოროშენკოს მუდმივი თანა- 
დგომის ნიშნად. 


თვესა იანვარსა ექვსსა, ინდიქტიონსა მეთორმეტესა. 
|ხელმოწერები| 


თანხმობით ქრისტე ღმერთის მიერ: 

1 ბართლომეოსი კონსტანტინოპოლელი 

1 ვრიულას მიტროპოლიტი პანტელეიმონი 

+ იტალიის და მელიტის |მალტის|) მიტროპოლიტი გენადი 
1 გერმანიის მიტროპოლიტი ავგუსტინე 

+ ტრანუპოლისის მიტროპოლიტი გერმანე 

1 ნიუ-ჯერსის მიტროპოლიტი ევანგელოსი 

1 როდოსის მიტროპოლიტი კირილე 

+ რეთიმნისა და ავლოპოტამოსის მიტროპოლიტი ევგენი 
+ კორეას მიტროპოლიტი ამბროსი 

1 სინგაპურის მიტროპოლიტი კონსტანტინე 

1 ავსტრიის მიტროპოლიტი არსენი 

1 სიმის მიტროპოლიტი ქრისისტომოსი 

1 ჩიკაგოს მიტროპოლიტი ნათანაელი 


სამართალი 

გიორგი უსტიაშვილი” 
ნინო ქათამაძე" 


პარტნიორთა შეთანხმების პრაქტიკული საკითხები 
I. შესავალი 


თანამედროვე საკორპორაციო სამართალში, შიდა საკორპორაციო სამართლებ- 
რივი ურთიერთობის მოსაწესრიგებლად პარტნიორთა შეთანხმებას/ხელშეკრუ- 
ლებას (ინგლ. 5იჩმ!8ი0Iძ6(§5, #0I66ო68ის) მნიშვნელოვანი პრაქტიკული ფუნქცია 
აქვს. პარტნიორთა შეთანხმებები აქტიურად გამოიყენება როგორც საერთო 
სამართლის, ისე კონტინენტურ-ევროპული სამართლის ქვეყნებში. მაგ., ისინი დი- 
დი პრაქტიკული მნიშვნელობით გამოირჩევა აშშ-ის საკორპორაციო სამართალში, 
ამავე ხელშეკრულებით რეგულირდება შიდა საკორპორაციოსამართლებრივი ურ- 
თიერთობები გერმანიაშიც, სადაც პარტნიორთა ხელშეკრულება აპრობირებულ 
პრაქტიკად მიიჩნევა.1 

თავისი სამართლებრივი ბუნებით პარტნიორთა შეთანხმება კერძოსამარ- 
თლებრივი გარიგებაა, რაც იმას ნიშავს, რომ აღნიშნულთან დაკავშირებული 
სამართლებრივი საკითხების მომწესრიგებელი ბაზა სამოქალაქო სამართალი და 
უფრო კონკრეტულად ვალდებულებითი სამართალია, თუმცაღა აღსანიშნავია, 
რომ მისი პრაქტიკული გამოყენების სფერო და მოწესრიგების საგანი საკორპო- 
რაციოსამართლებრივი ურთიერთობებია, სახელდობრ კი, შიდა საკორპორაციოსა- 
მართლებრივი ურთიერთობები. 

საკორპორაციო სამართლის თანახმად, კორპორაციის ჩამოყალიბებისათვის 
(ანუ სამეწარმეო სუბიექტის რეგისტრაციისათვის) პარტნიორთა შეთანხმების 
არსებობა სავალდებულო არაა. ამდენად, იგი არ განეკუთვნება რეგისტრაცი- 
ისათვის სავალდებულო საკორპორაციოსამართლებრივ დოკუმენტებს. ამავდრო- 
ულად, უნდა აღინიშნოს, რომ პარტნიორთა შეთანხმება საჯარო დოკუმენტიც 
არაა, რადგან მისი გასაჯაროება ან მარეგისტრირებელ ორგანოში წარდგენა არ 
ხდება. პარტნიორთა შეთანხმება შესაძლებელია შედგეს კორპორაციის წესდე- 
ბისგან განსხვავებულ ენაზეც. 

პარტნიორთა შეთანხმებაში არსებობს სავალდებულო სამართლებრივი დებუ- 
ლებები, რის გარეშეც იგი აზრს დაკარგავდა და ვერ შეასრულებდა თავის ფუნ- 
ქციებს (ხელშეკრულების საგანი და არსებითი პირობები) გარდა ამისა, 
პარტნიორთა შეთანხმებაში, ასევე, შესაძლებელია არსებობდეს არასავალდებულო 


” სულხან-საბა ორბელიანის უნივერსიტეტის ასისტენტი, სამართლის მაგისტრი (M#,0 LL.M.); 
დოქტორანტი (ჩM6ძ6ი§ხსIძი სიIV65Iმ) გერმანია, ადვოკატი, სს „მარგებლის იურიდიული 
განყოფილების უფროსი. 

”' სულხან-საბა ორბელიანის უნივერსიტეტის ასისტენტი, ქართული, გერმანული და შედარებითი 
კერძო სამართლის ცენტრის აკადემიური დირექტორი, სამართლის მაგისტრი (MV; 
დოქტორანტი (თსუ), ადვოკატი. 

1 C688CII LI., I8/I CVI9ძ6 0ი §იმ!8ი0I9ძ6!5” #0I66ი006ი1§, 66წ/თმ-V, 2015, 1. 


სულხან-საბა ორბელიანის უნივერსიტეტი 


სამართლებრივი დებულებებიც, ანუ ის დებულებები, რომლებიც კანონის 
შესაბამისად, სხვა კორპორაციულსამართლებრივ აქტებით (მაგ., კორპორაციის 
წესდებით) უნდა მოწესრიგდეს. 

პარტნიორთა შეთანხმებაში ერთ-ერთი ყველაზე აქტუალური და ამავ- 
დროულად, პრობლემურია შეთანხმებით მოწესრიგებული და კომპანიის წესდებით 
მოსაწესრიგებელი საკითხების ერთმანეთისგან გამიჯვნა, პარტნიორთა შეთან- 
ხმების და კორპორაციის წესდების სამართლებრივი დებულებების ურთიერთ- 
მიმართება და მათ შორის კოლიზიის შემთხვევაში, ურთიერთობის მოწესრიგება. 
მაგ., სამართლის პრაქტიკაში საკმაოდ ხშირია შემთხვევები, როდესაც პარტნი- 
ორთა შეთანხმება და წესდება ერთსა და იმავე თემებს განსხვავებულად აწეს- 
რიგებს. ამ შემთხვევაში, დღის წესრიგში დგება საკითხი ორ სამართლებრივ დოკუ- 
მენტს შორის რომელიმესთვის უპირატესობის მინიჭების თაობაზე. 

საქართველოს საკორპორაციო სამართალში შეინიშნება მცდელობა, გარკვეულ- 
წილად მოწესრიგდეს პარტნიორთა შეთანხმებასთან დაკავშირებული საკითხები. 
მაგ., „მეწარმეთა შესახებ“ საქართველოს კანონის მე-3 მუხლის მე-41 პუნქტი 
განსაზღვრავს, რომ კომპანიის დაფუძნებისას, პარტნიორები დებენ შეთანხმებას 
(წესდებას) რომლის საფუძველზედაც წესრიგდება საწარმოს საქმიანობასთან 
ან/და პარტნიორების ურთიერთობებთან დაკავშირებული საკითხები. პარტნიორთა 
შეთანხმების (წესდების) ნაწილი, რომელიც შეიცავს „მეწარმეთა შესახებ კანონის“ 
მე-5 მუხლით გათვალისწინებულ მონაცემებს და რომელიც მარეგისტრირებელ 
ორგანოში რეგისტრირდება, არის სარეგისტრაციო განაცხადი. პარტნიორთა 
შეთანხმება, რომლის რეგისტრაციაც სავალდებულო არაა, იდება წერილობითი 
ფორმით და იგი შეიძლება შესრულდეს ნებისმიერ ენაზე (პარტნიორთა შეთანხმება 
(წესდება).2 კანონის თანახად, არსებობს პარტნიორთა შეთანხმების (წესდების) 
ორი ნაწილი, რომელიც რეგისტრაციას საჭიროებს და რომელიც არ რეგისტრირ- 
დება, რჩება შიდა კორპორაციულ დოკუმენტად. 

„მეწარმეთა შესახებ“ საქართველოს კანონში არსებული ჩანაწერი საკმაოდ ზო- 
გადი ხასიათისაა და მას მხოლოდ დეკლარაციული მნიშვნელობა აქვს, შესაბა- 
მისად, პარტნიორთა შეთანხმების განმარტება, მისი კონკრეტული რეგულირების 
საგანი, არსებითი პირობები და პარტნიორთა შეთანხმების სამართლებრივი ბუნე- 
ბა საკორპორაციო სამართლის ზოგადი პრინციპებით, სამართლის პრაქტიკითა და 
სამოქალაქო კოდექსის შესაბამისი დებულებებით უნდა მოწესრიგდეს. გამომდი- 
ნარე იქიდან, რომ პარტნიორთა შეთანხმების თაობაზე საკმაოდ მწირი ნორმა- 
ტიული მასალა არსებობს, ასევე, ნაკლებია აღნიშნული შეთანხმების თაობაზე 
ემპირიული გამოცდილებაც, საკორპორაციო სამართლის განვითარებისა და ხელ- 
შეწყობისთვის უაღრესად მნიშვნელოვანია სწორედ ისეთი პრაქტიკული და მნიშვ- 
ნელოვანი სამართლებრივი ბერკეტის კვლევა, როგორიცაა პარტნიორთა შე- 
თანხმება. 


წინამდებარე კვლევა ეფუძნება ანგლოამერიკული და გერმანული იურიდიული 
დოქტრინის ანალიზს, ნაშრომში წარმოჩენილი სხვადასხვა სამართლებრივი სის- 


2 იხ. „მეწარმეთა შესახებ“ საქართ ოს კანონი, მე-3 მუხლის მე-41 პუნქტი. 
ე ე ესასე ველ წ) ე უალ ე უხქტ 

ტემის მიერ შემუშავებული კონცეპტუალური მიდგომები და ქართული 
მოწესრიგების მიმართება საერთაშორისო სტანდარტთან. სტატიაში მიმოხილული 
იქნება პარტნიორთა შეთანხმებასთან დაკავშირებული პრაქტიკულ-სამართლებ- 
რივი საკითხები, პარტნიორთა შეთანხმების განმარტება, სამართლებრივი ბუნება 
და მისი სამოქალაქოსამართლებრივი რეგულირების წესები. ბოლოს კი, შემუშავ- 
დება რამდენიმე პრაქტიკული რეკომენდაცია, რაც უდავოდ სასარგებლო იქნება 
საკითხით დაინტერსებულ პირთათვის, მათ შორის, კორპორაციების იურის- 
ტებისათვის. 


II. კორპორაციის პარტნიორთა შეთანხმების (წესდების) მნიშვნელობა 
1. პარტნიორთა შეთანხმების არსებითი პირობები 


პარტნიორთა შეთანხმება (წესდება) სამოქალაქოსამართლებრივი ხელშეკრუ- 
ლებაა. შესაბამისად, საქართველოს სამოქალაქო კოდექსის (შემდგომში - „სსკ“) 
327-ე მუხლის 1-ლი ნაწილის თანახმად, ხელშეკრულება დადებულად რომ 
ჩაითვალოს, მხარეები უნდა შეთანხმდნენ მის ყველა არსებით პირობაზე საამისოდ 
გათვალისწინებული ფორმით.პ აღნიშნული მუხლი, თავისი ბუნებიდან გამომ- 
დინარე, საკმაოდ ზოგადია და ყველა ტიპის სახელშეკრულებო ურთიერთობაზე 
ვრცელდება, ხოლო კონკრეტულად რა ჩაითვლება ხელშეკრულების არსებით პი- 
რობად, მისი შეფასება ინდივიდუალურად უნდა მოხდეს, კონკრეტული სამარ- 
თლებრივი ურთიერთობის შესწავლის შედეგად. ყველა შემთხვევაში, ხელშეკრუ- 
ლების იდენტიფიცირებისათვის გადამწყვეტი მნიშვნელობა აქვს ხელშეკრულების 
საგანს, სადაც მხარეთა კონსენსუსის კულმინაცია აისახება, ანუ ხელშეკრულების 
საგნით ირკვევა, რაზე სურდათ მხარეებს კონკრეტულ შემთხვევაში შეთანხმება. 

პარტნიორთა შეთანხმებაში, უპირველესი მნიშვნელობის მქონე საკითხია, 
ნათლად განისაზღვროს, თუ რა საკითხებზე მოხდა პარტნიორთა შეთანხმება. 
პრაქტიკაში, პარტნიორთა შეთანხმების პირობები მეტწილად სტანდარტიზე- 
ბულია, თუმცა კონკრეტული პირობები განისაზღვრება კორპორაციის ბიზნეს- 
საქმიანობისა და პარტნიორთა ინტერესების გათვალისწინებით. როგორც წესი, 
პარტნიორთა შეთანხმების საგანი პარტნიორთა უფლება-მოვალეობების გან- 
საზღვრა, კორპორაციის მენეჯმენტთან დაკავშირებული საკითხების მოწესრიგება 
და პარტნიორთა ინტერესების დაცვაა. გარდა ზემოაღნიშნული ძირითადი 
პირობებისა, პარტნიორთა შეთანხმებით შესაძლებელია, ასევე, მოწესრიგდეს წი- 
ლის უპირატესი შესყიდვის უფლებები, კორპორაციის მართველობით ორგანოში 
პარტნიორის მხრიდან წარმომადგენლის ნომინირების უფლება. წილის წინასწარ 
შეთანხმებული შეფასების პირობები,? ფინანსური ანგარიშების წარდგენის პრო- 


ცედურები,9 დავის გადაწყვეტის წესები” და ა.შ. 


3 იხ., სამოქალაქო კოდექსის 327 მუხლის 1-ლი ნაწილი. 

4 ბაღიშვილი ე., მუხ. 327, სამოქალაქო კოდექსის კომენტარი, წ. III, თბილისი, 2019, 92. 

5 CიძII§ჩ ჩ., X-8ხმ/მხ0ი §ჩმ!8ი0I06I5” #0I6606იLIი I8მCI00, 5სIIV ჩმ!სი68:5 LმVVV65, 2014, 4. 
9 იქვე. 

7 იქვე 


სულხან-საბა ორბელიანის უნივერსიტეტი 


პარტნიორთა შეთანხმება კორპორაციაში მნიშვნელოვანი სამართლებრივი დო- 
კუმენტია, რადგან პარტნიორთა უფლება-მოვალეობების ნათლად განსაზღვრა და 
პარტნიორებისა და კორპორაციული მართვის ორგანოების დაბალანსებული ურ- 
თიერთდამოკიდებულების რეგულირება, მნიშვნელოვან როლს თამაშობს სამეწარ- 
მეო ორგანიზაციის ეფექტური შიდა კორპორაციული მართვის განხორციელებაში. 
გარდა აღნიშნულისა, სწორად შედგენილი პარტნიორთა შეთანხმებით, შესაძლე- 
ბელია, აგრეთვე, თავიდან იქნეს აცილებული პარტნიორებს შორის შესაძლო სა- 
მომავლო დავები. 

შესაბამისად, პარტნიორთა შეთანხმება შესაძლებლობას აძლევს კორპორაციის 
პარტნიორებს, ეფექტურად განახორციელონ კონტროლი კორპორაციის საქმიანო- 
ბაზე და უკეთ დაიცვან თავიანთი ინტერესები. ამასთან, პარტნიორთა შეთანხმება 
საშუალებას ანიჭებს კორპორაციის პარტნიორებს, გამოასწორონ კანონის 
ნაკლოვანი მუხლები და კორპორაციასთან დაკავშირებული სამოქალაქოსამარ- 
თლებრივი ურთიერთობები მოაწესრიგონ მათი უპირატესი ინტერესების შესა- 
ბამისად.8 

პრაქტიკაში პარტნიორთა შეთანხმების პირობები შესაძლებელია, აგრეთვე, 
იმეორებდეს იმ საკითხებსაც, რომლებიც კორპორაციის წესდებითაც წესრიგდება, 
ანუ ადგილი ჰქონდეს შეთანხმებისა და წესდების ნორმების გადაფარვას. მაგ., 
შესაძლებელია პარტნიორთა შეთანხმებაში ეწეროს კრების მოწვევის პროცედუ- 
რები და იგივე იყოს მითითებული კორპორაციის წესდებაში, ან შეთანხმებაში 
ეწეროს კორპორაციის საქმიანობის საგანი და წესდებაშიც იგივე იყოს აღნიშნული 
და ა.შ. აღნიშნულის გათვალისწინებით, პარტნიორთა შეთანხმებაში შესაძლე- 
ბელია არსებობდეს სავალდებულო პირობები, ანუ შეთანხმების მნიშვნელოვანი 
პირობები, რის გარეშეც შეთანხმება არ დაიდებოდა და ასევე, არასავალდებულო 
პირობებიც. 

მსგავსი ნორმათა გადაფარვა, როდესაც ისინი ერთმანეთს არ ეწინააღმდეგება, 
პრაქტიკაში სამართლებრივ პრობლემებს არ ქმნის, ვინაიდან ნორმები ერთმანეთს 
ავსებს და ერთდროულად გამოიყენება. თუმცა ზოგჯერ არის შემთხვევები, 
როდესაც პარტნიორთა შეთანხმებაში არსებული ნორმების წესდებაში დუბლირება 
აუცილებელია, მაგ., წილის უპირატესი შეძენის უფლების დროს ან წილთან დაკავ- 
შირებული სხვადასხვა შეთანხმების შემთხვევაში. აღნიშნული საკითხების კორპო- 
რაციის წესდების მეშვეობით პარალელურად მოწესრიგება საშუალებას იძლევა, 
მათი რეგისტრაცია სამეწარმეო რეესტრში (მარეგისტრირებელ ორგანოში) 
განხორციელდეს და შესაბამისად, ამ გზით უზრუნველყოფილ ივნეს ამ საკითხების 
დაცვა და აღსრულება. ხოლო ზოგიერთ შემთხვევაში, შესაძლებელია პარტნიორთა 
შეთანხმებისა და წესდების პირობები ერთმანეთს ეწინაღმდეგებოდეს, არსე- 
ბობდეს ნორმათა კოლიზია. პრაქტიკაში ნორმათა კოლიზია სერიოზულ პრობლე- 
მებს წარმოშობს, ისმის კითხვა, – რას უნდა მიენიჭოს უპირატესობა: პარტნიორთა 
შეთანხმებას თუ კორპორაციის წესდებას? 


8 VIII8V§Mმ5 ჩ., §ჩმI!8ი0I096I”§ #0I868606ი( მ5 მ I 00! (0 VIVძ81(8 C0/00L8(68 C0VIIICI 0! IიI16/65L C68იL 
2013, 111. 

ქართული საკორპორაციო სამართლის თანახმად, პარტნიორთა შეთანხმება და 
კორპორაციის წესდება ერთი გარიგების სხვადასხვა ნაწილებია, მაგ. „მეწარმეთა 
შესახებ“ კანონის მე-3 მუხლის მე-4! პუნქტში საუბარია, რომ პარტნიორთა შე- 
თანხმება (წესდება) შედგება ორი ნაწილისაგან, ერთი ნაწილის რეგისტრაცია 
აუცილებელია, ხოლო მეორე ნაწილი არ რეგისტრირდება, შესაბამისად, კორპო- 
რაციის წესდება და პარტნიორთა შეთანხმება თანაბარი იურიდიული ძალის, 
იერარქიის დოკუმენტია და მათი კოლიზიის შემთხვევაში, ქვემდებარეობის პრინ- 
ციპით უპირატესობა ვერცერთს მიენიჭება. ნორმათა კოლიზიის გადაწყვეტას, 
ერთ შემთხვევაში „მეწარმეთა შესახებ“ კანონის მე-3 მუხლის მე-4! პუნქტის 
ლოგიკური ანალიზი იძლევა, ხოლო სხვა შემთხვევაში, გარიგების დადების დროს 
და თარიღს უნდა მიექცეს ყურადღება. მაგ., იმ შემთხვევაში, თუ ნორმათა კოლი- 
ზია შეეხება წესდებაში კანონის მე-5 მუხლით გათვალისწინებულ რეგისტრირებად 
სავალდებულო ინფორმაციას, უპირატესობა მიენიჭება რეგისტრირებულ ინფორ- 
მაციას, ანუ წესდების იმ ნაწილს, რომელიც რეგისტრირდება, რადგან რეგისტრი- 
რებული მონაცემების შეცვლა ხდება ცვლილებების რეგისტრაციით, ანუ იმავე 
ფორმის ახალი გარიგება უნდა დაიდოს, რომელიც (ცვლილებებს შეიტანს 
სამეწარმეო რეესტრში. კოლიზიისას ამ სახით გადაწყვეტა ემსახურება მესამე 
პირების დაცვასაც, რომლებსაც წესდებასთან აქვთ წვდომა და შესაბამისად, – 
კანონიერი ნდობის უფლება აქ ასახული მოცემულობის მიმართ. 

იმ შემთხვევაში, თუ ნორმათა კოლიზია შეეხება საკითხებს, რომლებიც კანონის 
მე-5 მუხლის ინფორმაციას არ შეიცავს და შესაბამისად, სავალდებულო წესით 
რეგისტრაცია არ სჭირდება, ამ შემთხვევაში, კოლიზია უნდა გადაწყდეს გარიგე- 
ბის დადების თარიღების შესაბამისად და უპირატესობა უნდა მიენიჭოს მხარეთა 
მიერ უფრო გვიან შეთანხმებულ ქცევის წესს. ამ შემთხვევაში, ითვლება, რომ 
მხარეებმა ახალი გარიგების დადებით შეცვალეს აქამდე შეთანხმებული პირობები 
და არსებული სამართლებრივი ურთიერთობა განსხვავებულად მოაწესრიგეს. 

კოლიდირებული აქტების უპიტესობის საკითხი კიდევ უფრო მძაფრად იჩენს 
თავს იმ შემთხვევაში, თუ კომპანიის წესდებაც და პარტნიორთა შეთანხმებაც ერ- 
თი და იმავე თარიღშია შედგენილი და პრობლემის გადაჭრის დასახელებული გზა 
უკვე არარელევანტურია. ასეთ დროს შესაძლებელია გამოიკვეთოს ორი მიმარ- 
თულება: 1. წესდება კომპანიის პარტნიორების მიერ შემუშავებული დოკუმენტია, 
რომელსაც სავალდებულო ძალა აქვს ყველა პარტნიორის, მათ შორის, კომპა- 
ნიაში მოგვიანებით შემოსული პარტნიორების მიმართაც. რაც შეეხება პარტნი- 
ორთა შეთანხმებას, როგორც საქართველოს, ისე უცხოური კანონმდებლობა 
იძლევა საშუალებას, რომ ის მხოლოდ რამდენიმე პარტნიორს ან პარტნიორთა 
ჯგუფს შორის შეთანხმდეს. ასეთ დროს, წესდებასა და პარტნიორთა შეთანხმებას 
შორის წინააღმდეგობისას, უპირატესობა უნდა მიენიჭოს წესდებას, რადგან 
მოცემულ მაგალითში იგი კომპანიის ყველა პარტნიორის ნების ამსახველი 
დოკუმენტია. 2. თუ წესდებაც და პარტნიორთა შეთანხმებაც თანაბარი რაოდე- 
ნობის პარტნიორების მიერ იქნა მიღებული, აუცილებელი ხდება რაიმე სამარ- 
თლებრივი მექანიზმის გამოყენება ამ პრობლემის მოგვარებისათვის. ეს კი 

ხელშეკრულების სამართლებრივი განმარტების სახითაა გამოხატული სსკ-ის 
338-ე მუხლში და ხელშეკრულების შინაარსთან ყველაზე უფრო შესატყვისი ნორ- 
მის გამოყენებას გულისხმობს.? აღნიშნული ნორმა მოწოდებულია კონტექსტური 
განმარტების განხორციელებისკენ.1? გარიგების განმარტებისას გამოყენებული 
უნდა იქნეს სამოქალაქო სამართლის დოქტრინაში დადგენილი მიდგომები და 
საკორპორაციო სამართლის ფუნდამენტური პრინციპები, როგორიცაა კეთილ- 
სინდისიერი ქცევისა და საწარმოს საუკეთესო ინტერესები. ცხადია, ასეთ დროს 
ნების განმარტება ყველა კონკრეტულ შემთხვევაში უნდა მოხდეს ცალკეული დე- 
ტალების სისტემური ანალიზის შედეგად. შესაბამისად, ასეთ დროს განუზომლად 
დიდია სასამართლო ხელისუფლების როლი, რომელსაც მის ხელთ არსებული 
სამოსამართლო სამართლის ბერკეტების ეფექტური გამოყენებით ხელეწიფება 


ახალი პრეცედენტების დადგენა და ნორმით დადგენილი ფარგლების ტელეო- 
ლოგიური გაფართოება. 


2. პარტნიორთა შეთანხმების სამართლებრივი ბუნება 


ის ფაქტი, რომ „მეწარმეთა შესახებ“ საქართველოს კანონის მე-41 მუხლი 
პარტნიორთა შეთანხმების შესახებ საკმაოდ ზოგადი ჩანაწერით შემოიფარგლება, 
საშუალებას იძლევა, აღნიშნული შეთანხმების კონკრეტული რეგულირების საგანი 
და სამართლებრივი ბუნება საკორპორაციო სამართლის ზოგადი პრინციპებთან 
სამოქალაქო კოდექსის შესაბამისი დებულებებით იქნეს მოწესრიგებული. ამგვარი 
დათქმით, ცხადი ხდება, რომ პარტნიორთა თავისუფალი ნების საფუძველზე მიღე- 
ბული შეთანხმება სრულად ექცევა ხელშეკრულების თავისუფლების ფარგლებში 
და მასზე ვრცელდება ვალდებულებითი სამართლის ის დანაწესი, რაც „მეწარმეთა 
შესახებ“ საქართველოს კანონის აბსოლუტური მოწესრიგების იმპერატიულ დებუ- 
ლებებს არ ეწინააღმდეგება. თავისთავად ცხადია, რეგულირების ამ საშუალებაზე, 
ასევე, გავრცელდება ის ზოგადი და ფუნდამენტური პრინციპები, რაც ვალდე- 
ბულებით სამართალს საფუძვლად უდევს. ერთ-ერთი ასეთი მნიშვნელოვანი პრინ- 
ციპი არის კერძო ავტონომია და ხელშეკრულების დადების თავისუფლება. 

ხელშეკრულების დადების თავისუფლება წარმოდგება კერძო ავტონომიის 
დოგმატიდან და მისი სატელიტია ვალდებულებით სამართალში. მე-19 საუკუნეში 
თავისუფალი მეწარმოების განვითარებამ და ადრეულმა კაპიტალიზმმა არნახული 
სტიმული მისცა სულიერი თავისუფლების განვითარებას და ხელი შეუწყო 
საზოგადოების შემოქმედებითი ძალების გაფურჩქვნას.2 სწორედ ამ იდეას 
ეფუძნება თანამედროვე ცივილური მართლწესრიგი. საქართველოს სამოქალაქო 
კოდექსმა, აიღო რა გეზი ევროპისკენ გერმანული სჯულდების პრინციპების გად- 


9 იხ. სამოქალაქო კოდექსის 338-ე მუხლი; ძლიერიშვილი ზ., ცერცვაძე გ., რობაქიძე ი., სვანაძე 
გ·, ცერცვაძე ლ., ჯანაშია ლ., სახელშეკრულებო სამართალი, თბილისი, 2014, 149. 

10 იქვე. 

11 ვაშაკიძე გ., მუხ. 316, სამოქალაქო კოდექსის, წ. III, თბილისი, 2019, 8. 

12 ცვაიგერტი კ., კოტცი ჰ., შედარებითი სამართალმცოდნეობის შესავალი კერძო სამართლის 
სფეროში, (#.II, ე. სუმბათაშვილის თარგმანი, თ. ნინიძის რედაქტორობით, თბილისი, 2001, 8. 

მოღების გზით, სსკ-ის 319-ე მუხლის პირველ ნაწილში მოაწესრიგა ხელ- 
შეკრულების თავისუფლების იდეა და დაადგინა თავისუფალი, ლიბერალური 
საზოგადოებისა და ეკონომიკური წესრიგის შესაბამისად, ინდივიდისთვის სახელმ- 
წიფოს უხეში ჩარევისგან თავისუფალი სამოქმედო სივრცე, საკუთარი კერძო- 
სამართლებრივი ურთიერთობების თავისუფლად განსაზღვრის მიზნით. სწორედ ამ 


13 


თავისუფლებას ეწოდება კერძო ავტონომია!?, რომელიც თანამედროვე კერძო 


სამართალწესრიგის შეუცვლელი ფუნდამენტური პრინციპია11 და რომლის საკვან- 
ძო ელემენტიც თავისუფალი სამოქალაქო წესრიგია. 

ზოგადი წესის თანახმად, კერძო სამართლის სუბიექტებს შეუძლიათ კანონის 
ფარგლებში დადონ ხელშეკრულებები (ე.წ. პოზიტიური თავისუფლება), განსა- 
ზღვრონ ამ ხელშეკრულებათა შინაარსი. ამავე კონტექსში მოიაზრება ხელშეკრუ- 
ლების დადების ნეგატიური თავისუფლებაც (თავისუფლება, არ მიიღოს შემოთავა- 
ზებული წინადადება).15 ამავე თავისუფლების ნაწილია ისეთი ხელშეკრულების და- 
დების შესაძლებლობაც, რომელიც კანონით გათვალისწინებული არაა, მაგრამ არ 
ეწინააღმდეგება მას. 

ხელშეკრულების იდეა ისაა, რომ მასში შეთანხმებული პირობები სავალდე- 
ბულოა პარტნიორებისთვის, რადგან თითოეული მათგანი მეორეს ნებაყოფლობით 
უდასტურებს, რომ ისინი მართებულად უნდა ჩაითვალოს! ხელშეკრულების თა- 
ვისუფლება, როგორც ინდივიდის ავტონომიის განსაკუთრებული გამოხატულება, 
ისტორიულად მჭიდროდ უკავშირდება ე.წ. „ნების ავტონომიის თეორიას“. აღნიშ- 
ნული თეორიის თანახმად, სახელშეკრულებო ვალდებულებათა აღიარება და შეს- 
რულება ემყარება გაიგივებას, რომ ხელშეკრულებაში მონაწილე მხარეებმა „ნება- 
ყოფლობით ისურვეს“ თავიანთი ვალდებულებების აღება. აქედან გამომდინა- 
რეობს კერძო ავტონომიური ნების სამართლებრივი ფორმირებისთვის საჭირო 
ორი უმნიშვნელოვანესი ელემენტი: ინდივიდის ავტონომიური ნება და საჯარო 
წესრიგის მიერ ამ ნების სამართლებრივად მბოჭავი ძალის აღიარება.17 შეიძლება 
ითქვას, რომ ეს უკანასკნელი ფაქტობრივად ინტეგრირებულია ხელშეკრულების 
თავისუფლების პრინციპში და ემსახურება იმას, რომ ამ თავისუფლების ფარ- 


13 გერმანულ იურიდიულ ლიტერატურაში ცნება „კერძო ავტონომიის“ დეფინირების სხვადასხვა 
ვარიანტებია: მაგ. „კერძო ავტონომია ეს არის სამართლებრივად აღიარებული 
უფლებამოსილება, ნების თავისუფალი გამოვლენის მეშვეობით განისაზღვროს ან დაბრკოლდეს 
ესე თუ ის სამართლებრივი შედეგი“, 8V90IIი5MI L., MMVმIმსI0იითოI8 სიძ 0ხ|8CIV6 CIსიძIმძცი 985 
V6I6IIICიI86იძვი MIX6Cი:§0685Cი8I§, VVI6ი, 1969, 127; „ინდივიდის თვითპასუხისმგებლობისა და 
დამოუკიდებლობის აღიარება სამართლებრივი ურთიერთობების ჩამოყალიბების ნაწილში“, 
LIსო68 VV., /MVIIეთ6ო6!ი6, ICI ძ85 80I96IICჩ8ი L:860ჩL§, 2.8მიძ, ძმ§ L:89CჩI§ძ85Cჩმ!L 86IIი, 15; 
„კერძოსამართლებრივი დოგმატიკა კერძო ავტონომიას უწოდებს სამოქალაქო სამართლებრივი 
ხასიათის პრინციპს, რომლის მიხედვითაც ინდივიდს აქვს მინიჭებული თავისუფალი სამოქმედო 
არე, სადაც თვითგამორკვევისა და თვითპასუხისმგებლობის იდეაზე დაყრდნობით ავითარებს 
საზოგადოებრივ ურთიერთობებს“, 56(07მი LL, CIივლი/მიყიძ ძ06L V6IIმ9I6Iი6L ძსICჩ §507!მ!6 
56ჩსსნძმძმიMცი, ჰს!8I, 1983, 561. 

14 CII6იხ8!ძ6! Iი: ჩმIმიძ( 0., 8VI96IIIღCღიხ6§ C6856(7ხყისჩ, §104, 78. M8ყხ68მ!ხCILC(68 /"VI., 2019, 1. 

15 M”სი#6I C., V6ICI-009685LმIIVიძ, 86VIIი, 2016, 36. 

16 LIVი6 VV., /MIო6ი6Iი6L I6CII ძ8§ 8VIძ6III6იცლი LXL(6CიL5, /·VI.4., 2 8მიძ, 1992, 7. 

17 LMIმI%6 ჰ.ნ., /VIო86იი6Iი6§ 50ჩVI9I6Cჩ%L§, LI6I06Iხ6!9, 2010, 20. 


სულხან-საბა ორბელიანის უნივერსიტეტი 


გლებში მიღებული გადაწყვეტილებას სანდოობის მაღალი ხარისხი ჰქონდეს და 
გადაწყვეტილების მიმღებს მარტივად არ შეეძლოს, მის მიერ გამოხატულ ნებას 
გადაუხვიოს. 

„ნების ავტონომიის თეორიამ“ დღეს ადგილი დაუთმო „ნების გამოვლენის თე- 
ორიას, რომლის მიხედვითაც, თითოეული მხარის მოქმედების საზღვარია 
კონტრაჰენტის მხრიდან მისი გონივრული გაგება1ზ. ეს არ ეწინააღმდეგება „ნების 
ავტონომიის თეორიის“ იდეას. „ნების ავტონომია“ არ ათავისუფლებს ხელშეკრუ- 
ლებაში მონაწილე მხარეებს ვალდებულებებისგან, გაითვალისწინონ ერთ-ერთის 
დასაცავი ინტერესი. ამასთან, მათ აუცილებლად სრულად უნდა გამოხატონ 
საკუთარი ნება საქმიანი ურთიერთობის საყოველთაოდ მიღებული მოთხოვნების 
შესაბამისად! მთავარია დათქმა, რომ სახელშეკრულებო პარტნიორები თავად 
წყვეტენ ურთიერთგანპირობებული ინტერესების გონივრულობის საკითხს და 
ფლობენ საჯარო წესრიგის მიერ დაცულ თვითმყოფად პოზიციას, ყოველგვარი 
იძულებითი მექანიზმის ჩარევის გარეშე. სახელმწიფო იძულებულია, პატივი სცეს 
და აღიაროს კერძო ავტონომიის ფარგლებში განხორციელებული ტრანზაქციები.29 

კერძო ავტონომიას სამეწარმეო სამართალშიც უდიდესი პრაქტიკული დატვირ- 
თვა აქვს და ემსახურება იმ კონცეფციის განვითარებას, რომ პარტნიორებმა 
ერთმანეთთან ან კომპანიასთან დაკავშირებული სამართლებრივი ურთიერთობები 
საკუთარი პასუხისმგებლობით შემუშავებული დებულებებით მოაწესრიგონ2!. ამ- 
დენად, თავისი სამართლებრივი ბუნებით, შეთანხმება მბოჭავი ძალის მქონე 
სამოქალაქოსამართლებრივი გარიგებაა, სსკ-ის 50-ე მუხლის მიხედვით, თუმცა 
წესდებისგან განსხვავებით, მას მბოჭავი ძალა მხოლოდ ხელმომწერი მხარეების 
მიმართ აქვს. ხშირად, პარტნიორთა შეთანხმება შეიცავს დებულებას, რომლის 
მიხედვითაც, შეთანხმების მონაწილეს მხოლოდ იმ შემთხვევაში შეუძლია წილის 
გასხვისება ახალ შემძენზე, თუ ეს უკანასკნელი პარტნიორთა შეთანხმებას 
დაუყოვნებლივ მიუერთდება22. შესაძლებელია პარტნიორთა შეთანხმებაში მონა- 
წილეობდეს საზოგადოების ყველა პარტნიორი ან მხოლოდ ნაწილი.2? როგორც 
თავად შეთანხმების სახელწოდება მიუთითებს, მინიმუმ ერთი პარტნიორი (ფიზი- 
კური ან იურიდიული პირი), რომელსაც ეს შეთანხმება მიემართება, უნდა იყოს 
ხელშეკრულების მონაწილე მხარე. წინააღმდეგ შემთხვევაში, ასეთ შეთანხმებას 
პატნიორთა ხელშეკრულებად ვერ დაკვალიფიცირდება2., 

ხელშეკრულების დადების თავისუფლება, სამოქალაქო სამართლის მსგავსად, 
არც სამეწარმეო ურთიერთობებში განიხილება ზღვარდაუდებელ სიკეთედ, 


1% ცვაიგერტი კ., კოტცი ჰ., შედარებითი სამართალმცოდნეობის შესავალი კერძო სამართლის 
სფეროში, ტ. II, ე. სუმბათაშვილის თარგმანი, თ. ნინიძის რედაქტორობით, თბილისი, 2001, 2001, 
9. 


19 ი · 

20 8Vც6IICL, 7.2.1990, 8VL 26/84, MIVV 1990, 1469-1472. 

21 C6V68„-, LL8იძ6I96§56LხსCი, §109, 5. /VI., 2017, (ჯი. 3. 

22 ჩI. C0856II LI., 0ხხციი0L გზ. ჩმი6! I8/ CVსI0ძ6 იი 5იმ!8იი0Iძ6!§5” #0I866068ი18 C0IთმიV, 2015, 1. 
23 VVIIოც Cი., VV6Iი§5L6Iი §L, C0თიმიV LმVV, "0სII66ისი 080IV0ი, =9596X, 2009, 90. 

24 MVIII8V§%M8§ ჩ., დჩმI/8ი0I9ძ6I”§ მძI868ი06L( მ5 მ (00! (0 IოIVIყემI(68 C0(00L818 C0VVIILCI 01 Iი(6I85L, C67X 
2013, 115. 

რადგან არ არსებობს თავისუფლება საზღვრების გარეშე.252 ამ კონტექსტში 
შემდეგი უმნიშვნელოვანესი საკითხი კერძო ავტონომიის შეზღუდვის ფარგლებს 
მიემართება, რომელიც პირობითაც შეიძლება დაიყოს: ზოგად – კერძოსამართლებ- 
რივ და სპეციალურ – სამეწარმეოსამართლებრივ საზღვრებად. კერძოსამართლებ- 
რივ საზღვრებად უნდა მიიჩნეს საჯარო წესრიგისა და ზნეობის ნორმებთან 
თავსებადობა. რადგან პარტნიორთა შეთანხმება თავისი სამართლებრივი ბუნებით 
კერძოსამართლებრივი გარიგებაა, მასზე ვრცელდება ნამდვილობის ზოგადი 
დებულებები, განსაზღვრული სსკ-ის 53-59-ე მუხლებით?2წ და ასევე, სსკ-ის 72-ე-89- 
ე მუხლებით? დადგენილი საცილო გარიგების პრინციპები. „მეწარმეთა შესახებ“ 
საქართველოს კანონის მე-! მუხლით პარტნიორთა შეთანხმების ნამდვი- 
ლობისთვის დადგენილია სპეციალური (წერილობითი) ფორმის დაცვის ვალდებუ- 
ლების პრინციპი. კანონის აღნიშნული დანაწესი იმპერატიული ბუნებისაა, რომლის 
დაუცველობაც, სსკ-ის 59-ე მუხლით, გარიგების უცილოდ ბათილობას გამოიწვევს, 
კანონით გათვალისწინებული აუცილებელი ფორმის დაუცველობის გამო. 

რაც შეეხება საკორპორაციოსამართლებრივ საზღვრებს, ისინი ყველა კონკრე- 
ტული შემთხვევის სპეციფიკური ფაბულის დეტალურ გაანალიზებასა და ნორმა- 
ტიულ მოცემულობასთან სუბსუმირებას საჭიროებს,2% გათვალისწინებული უნდა 
იქნეს სამეწარმეო სამართლის ზოგადი პრინციპები, განსაკუთრებით კი, კეთილ- 
სინდისიერების პრინციპი. 

შეთანხმებაში მონაწილე მხარეთა რაოდენობის მიხედვით, პარტნიორთა 
შეთანხმება შეიძლება იყოს ორმხრივი ან მრავალმხრივი გარიგების სახით ფორმუ- 
ლირებული. ეს უკანასკნელი, უმეტეს შემთხვევაში, იდება რამდენიმე აქტორს 
შორის, რომლებიც საკუთარი ინტერესებით მოქმედებენ, თუმცა აღნიშნული 
გამორიცხავს ორ პირს ან პირთა ჯგუფს შორის იმავე ტიპის შეთანხმების 
დადებას29. კორპორაციული პრაქტიკა იცნობს შემთხვევებს, როდესაც შეთანხმება 
იდება ერთ მაკონტროლებელ პარტნიორსა და თავად კომპანიას შორის, ხოლო 
სხვა პირებს, რომლებიც კომპანიის პარტნიორები არ არიან, ზოგადი წესების 
მიხედვით, შეუძლიათ შეთანხმებას შეუერთდნენ. შესაძლებელია, ასევე, თავად 
კომპანია იყოს პარტნიორთა შეთანხმების მხარე. ეს ხდება უმეტესად მაშინ, 
როდესაც ორგანიზაცია თავად იძენს საკუთარ წილებს და ოპერირებს, როგორც 
პარტნიორი%. 


25 066! LI., L8იძ6I00656L-ხVყCი, §109, 5. /"V., M0ინი6ი, 2017, 9. 
2, გარიგების არარსებობა მისი შინაარსის დაუდგენლობის გამო; მართლსაწინააღმდეგო და 
ამორალური გარიგებები; გარიგების ბათილობა გავლენის ბოროტად გამოყენების გამო; 
მოჩვენებითი და თვალთმაქცური გარიგებები: არასერიოზული გარიგებები: ბათილობა 
მცირეწლოვნების ან ფსიქიკური აშლილობის გამო; მხარდაჭერის მიმღები გარიგებებში; 
ფორმადაუცველი გარიგებები. 

შეცდომით დადებული გარიგებები; მოტყუებით დადებული გარიგებები; იძულებით 
დადებული გარიგებები. 
28 CCV«6L LI., LI8ი968I0656L7ხVCი, §109, 5. /"VII., M0ილნჩ68ი, 2017, 9. 
29 VIIII8V§%M8§ ჩ., დჩმI!8ი0I96I”§ /#0I686ი6ი( მ§ მ IC00I (0 MVIIძმ16 C0/00L8(68 C0VIIXCLI 01 IიI6I65L, C6VL, 
2013, 114. 


30 იქვე. 


სულხან-საბა ორბელიანის უნივერსიტეტი 


უმეტეს შემთხვევაში, პარტნორთა შეთანხმებაში მხარეები ახდენენ ურთიერთ- 
საპირისპირო უფლება-მოვალებების დეკლარირებას. ამ დროს შეთანხმებას 
ორმხრივად მავალდებულებელი, ანუ სინალაგმატური ხელშეკრულების სახე აქვს, 
თუმცა პრაქტიკაში არსებობს უნილატერალური ხელშეკრულებებიც, როგორიცაა, 
მაგ., შეთანხმებები კენჭისყრის შესახებ, როდესაც ერთი პარტნიორი ვალდებუ- 
ლებულია ხმა მისცეს მეორის მითითებების შესაბამისად. არსებობს შემთხვევები, 
სადაც პარტნიორთა ხელშეკრულება არ შეიცავს რაიმე მბოჭავ ან ურთიერთსაპი- 
რისპირო უფლება-მოვალებების ჩამონათვალს და დეკლარაციული ხასიათი აქვს 
პარტნიორთა მიერ საერთო-სასარგებლო მიზნების მიღწევის ან ერთიანი სტრა- 
ტეგიის დასახვის თაობაზე3!. 

ვალდებულებითსამართლებრივ ჭრილში, შეთანხმება შეიძლება მიჩნეულ იქნეს 
კონსესუალურ გარიგებად, რადგან კონსესუალური გარიგებების მსგავსად, მისი 
სამართლებრივი ძალის არსებობა მხარეთა შეთანხმების მომენტზეა დამოკიდე- 
ბული3პ2 კითხვაზე, – პარტნიორთა შეთანხმება სასყიდლიანი თუ უსასყიდლო 
გარი-გებაა, პასუხი არაერთმნიშვნელოვანია, რადგან ზოგიერთი შეთანხმება 
შეიძლება იყოს როგორც სასყიდლიანი (მაგ., უპირატესი შესყიდვის თაობაზე 
პირობა ან ქონებრივი ღირებულების მქონე სხვა რაიმე შესრულების 
განხორციელების ვალდებულება), ისე უსასყიდლო გარიგების სახით (მაგ., ხმის 
უფლების მქონე უფლების გადაცემა სხვა რაიმე შესრულების გარეშე). ის მაინც 
შეიძლება იქნეს მიჩნეული ყველა მონაწილისთვის ღირებულების მქონე 
შეთანხმებად, რადგან ამით ისინი კომპანიაზე ეფექტიანი გავლენის ბერკეტებს 
მოიპოვებენ. 

გამომდინარე იქიდან, რომ „მეწარმეთა შესახებ“ საქართველოს კანონი არ შე- 
იცავს რაიმე სპეციალურ მითითებას, ხელშეკრულების თავისუფლების პრინიცი- 
პიდან გამომდინარე, მხარეები თავისუფალნი არიან შეთანხმების მოქმედების 
ვადის განსაზღვრასთან დაკავშირებით და შეუძლიათ დადონ როგორც გრძელვა- 
დიანი (მაგ., კომპანიის არსებობის ვადით), ისე მოკლევადიანი შეთანხმება. სხვა- 
დასხვა ქვეყნის კორპორაციული პრაქტიკა აჩვენებს, რომ ამ ტიპის შეთანხმებებს 
მხარეები უმეტესად თავად იურიდიული პირის დაფუძნების დროს დებენ“ და 
როგორც წესი, განუსაზღვრელი ვადით, რადგან ხელშეკრულებით დასახული მიზ- 
ნის მიღწევა მოკლე დროში არცთუ ისე რეალისტურია?5. ასეთ შემთხვევაში, ცხა- 
დია, ხელშემკვრელ მხარეებს უფლება აქვთ, შეწყვიტონ ხელშეკრულება ვალდე- 
ბულებითი სამართლის ზოგადი დებულებების მიხედვით. 


'! იქვე. 

32 რეალური ხელშეკრულებებისგან განსხვავებით, ის არ მოითხოვს ქონების გადაცემას. 

33 VIIII9V§Mმ§8 ჩ., §იმ!8ი0I906I”§ //#ძI(6606ი( მ§ მ I00I L0 MIV9ძმ16 C0/00L816 C0იIICL 0! Iი16I/6§L, C6VL, 
2013, 114. 

34 VVII0 Cი., VV6Iი§5L6Iი §L, C0თიმიV LმVV, 14% ნძ., =996X, 2009, 90. 

35 5ICMIიძ6L Iი: §6ი00009/56იმსხ, Mყმილნიც8ი6, /იM/მI§ჩმიძხყლიი /MXVნ6ი(8CჩL 3. /”VI., Mყილიჩ6ი, 
2018, §11 MXწI0ოიმI5V6I6|იხმყიძ8ი, 40. 

III. პარტნიორთა შეთანხმების პირობები 
1. წილის უპირატესი შესყიდვის უფლება 


„მეწარმეთა შესახებ“ საქართველოს კანონის 461-ე მუხლი ითვალისწინებს 
შეზღუდული პასუხისმგებლობის საზოგადოების პარტნიორის წილის გაყიდვისას 
დანარჩენ პარტნიორთა მიერ ამ წილის უპირატესი შესყიდვის უფლებას, ხოლო 
ამავე კანონის 53-ე მუხლის 11-ლი პუნქტი ადგენს სააქციო საზოგადოებაში ახალი 
აქციების გამოშვების შესახებ გადაწყვეტილების მიღების შემთხვევაში აქცი- 
ონერების მიერ ახალი აქციების უპირატესი შესყიდვის უფლებას თავიანთი 
წილების პროპორციულად. უპირატესი შესყიდვის უფლება სამეწარმეო ურთიერ- 
თობების გარდა, სამოქალაქო კოდექსის სივრცეშიც არსებობს (მგ. სსკ-ის 173-ე 
მუხლის მე-4 ნაწილი, 516-ე-518-ე მუხლები, 933-ე მუხლის მე-2 ნაწილი, 959-ე 
მუხლები) და წარმოიშობა მხარეთა შეთანხმების საფუძველზე.პ35 სამეწარმეო ურ- 
თიერთობებში აღნიშნული პრინციპი ზღუდავს წილის მესაკუთრეს, რომელიც 
იღებს საკუთარი წილის გასხვისების შესახებ გადაწყვეტილებას და იგი ვალდე- 
ბული ხდება, წილის განკარგვის შესახებ შეატყობინოს ყველა დანარჩენ პარტნი- 
ორს „მეწარმეთა შესახებ“ კანონით დადგენილი პროცედურული წესების დაცვით. 

აღნიშნული პრინციპის თაობაზე შეთანხმების ტრანსფორმირებას პარტნი- 
ორები ახდენენ როგორც კომპანიის წესდებაში, ისე შეუძლიათ იგი პარტნიორთა 
შეთანხმებაშიც გაითვალისწინონ. „მეწარმეთა შესახებ“ საქართველოს კანონი არ 
შეიცავს აღნიშნულის თაობაზე რაიმე იმპერატიულ დათქმას. ამ კონტექსტში, 
მნიშვნელოვანია შეინიშნოს, რომ პარტნიორთა ხელშეკრულება, წესდებისგან 
განსხვავებით, მარეგისტრირებელ ორგანოში წარდგენას არ საჭიროებს, ხოლო 
„საჯარო რეესტრის შესახებ“ საქართველოს კანონის მე-201 მუხლის 1-ლი პუნქტის 
მიხედვით, მეწარმეთა და არასამეწარმეო (არაკომერციული) იურიდიული პირების 
რეესტრში რეგისტრირდება შეზღუდული პასუხისმგებლობის საზოგადოების 
წილებზე საკუთრების უფლების შეზღუდვასთან დაკავშირებული ვალდებულების 
წარმოშობის შესახებ მონაცემები. ამდენად, „საჯარო რეესტრის“ შესახებ საქარ- 
თველოს კანონის ამ ჩანაწერის სპეციალური ბუნებიდან გამომდინარე, შესაძლე- 
ბელია გაკეთდეს დასკვნა, რომ შეზღუდული პასუხისმგებლობის საზოგადოების 
შემთხვევაში აუცილებელია უპირატესი შესყიდვის პრინციპის თაობაზე შეთან- 
ხმების ასახვა წესდებაში, რათა დაკმაყოფილდეს საჯაროობის თაობაზე სპეცი- 
ალური კანონის მოთხოვნა. 

„მეწარმეთა შესახებ“ საქართველოს კანონის 51-ე მუხლის მე-2 პუნქტის 
შესაბამისად, სააქციო საზოგადოების შემთხვევაში აქციონერის საკუთრების 
უფლება აქციაზე დასტურდება აქციათა რეესტრში ჩანაწერით ან ნომინალური 
მფლობელობის ჩანაწერით. ამავე მუხლის მე-3 პუნქტი განსაზღვრავს, რომ თუ 
აქციონერთა რაოდენობა 50-ზე მეტია, სააქციო საზოგადოება ვალდებულია, რე- 


პნ 2007 წლის 11 მაისის საკანონმდებლო „ცვლილებით მოხდა აღნიშნული პრინციპის მოდი- 
ფიცირება და ადრინდელი მოწესრიგებისგან განსხვავებით, სადაც ეს პრინციპი კანონის დანა- 
წესის საფუძველზე იმპერატიურად არსებობდა, დამოკიდებული გახდა მხარეთა შეთანხმებაზე. 

ესტრი აწარმოოს დამოუკიდებელ რეგისტრატორთან, ხოლო 50 ან 50-ზე ნაკლები 
აქციონერის შემთხვევაში საზოგადოებას შეუძლია რეესტრი აწარმოოს თავად ან 
ეროვნული ბანკის მიერ მიღებული დამოუკიდებელ რეგისტრატორთა შესაბამისი 
წესებისა და „ფასიანი ქაღალდების ბაზრის შესახებ“ საქართველოს კანონით დად- 
გენილი გამონაკლისების გათვალისწინებით. ამდენად, შეიძლება ითქვას, რომ 
უპირატესი შესყიდვის პრინციპის წესდებაში ინკორპორირებისა და შესაბამისად, 
გასაჯაროების ვალდებულების მიზანია, დაცულ იქნეს აღნიშნული უფლების 
მქონე პირთა ინტერესები შესაძლო კეთილსინდისიერი შემძენის მიმართ, რათა 
ჩანაწერის არარსებობის პირობებში ამ უკანასკნელს სსკ-ის 187-ე მუხლზე აპე- 
ლირების საშუალება არ გააჩდეს. 

გამომდინარე იქიდან, რომ პარტნიორები თავად ახდენენ უპირატესი შესყიდვის 
პრინციპის თაობაზე შეთანხმებას, აღნიშნული ცხადყოფს, რომ ამ პრინციპის სა- 
მართლებრივი ბუნება წმინდა სამოქალაქოსამართლებრივია. გერმანულ სამარ- 
თალში აზრთა სხვადასხვაობა არსებობს უპირატესი შესყიდვის პრინციპის თა- 
ობაზე. კერძოდ, განიხილება ალტერნატივები, რომ ეს არის აღმჭურველი უფლება, 
რომელიც გარკვეული პირობის დადგომაზეა დამოკიდებული. სახელშეკრულებო 
პირობით გათვალისწინებული უპირატესი შესყიდვის უფლების შემთხვევაში, იგი, 
ასევე, განიხილება, როგორც ორმაგად პირობადებული გარიგება. ამ დისკუსიას 
პრაქტიკული მნიშვნელობა ნაკლებად აქვს.?7 ამდენად, გასაზიარებელია მიდგომა, 
რომ სამეწარმეო სამართალშიც უპირატესი შესყიდვის უფლება არის არა ფუნდა- 
მენტური და თანდაყოლილი, არამედ გარკვეულ პირობაზე დამოკიდებული უფ- 
ლება, რომლის მთლიანი ან ნაწილობრივ გაუქმებაც შესაძლებელიაპზ საერთო 
კრების მიერ. 

უპირატესი შესყიდვის უფლება ემსახურება ამ უფლების მქონე პირის გან- 
საკუთრებული ინტერესის დაცვას საწარმოს წილის შეძენისას და შეიძლება ქარ- 
თული საკორპორაციო კანონმდებლობის ყველაზე უფრო ეფექტურ და ქმედით 
თავდაცვით ღონისძიებად დასახელდეს,? რადგან აღნიშნული მექანიზმი ახდენს 
შპს-სა და დახურული ტიპის სააქციო საზოგადოების კაპიტალში წილის მესა- 
კუთრე პარტნიორების პროცენტული ოდენობისა და შესაბამისად, წილის შემძენ 
ახალ ინვესტორებზე ხმის მიცემის ძალაუფლების გადასვლის პრევენციას. გარდა 
ამისა, უპირატესი შესყიდვის უფლება იცავს ამჟამინდელ პარტნიორებს ახალი 
აქციების თავდაპირველად წილის შესყიდვის დროს გადახდილ საფასურზე უფრო 


დაბალ ფასად გასხვისების რისკისგან49. 


2. მმართველობით ორგანოში წევრის ნომინირება 


შესაძლებელია პარტნიორთა შეთანხმებით გათვალისწინებული იყოს კორპორა- 
ციის მმართველობით ორგანოებში (იგულისხმება დირექცია და სამეთვალყურეო 


37 ჩაჩავა ს., მუხ. 516, სამოქალაქო კოდექსის ონლაინ კომენტარი, VVVVVV.9CCC.90, 2016, 2. 

38 ბურდული ი., სააქციო სამართლის საფუძვლები, II ტ., თბილისი, 2013, 248. 

39 მაისურაძე დ., კორპორაციულ-სამართლებრივი თავდაცვითი ღონისძიებები კაპიტალური 
საზოგადოების რეოგანიზაციისას, თბილისი, 2014, 163. 

40 ლის”ი68 M., ჩიიCI0I8§ 0! C0ი0მVV LმVV, L0იძიი, 1998, 49. 

საბჭო) პარტნიორის მიერ წევრის გარანტირებული ნომინაციის უფლება, ანუ 
პარტნიორს უფლება ჰქონდეს, იყოლიოს თავისი წარმომადგენელი კორპორაციის 
მმართველობით/მაკონტროლებელ ორგანოებში. მაგ. პარტნიორები შეიძლება 
შეთანხმდნენ, რომ კორპორაციის აღმასრულებელ დირექტორის ან ფინანსური 
დირექტორის და ა.შ. დასახელების უფლება აქვს მხოლოდ კონკრეტულ პარტნი- 
ორს ან პარტნიორთა ჯგუფს. აგრეთვე, შესაძლებელია პრაქტიკაში იყოს შემ- 
თხვევები, როდესაც პარტნიორს ან პარტნიორთა ჯგუფს კორპორაციის სამე- 
თვალყურეო საბჭოში გარანტირებული ჰქონდეს წევრის წარდგენის უფლება 
(შესაბამისი კვოტის გამოყოფა). აღნიშნული უფლების მქონე პარტნიორების იდენ- 
ტიფიცირება პარტნიორთა შეთანხმებაში შესაძლებელია მოხდეს როგორც გვარ- 
სახელით (პირადი იდენტიფიცირება), ისე კონკრეტული მოცულობის წილის ოდე- 
ნობით ან ნაციონალობის გათვალისწინებით. მაგ., აღინიშნოს, რომ კონკრეტული 
უფლებით სარგებლობენ ქართველი პარტნიორები. შეთანხმებაში, ასევე, ნათლად 
უნდა გაიწეროს აღნიშნული უფლება გასხვისებადია თუ არა, ანუ ეს უფლებები 
გადადის თუ არა სხვა პარტნიორზე წილის გასხვისების შემთხვევაში. უფლებები, 
რომლებიც ეხება პიროვნებას, სავარაუდოა, რომ გასხვისებადი არაა, ხოლო 
უფლებები, რომლებიც წილის მოცულობას ეხება, შესაძლებელია გასხვისდეს და 
ახალ შემძენს ჰქონდეს ნომინაციის უფლება. ყველა შემთხვევაში, ეს საკითხი 
კანონმდებლობის ფარგლებში, პარტნიორთა შეთანხმებაში მკაფიოდ უნდა 
მოწესრიგდეს. 

პრაქტიკაში პარტნიორთა შორის ზემოხსენებული შეთანხმებები ძირითადად 
პარტნიორის ფინანსური თუ სხვა სახის ინვესტიციის გათვალისწინებით განი- 
საზღვრება, ამგვარი შეთანხმება პარტნიორს უფლებას აძლევს, დაიცვას მისი 
ინვესტიციის მიზნობრიობა და ეფექტურად გააკონტროლოს კორპორაციის 
ბიზნესსაქმიანობა. კორპორაციის მმართველობით ორგანოში წევრის დანიშვნის 
უფლება, ასევე, თავის თავში უნდა მოიცავდეს აღნიშნული წევრის მხოლოდ შესა- 
ბამისი პარტნიორის თანხმობით გათავისუფლების შესაძლებლობას. 

ზემოხსენებულ შეთანხმებას „მეწარმეთა შესახებ“ კანონი არ არეგულირებს, 
მსგავსი შეთანხმების სამართლებრივი საფუძველი სამოქალაქო კოდექსის 319-ე 
მუხლის 1-ლი ნაწილია. აღნიშნულ ნორმას კერძო სამართალში უმნიშვნელოვანესი 
ფუნქცია აქვს, იგი სამოქალაქო და საკორპორაციო ბრუნვაში ხელშეკრულების 
თავისუფლებისა და კერძო ავტონომიის პრინციპს ადგენს. შესაბამისად, ზემოხსე- 
ნებული ნორმის ფარგლებში მხარეებს (კორპორაციის პარტნიორებს) შესაძლებ- 
ლობა აქვთ, თავისუფლად მოაწესრიგონ სამართლებრივი ურთიერთობები თავი- 
ანთ ნებაზე დამყარებულ სახელშეკრულებო პირობებში.4! 

მმართველობით ორგანოში წევრის დანიშვნაზე შეთანხმება, პარტნიორთა 
შეთანხმებასთან ერთად, ასევე, გათვალისწინებული უნდა იქნეს კორპორაციის 
წესდებაშიც. აღნიშნული ორგანოში წევრის დანიშვნა „მეწარმეთა შესახებ“ 


41 გელაშვილი ი., მუხ. 319,სამოქალაქო კოდექსის ონლაინ კომენტარი, წიგნი!III, , თბილისი, 2019, 
55. 

საქართველოს კანონის თანახმად, რეგისტრაციას საჭიროებს და შესაბამისად, 
აღნიშნულ საკითხზე უნდა მომზადდეს და მარეგისტრირებელ ორგანოს წარე- 
დგინოს დანიშვნის აქტი (სათანადო კრების ოქმი). ხოლო წესდებაში მსგავსი 
უფლების ჩანაწერი მომავალში აღნიშნული უფლების რეალიცაზიასა და დაცვას 
უზრუნველყოფს. მაგ., სამეწარმეო რეესტრის ამონაწერში გაკეთდება სათანადო 
აღნიშვნა (შეზღუდვა). 


3. პარტნიორთა შეთანხმების სხვა ელემენტები 


საკორპორაციო სამართლის პრაქტიკის შესაბამისად, პარტნიორთა შეთან- 
ხმებაში წილთან დაკავშირებულ გარიგებებთან (შეძენა, გასხვისება და სხვ.) გამო- 
იყენება სპეციალური შეთანხმებები (დათქმები), რომელებიც უმეტეს შემთხვევაში, 
ხელშეკრულებაში შესაძლებელია ე.წ. “LIმძ მI0იძ ILიC6 MIძ9იL და “I8მძ მI0იძ9 Lი68 იძIL- 
ის ფორმით იყოს ჩამოყალიბებული. აღნიშნული სახელშეკრულებო სამარ- 
თლებრივი დათქმები, პრაქტიკაში ეფექტური სამართლებრივი მექანიზმია წილთან 
დაკავშირებული გარიგებების მოსაწესრიგებლად და პარტნიორთა შეთანხმების 
ერთ-ერთ სტანდარტიზებულ პირობებად მიიჩნევა 


3.1. “ჩIმძ მI0იძ (69 MI9LL 


აღნიშნული უფლებამოსილებას ანიჭებს პარტნიორს ან პარტნიორთა ჯგუფს 
(წილის ოდენობა განისაზღვრება პარტნიორთა შეთანხმებით), როგორც წესი, 
მაჟორიტარ პარტნიორებს, თუ მათ სურთ თავიანთი წილების გაყიდვა და ამ მიზ- 
ნით მოიძიებენ პოტენციურ მესამე პირს, რომელსაც უნდა კორპორაციის 100% 
წილის შეძენა, მოთხოვნა წაუყენონ დარჩენილ მინორიტარ პარტნიორებს, რომ 
თავიანთი წილი, მათ მიერ შეთანხმებული პირობების შესაბამისად მიყიდონ მესამე 
პირს (პოტენციურ მყიდველს). მოხოვნის წაყენების შემდეგ მინორიტარი პარტ- 
ნიორები ვალდებულნი არიან, თავიანთი წილები ზემოხსენებული პირობების 
შესაბამისად გაასხვისონ. 


3.2. “I|მძ მI0იძ (00 IL 


აღნიშნული უფლებამოსილებას ანიჭებს მინორიტარ პარტნიორთა ჯგუფს, 
მაჟორიტარი პარტნიორების მიერ თავიანთი წილის გასხვისების შემთხვევაში, არ 
ისარგებლონ უპირატესი შესყიდვის უფლებით და აღნიშნულის სანაცვლოდ, 
მოითხოვონ თავიანთი წილების იმავე პირობებით გაყიდვა, რა პირობებითაც 
მაჟორიტარი პარტნიორის წილი იყიდება. აღნიშნულ შემთხვევებში, მაჟორიტარ 
პარტნიორებს უფლება ექნებათ, თავიანთი წილები გაასხვისონ, თუ დაკმაყო- 
ფილებული იქნება მინორიტარი პარტნიორების მოთხოვნა წილის გასხვისებაზე, 
ანუ პოტენციურმა მყიდველმა მინორიტარების წილებიც უნდა შეიძინოს. 

პარტნიორთა შეთანხმებაში, ასევე, შესაძლებელია გათვალისწინებული იქნეს 
სხვა პრაქტიკული ელემენტებიც, მაგ., «%მII 0000იჩ”, “ის! 00ხ0ი”, “ძ00ძ I88V6I” და 
“ხმძ I88V6”” სამართლებრივი რეგულაციები. 

“ლმII 00ხ0ი”-ის შეთანხმება ნიშნავს წინასწარ შეთანხმებულ დროის მონაკვეთში 
შეთანხმებულ ფასად წილის მიყიდვის ვალდებულებას. ხოლო, “ინს 00ხ0ჩ” ნიშნავს, 
წინასწარ შეთანხმებული დროის მონაკვეთში, წინასწარ შეთანხმებულ ფასად 
წილის ყიდვის ვალდებულებას (წილის გაყიდვის „ოფციონი“). მსგავსი შეთან- 
ხმებები იდება პარტნიორთა შორის და არეგულირებს წილის გაყიდვისა და შეძენის 
ვალდებულებებს. მაგ. “CმI 0000ი”--ის დროს პარტნიორს უფლება აქვს, მეორე 
პარტნიორს მოსთხოვოს წილის მიყიდვა წინასწარ შეთანხმებულ პირობებით, ხო- 
ლო “ინს 00ხ00ი”--იის დროს პარტნიორს უფლება აქვს მოითხოვოს სხვა პარტ- 
ნიორებისგან თავისი წილის შეძენა. 

აღნიშნული უფლებები ყოველთვის დროშია შემოფარგლული და მისი რეალი- 
ზაცია უნდა მოხდეს დროის კონკრეტულ მონაკვეთში. შეთანხმების სამართლებ- 
რივ საფუძველია სამოქალაქო კოდექსის 515-ე მუხლი, რომელიც შესყიდვისა და 
გაყიდვის შესაძლებლობების საკითხს აწესრიგებს 

“ფ00ძ I68V6I” და “ხმძ I88V6L”-ის საკითხები შეეხება კორპორაციის მენეჯმენტი- 
სათვის ბონუსის გაცემის თემებს. მაგ. როდესაც კორპორაციის მენეჯერი 
(დირექტორი, სამეთვალყურეო საბჭოს წევრი და ა.შ.) ტოვებს კორპორაციას, 
შესაძლებელია მას გაწეული სამსახურისათვის მიეცეს ბონუსი (დამატებითი 
ანაზღაურება) რომლის ოდენობაც წინასწარ არის შეთანხმებული. ბონუსის მიცემა 
დამოკიდებულია მენეჯერის საქმიანობის შეფასებაზე, მაგ., თუ მისი საქმიანობა 
დადებითად ფასდება, იგი განიხილება როგორც ეწ. “6009 I88V6!” და მასზე ბონუსი 
გაიცემა, ხოლო თუ მისი საქმიანობა უარყოფითად შეფასდება, ანუ იგი განი- 
ხილება, როგორც “ხმძ I988მV6-”, მასზე ბონუსი არ გაიცემა.“? მენეჯმენტს 
კორპორაციის პარტნიორები აფასებენ. 


IV. დასკვნა 


კვლევის შედეგად დადგინდა, რომ პარტნიორთა შეთანხმება (5იმ!8ი0Iძ6I5” 
მძ'86თო8იL)) ჩვეულებრივი კერძოსამართლებრივი გარიგებაა, რომელშიც კომპანიის 
პარტნიორები საკუთარი და მბოჭავი ნების გამოვლენის გზით თანხმდებიან სხვა- 
დასხვა სამართლებრივი შედეგის მქონე საკითხზე. „მეწარმეთა შესახებ“ საქარ- 
თველოს კანონი პარტნიორთა შეთანხმებასთან დაკავშირებით მხოლოდ ზოგად 
წესებს შეიცავს, შეთანხმების კონკრეტული პირობები მხარეთა შეთანხმებით, 
კერძო ავტონომიისა და ხელშეკრულების თავისუფლების პრინციპების ფარგ- 
ლებში უნდა მოწესრიგდეს. აგრეთვე, პარტნიორთა შეთანხმების პირობების დაცვა 
და აღსრულება ეფექტურად რომ განხორციელდეს, შეთანხმების ზოგიერთი 
საკითხის დუბლირება უნდა იყოს წესდებაში და ისინი სამეწარმეო რეესტრში 
დარეგისტრირდეს. 


42 C6886II LI., I8/ CLIძ8 ლი §იმ!8ი0Iძ6!5” #0I66ი006ი1§, C6წთმ-V, 2015, 5. 

ნათელია, რომ პარტნიორთა შეთანხმება კორპორაციაში ურთიერთობების 
მოსაწესრიგებლად ერთ-ერთი ეფექტური დოკუმენტია, ვინაიდან იგი პარტნი- 
ორებს საშუალებას აძლევს, მათი კომერციული ინტერესების შესაბამისად, დაარე- 
გულირონ კორპორაციის მართვასთან დაკავშირებული საკითხები და წილებთან 
დაკავშირებული უფლებები, დაიცვან ინვესტიციის მიზნობრიობა, ეფექტურად 
გააკონტროლონ კორპორაციის ბიზნესსაქმიანობა და მოახდინონ გარკვეული 
ზეგავლენა როგორც ერთმანეთზე, ისე საწარმოზეც. 

სტატიის ფარგლებში დეტალურად იქნა განხილული პარტნიორთა შეთან- 
ხმების სამართლებრივი ბუნება, როგორც მონაწილე პირთა წრის, ისე ვალდებულე- 
ბითსამართლებრივი ასპექტების მიხედვით, რამაც ნათელი მოჰფინა აღნიშნული 
ინსტიტუტის პრაქტიკაში ჯერ კიდევ ნაკლებად ცნობილ დეტალებს. 

კვლევის ფარგლებში, ასევე, გაანალიზებულ იქნა პარტნიორთა შეთანხმების 
არსებითი პირობები, რაც აპრობირებულია როგორც ანგლოამერიკული, ისე კონ- 
ტინენტური სამართლის ქვეყნებში. ესენია: წილის უპირატესი შესყიდვის უფლება; 
მმართველ ორგანოში წევრის ნომინირების საკითხი; “იIმძ მI0იძ Lი6 VMIძყჩL; “Iმძ 
მI)იიძ LI 6 MძიL; “C00ძ I68მV6”>C და “8მძ I868V6L”-ის საკითხები. დასახელებული 
კომპონენტების შესაბამისი გამოყენება ხელს უწყობს უფლებამოსილი პირების 
განსაკუთრებული ინტერესების დაცვას როგორც საწარმოს წილის შეძენისას, ისე 
გასხვისებისას, კორპორაციის მმართველ ორგანოში წევრის დანიშვნის/გათავისუ- 


ფლების უფლებას, რომელიც შესაძლებელია აღქმული იქნეს საკორპორაციო 
კანონმდებობაში როგორც მაჟორიტარი, ისე მინორიტარი პარტნიორის ერთ-ერთ 


ყველაზე უფრო ეფექტურ და ქმედით თავდაცვით ღონისძიებად. 

სტატის ფარგლებში გაანალიზდა ის პრაქტიკული სახის სირთულე, რასაც 
პარტნიორთა შეთანხმებისა და წესდების დამოუკიდებლად არსებობას შეიძლება 
მოჰყვეს, დარეგულირებული საკითხების დუბლირების გამო. აღნიშნული ნეგატი- 
ური ფაქტორები შეიძლება გამოიხატოს მხარეთა შეუთანხმებლობასა და ხშირი 
დავების სახით. ამგვარი პრობლემების თავიდან აცილების მიზნით, ცალკეულ 
შემთხვევათა მიხედვით, სტატიაში შემოთავაზებულია კოლიზიის გადაჭრის კონ- 
კრეტული მექანიზმები, განსაკუთრებული როლი კი უნდა ითამაშოს სასამარ- 
თლომ, რათა ერთგვაროვანი და დაბალანსებული პრაქტიკის შემუშავებით, უზ- 
რუნველყოს ეფექტური, ქმედითი და გამჭვირვალე სამართლებრივი ბერკეტების 
არსებობა. 

ჟურნალი „ორბელიანი“, M1, 2019 
ლიკა კობალაძე" 


მორიგებისა და სასამართლო მედიაციის 
ინსტიტუტების თანაარსებობა სამოქალაქო პროცესში 


I. შესავალი 


მორიგება მნიშვნელოვანი საპროცესოსამართლებრივი ღონისძიებაა, რომლის 
გამოყენება ქართულ სამართალწარმოებაში განსაკუთრებით აქტუალური 2007 
წლის შემდეგ გახდა, როდესაც საქართველოს სამოქალაქო კოდექსში შევიდა 
ცვლილებები! აღნიშნული ინსტიტუტის პრაქტიკაში ეფექტურად გამოყენების 
მიზნით. 

მორიგების უმთავრესი მიზანი სამოქალაქო საქმის წარმოების მორიგებით 
დასრულებაა. თუმცა, ასევე, აღსანიშნავია ის ფაკულტატური მიზნები, რომლებიც 
ძალზე მნიშვნელოვანია: სასამართლოს საქმეთა გადატვირთული გრაფიკისაგან 
განტვირთვა„ ხანგრძლივი სასამართლო პროცესების თავიდან არიდება, 
სასამართლოს როლის ამაღლება, საპროცესო ხარჯების შემცირება, კონფლიქტის 
მოგვარება და სამართლიანობის აღდგენა.2 მორიგებაზე, როგორც პროცესზე, 
მსჯელობის აქტუალურობას ის გარემოება განაპირობებს, რომ იგი დავის გადა- 
წყვეტის (უფრო ზუსტად, სამოქალაქო საქმის წარმოების დასრულების) ალტერნა- 
ტიული საშუალებაა. 

მორიგების ინსტიტუტის ერთ-ერთ სახესხვაობაა სასამართლო მედიაციაც, რო- 
მელიც სამართლებრივი დავის გადაწყვეტის ერთგვარი მეთოდია და ხშირად „და- 
ვის ალტერნატიულ გადაწყვეტად“ იწოდება?. მედიაცია, თავისი არსით, მოლაპარა- 
კების პროცესია, სადაც ნეიტრალური პირი, მედიატორი, დაპირისპირებულ 
მხარეებს ან/და მათ წარმომადგენლებს არსებული კონფლიქტის ურთიერთსასარ- 
გებლო შეთანხმებით დასრულებაში ეხმარება.14 სასამართლო მედიაცია (სხვაგვა- 
რად, სავალდებულო მედიაცია) კლასიკური მედიაციის ერთგვარი სახეცვლილებაა, 
რამდენადაც მედიაციის ძირითადი არსი ნებაყოფლობითობაში მდგომარეობს და 
მხარეები კერძო ავტონომიის ფარგლებში თანხმდებიან, მიმართონ თუ არა დავის 
ალტერნატიული გადაწყვეტის ამ კონკრეტულ ფორმას.9 სავალდებულო მედიაცი- 
ის დროს კი სასამართლო მხარეებს ავალდებულებს, სასამართლოში საქმის გან- 
ხილვამდე სცადონ მორიგება8. 


” სულხან-საბა ორბელიანის უნივერსიტეტის ასისტენტი. 

1 იხ. საქართველოს 2007 წლის 28 დეკემბრის კანონი M5669-სსმ I, 03.01.2008. 

2 შეად., გოგიშვილი მ., სულხანიშვილი მ., მესხიშვილი ქ., ჯინორია ხ., გელაშვილი რ., ურთიერ- 
თობები სასამართლო სხდომის დარბაზში, სხდომის მართვის, მხარეთა მორიგების კომუნი- 
კაციური და სამართლებრივი ასპექტები, თბილისი, 2010, 32-36. 

3 განმარტება იხ., <ჩიL(05://მ8ძ..ჩიძIმV.C0ი/თ68ძ!მხლ0ი/V/იმLI8-ო6ძI!მს0ი-.ჩხიI> |16.12.2019); ცერ- 
ცვაძე გ., მედიაცია, დავის გადაწყვეტის ალტერნატიული ფორმა (ზოგადი მიმოხილვა), თბი- 
ლისი, 2010, 28. 

4 შეად., ოქროპირიძე ბ., მედიაცია თანამედროვე ქართულ სამართალში და მისი განვითარების 
პერსპექტივა საერთაშორისო გამოცდილების საფუძველზე, ივანე ჯავახიშვილის სახელობის 
თბილისის სახელმწიფო უნივერსიტეტის დავის ალტერნატიული გადაწყვეტის ნაციონალური 
ცენტრის წელიწდეული, თბილისი, 2012, 32, 41-42. 

5 შეად. დავის ალტერნატიული გადაწყვეტის ნაციონალური ცენტრი, მედიაციის სამარ- 
თლებრივი რეგულირების პერსპექტივები საქართველოში, თბილისი, 2013, 12-13. 

6 იხ., საქართველოს სამოქალაქო საპროცესო კოდექსი, თავი XXI1, მუხლი 1831, 

სულხან-საბა ორბელიანის უნივერსიტეტი 


სასამართლო მედიაცია საპროცესო კანონმდებლობით 2011 წელს მოწეს- 
რიგდა.” ქართულ სამართლებრივ სინამდვილეში სასამართლო მედიაციის და ზო- 
გადად, მედიაციის ინსტიტუტის დანერგვა ემსახურებოდა მისდამი საზოგადოების 
ნდობის ამაღლებისა და სასამართლოში დავის რაოდენობის შემცირების, 
სასამართლოთა განტვირთვის მიზანს.ზ ამ მიმართულებით არაერთი ღონისძიება 
განხორციელდა, მათ შორის, მნიშვნელოვანი ცვლილებები შევიდა კანონმდებლო- 
ბაში?, 2013 წელს ფუნქციონირება დაიწყო სასამართლო მედიაციის ცენტრმა და 
მოცემული მდგომარეობით, მიღებულია კანონი „მედიაციის შესახებ“, რაც დაპი- 
რისპირებულ მხარეებს საშუალებას მისცემს, სასამართლოსათვის მიმართვის 
გარეშე მოაგვარონ დავა. 

სტატიაში გაანალიზებული და განხილულია მორიგება, როგორც საქმის წარ- 
მოების დამთავრების დამოუკიდებელი საფუძველი. ქართულ სინამდვილეში 
სასამართლო მედიაციის ინსტიტუტის სიახლიდან გამომდინარე, განიხილება მას- 
თან დაკავშირებული სასამართლო პრაქტიკა და ის გამოწვევები, რომელთა წინა- 


შეც იგი დგას. 
II. მორიგება საქართველოს სამოქალაქო საპროცესო სამართალში 


სამართლებრივ ლიტერატურაში მორიგებასთან დაკავშირებული განმარტებები 
მრავალფეროვანია. ყველაზე გავრცელებული განმარტების მიხედვით, „მორიგება 
არის სამოქალაქო პროცესში მხარეთა უფლება მორიგებით დაამთავრონ საქმე“19. 
მეორე განმარტებით, „მორიგება სამოქალაქო საქმეთა პროცესში მხარეთა მიერ 
სასამართლოსთვის დასამტკიცებლად წარდგენილი ხელშეკრულებაა მათ შორის 
არსებული სამართლებრივი დავის ლიკვიდაციის შესახებ“!!1. მესამე განმარტება 
მოცემულია თბილისის სააპელაციო სასამართლოს ერთ-ერთ გადაწყვეტილებაში, 
სადაც აღნიშნულია, რომ მორიგება შეთანხმებაა, რომელიც ეფუძნება მხარეთა 
კომპრომისს, გარკვეულ დათმობას, იმ მიზნით, რომ მეორე მხარემ მასზე 
დაკისრებული ვალდებულებების შესრულება შეძლოს.?2 მეოთხე მიდგომით, 
მორიგება მხარეთათვის კანონით მინიჭებული უფლებაა, თავად გადაწყვიტონ და- 
ვის სამართლებრივი ბედი.13 


7 იხ. საქართველოს 2011 წლის 20 დეკემბრის კანონი M5550. 

8 იხ., იქვე, განმარტებითი ბარათი. 

9 იხ., „ნოტარიატის შესახებ“ საქართველოს კანონი, 38-ე მუხლის პირველი პუნქტი; შემო- 
სავლების სამსახურის უფროსის 2011 წლის 3 მაისი M92168 ბრძანებით დამტკიცებული „,შემო- 
სავლების სამსახურის დებულების“ მე-3 მუხლის მე-2 პუნქტი და მე-15 მუხლი; „ჯანმრთელობის 
დაცვის შესახებ“ საქართველოს კანონი; „პაციენტის უფლებების შესახებ“ საქართველოს კანონი; 
საქართველოს მთავრობის 2012 წლის 29 თებერვლის M980 დადგენილებით დამტკიცებული 
„სამედიცინო მედიაციის ძირითადი დებულებები“; საქართველოს შრომის, ჯანმრთელობისა და 
სოციალური დაცვის მინისტრის 2011 წლის 28 დეკემბრის ბრძანებით დამტკიცებული „საჯარო 
სამართლის იურიდიული პირის – სამედიცინო საქმიანობის სახელმწიფო რეგულირების სა- 
აგენტოსა და ამ სააგენტოს მიერ მიღებული სამედიცინო მედიაციის პროცესთან დაკავში- 
რებული დებულებები“. 

10 შუშანაშვილი ალ., იურიდიული ლექსიკონი, თბილისი, 2000, 178. 

11 დანელია ლ.,, მესხიშვილი მ., იურიდიული ლექსიკონი, თბილისი, 2006, 150. 

12 იხ.. თბილისის სააპელაციო სასამართლოს სამოქალაქო საქმეთა პალატის 2013 წლის 5 ნო- 
ემბრის გადაწყვეტილება M2ბ/1084-13. 

13 იხ., საქართველოს უზენაესი სასამართლოს სამოქალაქო, სამეწარმეო და გაკოტრების საქ- 
მეთა პალატის 2008 წლის 23 დეკემბრის განჩინება Mას-531-764-08. 


28 


ჟურნალი „ორბელიანი“, M1, 2019 


მორიგების რაობის განსაზღვრის თვალსაზრისით, საკმაოდ საინტერესო მიდ- 
გომას ავითარებს საქართველოს უზენაესი სასამართლო, რომლის ერთ-ერთ განჩი- 
ნებაში მორიგებით საქმის წარმოების დამთავრების შესახებ აღნიშნულია, რომ 
„საქმის წარმოების მორიგებით დამთავრება მხარეთა უფლებამოსილებას წარმო- 
ადგენს, რაც მოცემულ შემთხვევაში მხარეთა მოთხოვნების დაკმაყოფილების სა- 
ფუძველია“1. აღნიშნული განმარტებით, მორიგებით საქმის წარმოების დამთავ- 
რება მხარეთა უფლებაა, რომლითაც ისინი განკარგავენ თავიანთ კანონით მინიჭე- 
ბულ შესაძლებლობას – საქმე მორიგებით დაასრულონ. მორიგება მხარეთა უფ- 
ლება არაა, არამედ იგი სამართლებრივი შესაძლებლობაა, ფაქტია, სამართლებრი- 
ვი პროცესია და არა საკუთრივ მორიგება, არამედ მორიგებით სამოქალაქო საქმის 
წარმოების დამთავრებაა მხარეთა უფლება. ამ თვალსაზრისით კი, მორიგება დის- 
პოზიციურობის პრინციპის ერთ-ერთი შემადგენელი ელემენტია. მას აბსოლუ- 
ტური ხასიათი აქვს სამოქალაქო სამართალწარმოების დროს, რაც იმას ნიშნავს, 
რომ მხარეებს შეუძლიათ მორიგდნენ საქმის წარმოების ნებისმიერ სტადიაზე. 
აქვე უნდა აღინიშნოს, მიუხედავად იმისა, რომ მორიგების პირობებს მხარეები 
განსაზღვრავენ, იგი არ შეიძლება იყოს აშკარად კანონსაწინააღმდეგო, კაბალური 
ან/და აღუსრულებელი პირობების შემცველი.19 

სამოქალაქო საქმეებზე მართლმსაჯულების განხორციელება ემყარება მხო- 
ლოდ ერთ მიზანს, – მოწესრიგდეს და აღმოიფხვრას საზოგადოებრივ ურთიერთო- 
ბებში წარმოშობილი კონფლიქტი, საზოგადოებრივი ურთიერთობების მონაწილე- 
ებმა დაუბრკოლებლად, მათთვის ხელსაყრელ და სასურველ პირობებში შეძლონ 
თავიანთი უფლებების განხორციელება, რათა დამყარდეს სტაბილური საზოგადო- 
ებრივი ურთიერთობები და სამოქალაქო ბრუნვა. სწორედ აღნიშნული მიზნის 
მიღწევას ემსახურება მორიგების ინსტიტუტის არსებობა და ამ მიზნისათვის სამო- 
ქალაქო საქმის განხილვისას ერთ-ერთი საუკეთესო საშუალება მხარეთა შორის 
მორიგების მიღწევაა, მეტიც, სამოქალაქო საქმის განმხილველი მოსამართლე 
მუდმივად უნდა ეცადოს, საქმე მორიგებით დაამთავროს. 


1. მორიგების აქტი 


„მორიგების აქტი წერილობითი დოკუმენტია მხარეების სამოქალაქო უფლებე- 
ბისა და ვალდებულებების განკარგვის შესახებ.“15 იგი არსებით გავლენას ახდენს 
მხარეთა მოთხოვნებზე, სწორედ ამიტომ, აუცილებელია მისი წერილობით გა- 
ფორმება, მთელი რიგი მოთხოვნების დაცვით. მორიგების აქტის დამტკიცებისას 
სასამართლომ უნდა გამოიკვლიოს მისი გაფორმების საფუძველი (მხარეთა 
შეთანხმების შინაარსი, ხომ არ იწვევს აღნიშნული შეთანხმება მესამე პირების 


1% საქართველოს უზენაესი სასამართლოს სამოქალაქო, სამეწარმეო და გაკოტრების საქმეთა 
პალატის 2009 წლის 27 თებერვლის განჩინება Mას-778-993-08. 

15 აღსანიშნავია, რომ სასამართლოს უახლოესი პრაქტიკა მდიდარია საბანკო-საფინანსო და- 
ვების მორიგებით გადაწყვეტის შემთხვევებით, რასაც სასამართლო მხოლოდ მას შემდეგ ამტკი- 
ცებს, რაც მორიგების აქტში მხარეთა მიერ საბოლოო სახით დაკორექტირდება პირგასამტეხ- 
ლოს/ჯარიმის ოდენობა, რომელიც, განზოგადებული პრაქტიკის თანახმად, არ უნდა აღემა- 
ტებოდეს დავალიანების ძირითად თანხას, უნდა იყოს გონივრული და მიზნობრივი. იხ., 
თბილისის საქალაქო სასამართლოს სამოქალაქო საქმეთა კოლეგიის M2/7263-16, M2/6226-16, 
M2/12203-16, M2/12834-16, M2/26081-15 საქმეებზე მიღებული განჩინებები. 

16 იხ., გოგიშვილი მ., სულხანიშვილი მ., მესხიშვილი ქ., ჯინორია ხ., გელაშვილი რ., ურთი- 
ერთობები სასამართლო სხდომის დარბაზში, სხდომის მართვის, მხარეთა მორიგების კომუნი- 
კაციური და სამართლებრივი ასპექტები, თბილისი, 2010, 38. 

ინტერესების დარღვევას, რამდენად თანხვედრაშია მხარეთა ნება, ხომ არ ეწინა- 
აღმდეგება მორიგების აქტის შინაარსი მოქმედ კანონმდებლობას და ა.შ.), ასევე - 
„ვალდებულების მოცულობა, მონაწილე პირთა წრე“.17 სასამართლომ მორიგების 
პირობების სამართლიანობისა და კანონიერების შეფასებისას მორიგების აქტის 
შემდეგი მატერიალურსამართლებრივი ასპექტები უნდა გაითვალისწინოს: 

ი მორიგების აქტით გათვალისწინებული ვალდებულებები აღსრულებადი 
უნდა იყოს; 

ი ვალდებულების მოცულობა, მისი შესრულების ვადები და პირობები 
დეტალურად უნდა აღინიშნოს, უფლებებსა და ვალდებულებებთან დაკავ- 
შირებული გაუგებრობების აცილების მიზნით; 

«ი მორიგების პირობები, რომლებიც მხარეთა უფლება-მოვალეობებს გან- 
საზღვრავს, მესამე პირების უფლებებსა და კანონიერ ინტერესებს არ უნდა 
არღვევდეს. მორიგების პირობები, რომლებიც მხარეთა უფლებებსა და 
ვალდებულებებს ადგენს, კანონის იმპერატიულ მოთხოვნებს არ უნდა 
ეწინააღმდეგებოდეს; 

ი მორიგების მონაწილეთა სუბიექტური შემადგენლობა სრულად უნდა იყოს 
აღნიშნული, განსაკუთრებით საპროცესო თანამონაწილეობის შემთხვე- 
ვაში. 

პრაქტიკისათვის მნიშვნელოვანია სასამართლოს კომპეტენცია იმ შემთხვევაში, 

როდესაც მხარე მორიგების დამტკიცებისა და საქმის წარმოების შეწყვეტის 
შესახებ განჩინებას კერძო საჩივრით ასაჩივრებს. ამ დროს ზემდგომი სასა- 
მართლოს განხილვის საგანი თავად მორიგების, როგორც გარიგების, ნამდვი- 
ლობის საკითხია, კერძოდ, იყო თუ არა მხარეთა ნების გამოვლენა ნამდვილი, 
მორიგების აქტით გათვალისწინებული უფლება-ვალდებულებები ხომ არ არღვევს 
მესამე პირების ინტერესებს და ა.შ.1ზ რაც შეეხება მხარის მითითებას მორიგების 
მიზანშეწონილობაზე, გარემოების შეცვლის გამო მორიგების პირობების შეცვლის 
მოთხოვნა და მსგავსი შინაარსის არგუმენტები აღნიშნული მორიგების დამტკი- 
ცების შესახებ განჩინების გაუქმების საფუძველი ვერ გახდება. 


2. მოსამართლის როლი მორიგების პროცესში 


მორიგებით საქმის წარმოების დასრულებას კარგი შუამავალი სჭირდება, ხოლო 
სასამართლოსმიერი მორიგებისას მოსამართლე საუკეთესო მრჩევლის როლშია, 
რამდენადაც, შესაძლოა, მხარეთა სურვილი მორიგებაზე ამ უკანასკნელის შეთა- 
ვაზების ეტაპზე არც არსებობდეს, მაგრამ საქმის თაობაზე მოსამართლის მიერ 
გაკეთებული განმარტებისა და რეკომენდაციების საფუძველზე გაჩნდეს ერთგვა- 
რი მცდელობა, მოცემული მომენტისათვის საქმე დროებით გადაიდოს. ამდენად, 
მოსამართლემ ყოველ ღონეს უნდა მიმართოს მორიგებისათვის.1? ამასვე გა- 
ნამტკიცებს საქართველოს სამოქალაქო საპროცესო კოდექსის დადგენილი დებუ- 


17 იხ., იქვე. 

18 შეად., გოგიშვილი მ., სულხანიშვილი მ., მესხიშვილი ქ., ჯინორია ხ., გელაშვილი რ., ურთი- 
ერთობები სასამართლო სხდომის დარბაზში„ სხდომის მართვის, მხარეთა მორიგების 
კომუნიკაციური და სამართლებრივი ასპექტები, თბილისი, 2010, 27-28. 

19 მამაიაშვილი თ., მორიგება, როგორც საქმის წარმოების დამთავრების საფუძველი, თბილისი, 
2017, 189-190. 

ლებები29, რომელთა თანახმად, სასამართლომ ყოველნაირად უნდა შეუწყოს ხელი 
და უნდა მიმართოს კანონით გათვალისწინებულ ყველა ღონისძიებას, რათა 
მხარეებმა საქმე მორიგებით დაამთავრონ. აღნიშნული მიზნით, მოსამართლე 
ვალდებულია, განუმარტოს მხარეებს მოურიგებლობის შემთხვევაში გადაწყვეტი- 
ლების ერთ-ერთი მხარისათვის საზიანო შედეგი და თავად მორიგების შედეგები. 
მოსამართლე უფლებამოსილია, მხარეებს მორიგების სხვადასხვა ვერსია შეს- 
თავაზოს, დაანახოს მათი პოზიციის სუსტი და ძლიერი მხარეები, დაარწმუნოს 
მორიგებით საქმის დასრულების უპირატესობაში და რაც მთავარია, წინასწარ 
მიუთითოს მხარეებს დავის გადაწყვეტის შესაძლო შედეგებზე. მორიგების მიზნით, 
მოსამართლე უფლებამოსილია, თავისი ინიციატივით ან მხარის შუამდგომლობით 
გამოაცხადოს შესვენება სასამართლო სხდომის მიმდინარეობისას და სხვა პირთა 
დასწრების გარეშე მოუსმინოს მხოლოდ მხარეებს, ან მხოლოდ მათ წარმო- 
მადგენლებს; მოსამართლეს შეუძლია მიუთითოს დავის გადაწყვეტის შესაძლო 
შედეგებზე; მას შეუძლია მხარეებს მორიგების პირობები შესთავაზოს. 

მორიგების პროცესში მოსამართლის როლზე მნიშვნელოვან მითითებას შე- 
იცავს მოსამართლეთა ფედერალური ცენტრის მიერ მოსამართლეთათვის შედგე- 
ნილი პრაქტიკული სახელმძღვანელო, რომელიც მორიგებასთან დაკავშირებით 
მოსამართლეებს ქცევის გარკვეულ სტანდარტს უწესებს.2! ხსენებულ ბროშურაში 
მითითებულია, რომ მორიგების შესაძლებლობა გამოკვლეულ უნდა იქნეს არა 
მხოლოდ საქმის მოსამზადებელ სტადიაზე, არამედ მაშინაც, როდესაც საქმე 
მომზადებულია მთავარ სხდომაზე განსახილველად, მხარეები კარგად იცნობენ 
საქმის მასალებს, აწონ-დაწონილი აქვთ საკუთარი და მოწინააღმდეგე მხარის 
პოზიციები და მტკიცებულებები, ვინაიდან ისინი შესაძლოა შინაგანად მზად 
იყვნენ მორიგებისთვის, თუმცა აღნიშნულისთვის ერთგვარი ბიძგი სჭირდე- 
ბოდეთ.22 


3. მორიგების თავისებურებანი სამართალწარმოების სხვადასხვა სტადიაზე 


„საქმის დამთავრება მორიგებით სამართალწარმოების დასრულების არანაკლებ 
მნიშვნელოვანი ფორმაა, ვიდრე საქმეზე გადაწყვეტილების გამოტანა. პირიქით, 
მათ თანაბარი დატვირთვა აქვთ, ზოგჯერ კი მორიგება უკეთესი ალტერნატივაა. 
თუმცა, მხოლოდ ერთი პირობით, თუ მორიგების შეთავაზება მიზნად ისახავს არა 
მხოლოდ მოსამართლის განტვირთვას, მისი მუშაობის შემსუბუქებას, არამედ 
მხარეთა შორის დავის საგანზე წარმოშობილი კონფლიქტის სამართლიანად 
მოგვარებას“.23 

საქმის წარმოების მორიგებით დამთავრება მხარეთა ნებაყოფლობითი არჩე- 
ვანია. სასამართლო საქმის წარმოებას შეწყვეტს, თუ მხარეები მორიგდებიან. 
მორიგების შესაძლებლობა არსებობს სამართალწარმოების ნებისმიერ სტადიაზე, 
სამართალწარმოების ნებისმიერი კატეგორიის მხარეებს შორის, მაგრამ არა ყველა 
სახის პირობაზე.2 ზოგადად, მხარეთა დისპოზიციურობის პრინციპის დაცვის, 


20 იხ., სამოქალაქო საპროცესო კოდექსის მე-3 მუხლის მე-2 ნაწილის 1-ლი წინადადება, 272-ე 
მუხლის „დ“ ქვეპუნქტი, 218-ე მუხლი, 205-ე მუხლი. 

21 იხ., შვარცერი უ.ვ., ჰირში ა., საქმისწარმოების ელემენტები: მოსამართლის მოკლე პრაქტი- 
კული სახელმძღვანელო, მოსამართლეთა ფედერალური ცენტრი, თბილისი, 2006. 

22 იქვე, 13-14, 21. 

23 ლიუტრინგჰაუსი პ., სამოქალაქო საქმეზე გადაწყვეტილების მიღების მეთოდიკა, მოსა- 
მართლეთა სემინარი, ბაკურიანი, 18-21 ოქტომბერი, 2007, 133. 

24 მამაიაშვილი თ., მორიგება, როგორც საქმის წარმოების დამთავრების საფუძველი, თბილისი, 
2017, 203. 

სწრაფი მართლმსაჯულების განხორციელებისა და სასამართლოს განტვირთვის 
მიზნით მორიგების დამტკიცება შესაძლებელია სამართალწარმოების ნებისმიერ 
ეტაპზე, მათ შორის საჩივრებისა და კერძო საჩივრების განხილვის დროსაც, 
თუმცა, ამ შემთხვევებში სასამართლომ ყველა ღონისძიებას უნდა მიმართოს, 
რათა თავიდან იქნეს აცილებული უკანონო მორიგების დამტკიცების საშიშროება. 
ამ მიზნით, სასამართლო საჩივრისა და კერძო საჩივრის განხილვის დროს მორი- 
გების დამტკიცებისას არ უნდა შემოიფარგლოს მხოლოდ კონკრეტული პროცესუ- 
ალური მოქმედებით, უნდა გასცდეს საჩივრისა და კერძო საჩივრის მოთხოვნის 
ფარგლებს, შეისწავლოს საქმე და მხოლოდ ამის შემდეგ დაამტკიცოს მორიგება. 
ერთმანეთისაგან განსხვავდება მორიგების დამტკიცების შედეგები იმის 
მიხედვით, მიქცეულია თუ არა აღსასრულებლად კანონიერ ძალაში შესული გადა- 
წყვეტილება. თუ კანონიერ ძალაში შესულ გადაწყვეტილებაზე გამოწერილია სა- 


აღსრულებო ფურცელი და საქმე აღსასრულებლად უკვე მიქცეულია, მაშინ აღმა- 
სრულებლის შუამდგომლობის საფუძველზე სასამართლო, მართალია, მხარეთა 


მორიგებას ამტკიცებს, მაგრამ კანონიერ ძალაში შესულ სასამართლო გადაწყვე- 
ტილებას არ აუქმებს, აღნიშნული პროცედურის მარეგულირებელი ნორმები ნათ- 
ლად არის გაწერილი „სააღსრულებო წარმოებათა შესახებ, კანონში,29 რაც სა- 
აღსრულებო სამართალწარმოების თავისებურებით არის განპირობებული. რაც 
შეეხება მორიგების დამტკიცებას სამართალწარმოების იმ ეტაპზე, როცა გადა- 
წყვეტილება კანონიერ ძალაშია შესული, მაგრამ აღსასრულებლად ჯერ არ არის 
მიქცეული, ამ დროს სასამართლო, მხარეთა დისპოზიციურობისა და კერძო და 
საჯარო ინტერესების გათვალისწინებით, უფლებამოსილია დაამტკიცოს მორიგება 
და გააუქმოს საქმეზე მიღებული ყველა გადაწყვეტილება. 

ნიშანდობლივია, რომ გარკვეული თავისებურებებით ხასიათდება კანონიერ 
ძალაში შესული გადაწყვეტილებით დამთავრებულ საქმეზე მორიგების დამტკი- 
ცების განსჯადობაც. როგორც წესი, მორიგებას ამტკიცებს გადაწყვეტილების 
გამომტანი სასამართლო, მაშინაც კი, როდესაც არსებობს ზემდგომი სასა- 
მართლოს განჩინება აღნიშნული გადაწყვეტილების უცვლელად დატოვების 
თაობაზე, ანუ მორიგების დამტკიცების დროს ანალოგიის წესით გამოიყენება ახ- 
ლად აღმოჩენილ გარემოებათა გამო განცხადების განხილვის განსჯადობის 
წესები29, მაგრამ ამ შემთხვევაში გასათვალისწინებელია ერთი მეტად მნიშვნელო- 
ვანი გარემოება: თუ პირველი ინსტანციის სასამართლომ გამოიტანა გადაწყვეტი- 
ლება და სააპელაციო და საკასაციო ინსტანციის სასამართლოებმა აღნიშნული 
გადაწყვეტილება დატოვეს უცვლელად, განსჯადობის წესების შესაბამისად, 
მორიგების დამტკიცების საკითხს იხილავს პირველი ინსტანციის სასამართლო, 
მაგრამ იგი არ (და ვერ) აუქმებს სააპელაციო და საკასაციო ინსტანციის სასამარ- 
თლოების განჩინებებს, ვინაიდან მორიგების დამტკიცების დროს შესაძლოა გა- 
უქმდეს მხოლოდ ის გადაწყვეტილება, რომელიც სამართლებრივი შედეგის დად- 
გომას იწვევს და აღსრულებას ექვემდებარება. 


III. სასსამართლო მედიაცია ქართულ სამართლებრივ პრაქტიკაში 


სასამართლო მედიაციის მომწესრიგებელი ნორმების მიღების მიზანი იყო 
მედიაციის გამოყენების იმგვარი სტიმულირება, რომ არ შელახულიყო მისი არსი, 
დაცული ყოფილიყვნენ მასში მონაწილე პირები ინფორმაციის გამჟღავნებისაგან, 


25 იხ., „სააღსრულებო წარმოებათა შესახებ“ საქართველოს კანონის მე-18, მე-183, 918-ე, 9119-ე, 
9112-ე მუხლები. 
26 იხ., საქართველოს სამოქალაქო საპროცესო კოდექსის 424-ე მუხლი. 

მორიგების ეფექტური აღსრულებისთვის შემუშავებულიყო დაბალანსებული 
სამართლებრივი მექანიზმები და რაც მთავარია, მომხდარიყო სასამართლო 


სისტემის განტვირთვა. 

საქართველოს სამოქალაქო საპროცესო კოდექსის XXI! თავის გარდა, 
მოცემული მდგომარეობით, მედიაციის პროცესის სამართლებრივ რეგულირებას 
უკვე უზრუნველჰყოფს „მედიაციის შესახებ“ საქართველოს კანონიც, რომელმაც 
განსაზღვრა მედიაციის წარმართვის პრინციპები, მედიატორთა პროფესიული 
გაერთიანების ორგანიზებისა და საქმიანობის წესები, მედიატორის 
უფლებამოსილებები და მედიაციის პროცესთან დაკავშირებული სხვა საკითხები, 
ასევე, ის საკვალიფიკაციო კრიტერიქმები, რომელთა გათვალისწინებაც მხარეებს 
კომპეტენტური, დამოუკიდებელი და მიუკერძოებელი მედიატორის შერჩევაში 
ეხმარება. 


1. სასამართლო მედიაციას დაქვემდებარებული საქმეები 


საქართველოს სამოქალაქო საპროცესო კოდექსში 2011 წლის დეკემბერში 
შესული ცვლილების შედეგად კოდექსს დაემატა XXII თავი, სახელწოდებით – 
„სასამართლო მედიაცია“. საქართველოს სამოქალაქო საპროცესო კოდექსის 1871- 
ე მუხლი განმარტავს, რომ სარჩელის სასამართლოში წარდგენის შემდეგ სასა- 
მართლო მედიაციას დაქვემდებარებული საქმე შეიძლება გადაეცეს მედიატორს 
(ფიზიკურ ან იურიდიულ პირს) დავის შეთანხმებით დასრულების მიზნით, ხოლო 
მედიატორისათვის საქმის გადაცემის შესახებ განჩინება არ საჩივრდება. ამავე 
კოდექსის 1873-ე მუხლში კი მოცემულია მედიაციას დაქვემდებარებული დავების 
ჩამონათვალი, კერძოდ, საქმე მედიატორს გადაეცემა საოჯახო (გარდა შვილად 
აყვანისა, შვილად აყვანის ბათილად ცნობისა, მშობლის უფლების შეზღუდვისა და 
მშობლის უფლების ჩამორთმევისა), სამემკვიდრეო და სამეზობლო სამართლებრივ 
დავაზე სარჩელის წარდგენის შემთხვევაში და ასეთ დროს მედიაციის პროცესის 
გასამართად მხარეთა თანხმობა საჭირო არ არის. ამასთან, საქართველოში მოქ- 
მედი კანონმდებლობით, სავალდებულო მედიაციას დაქვემდებარებული დავები 
ერთი მნიშვნელოვანი საერთო ელემენტითაა შერჩეული – ასეთი სახის დავებში, 
სამართლებრივი პრობლემების გარდა, ძალიან მნიშვნელოვანია მხარეთა პირადი 
ურთიერთდამოკიდებულება, რაც ხშირ შემთხვევაში მორალურად მძიმედ 
აღსაქმელია და მხარეთა პრინციპულობის გამო საქმისწარმოების პროცესის 
გაჭიანურებას იწვევს, სასამართლოს გადაწყვეტილებით კი მათი ურთიერთობები 
კიდევ უფრო იძაბება. 

საქართველოს სამოქალაქო საპროცესო კოდექსი, ასევე, ადგენს იმის 
შესაძლებლობას, რომ მხარეთა თანხმობის შემთხვევაში მედიაცია გავრცელდეს 
ნებისმიერი კატეგორიის დავაზე27, ხოლო მხარეთა თანხმობის შემთხვევაში, დავა 
მედიატორს შეიძლება გადაეცეს საქმის განხილვის ნებისმიერ სტადიაზე2%. ამდე- 
ნად, საქართველოს კანონმდებლობით მედიაციას სავალდებულო ხასიათი აქვს 
მხოლოდ სამი კატეგორიის დავის განხილვისას, დანარჩენ შემთხვევაში, საკითხი 
იმის თაობაზე, გადაეცეს თუ არა საქმე მედიაციის ცენტრს, მხარეთა ნება- 
ყოფლობითი შეთანხმების საგანია. ამასთან, საქართველოს სამოქალაქო საპ- 


27 იქვე, 1873-ე მუხლის 1-ლი ნაწილის „დ“ ქვეპუნქტი. 
28 იქვე, 187?”ე მუხლის მე-2 ნაწილი. 


3ვ 


სულხან-საბა ორბელიანის უნივერსიტეტი 


როცესო კოდექსის მიხედვით, სავალდებულო მედიაცია აღიქმება, როგორც სასა- 
მართლოში საქმის წარმოების პროცესის ნაწილი29%. 

ამდენად, საქართველოს სამოქალაქო საპროცესო კოდექსის მიხედვით, სასა- 
მართლო მედიაციის საშუალებით შესაძლებელია სხვადასხვა სახის სამოქალაქო 
დავის განხილვა (გარდა თავად კანონში მითითებული გამონაკლისებისა), მათ შო- 
რის, საოჯახო/განქორწინების, სამეზობლო, შრომითი, კომერციული დავებისა და 
ა.შ. როგორც სავალდებულო მედიაციის ფორმით, ისე -– ნებაყოფლობით. ამას- 
თან, მედიაციას დაქვემდებარებული დავის კატეგორიების შესაბამისად, გამო- 
იკვეთება მედიაციას დაქვემდებარებული სფეროებიცპბ? - „ურთიერთშორისი 
სფერო“, სადაც ერთიანდება საოჯახო, სამეზობლო და შრომითი ურთიერთო- 
ბებიდან გამომდინარე დავები და შემთხვევები, როცა მხარეთა შორის სამართლებ- 
რივი პრობლემა წარმოიშობა პირადი ურთიერთობების საფუძველზე; „კომერცი- 
ული სფერო“, სადაც შედის ნასყიდობის, ქირავნობის, ნარდობის, დაზღვევის 
შესახებ ხელშეკრულებებიდან გამომდინარე დავები, რომელთა საგანიც ზიანის 
ანაზღაურებაა და ასევე, კორპორაციათა შორის არსებული სხვადასხვა სახის 


დავები.31 
2. სასამართლო მედიაციის პროცესის წარმოება და ტექნიკა 


საქართველოს კანონმდებლობა აწესებს სავალდებულო მედიაციას საოჯახო 
(გარდა შვილად აყვანასა და მშობელთა უფლებებთან დაკავშირებული საქმე- 
ებისა), სამემკვიდრეო და სამეზობლო დავებზე??. აღნიშნული კატეგორიის საქმე- 
ები სასამართლომ შესაძლოა, საკუთარი ინიციატივით, მხარეებთან შეუთანხმებ- 
ლად, დაუქვემდებაროს მედიაციას. სასამართლოს განჩინება დავის მედიაცი- 
ისათვის გადაცემის თაობაზე საბოლოოა და სავალდებულოა მხარეთათვის შესას- 
რულებლად.2?3? მედიაციის „სავალდებულოობა“ გულისხმობს მხოლოდ მხარეთა 
ვალდებულებას, გამოცხადდნენ მედიაციის სესიაზე (2 სავალდებულო სესია) და 
კეთილსინდისიერად მიიღონ პროცესში მონაწილეობა.“ ამასთან, ეს არავითარ 
შემთხვევაში გულისხმობს მხარეთა ვალდებულებას, მიაღწიონ შეთანხმებას. მედი- 
აციის პროცესში დავის დასრულების შედეგი მხოლოდ მხარეთა ნებაზეა დამო- 
კიდებული. 

საქართველოს სამოქალაქო საპროცესო კანონმდებლობით, სარჩელის სასამარ- 
თლოში წარდგენის შემდეგ, მოსამართლეს შეუძლია შესთავაზოს მხარეებს მედი- 
ატორისათვის საქმის გადაცემის გზით დავის შეთანხმებით დასრულების 


29 იხ., წულაძე ა., სასამართლო მედიაციის კონცეპტუალური ხედვა, „სამართლის ჟურნალი“, M1, 
2016, 168. 

პმ”? ოქროპირიძე ბ., მედიაცია თანამედროვე ქართულ სამართალში და მისი განვითარების 
პერსპექტივა საერთაშორისო გამოცდილების საფუძველზე, ივანე ჯავახიშვილის სახელობის 
თბილისის სახელმწიფო უნივერსიტეტის დავის ალტერნატიული გადაწყვეტის ნაციონალური 
ცენტრის წელიწდეული, თბილისი, 2012, 36. 

31 იხ., იქვე. 

32 იხ. საქართველოს სამოქალაქო საპროცესო კოდექსის XXII თავი. 

33 იხ., იქვე, 1871-ე მუხლის მეორე ნაწილი. 

34 შეად., კოვაკი კ.კ.., ახალი ღვინო საჭიროებს ახალ ღვინის ჭურჭელს, რ. თვაურისა და თ. 
ქენქაძის თარგმანი, ივანე ჯავახიშვილის სახელობის თბილისის სახელმწიფო უნივერსიტეტის 


დავის ალტერნატიული გადაწყვეტის ნაციონალური ცენტრის წელიწდეული, თბილისი, 2012, 
151-158 

შესაძლებლობა35 და მასვე აქვს უფლება, სასამართლო მედიაციას დაქვემდებარე- 
ბული საქმე გადასცეს მედიატორს (ფიზიკურ ან იურიდიულ პირს) დავის მხარეთა 
შეთანხმებით დასრულების მიზნით 3. დავის მხარეთა შეთანხმებით დასრულების 
მიზნით მედიატორისათვის გადაცემის შემთხვევაში სამოქალაქო საქმის წარმოება 
ჩერდება სასამართლო მედიაციის ვადის დასრულებამდე,” მედიატორისთვის 
საქმის გადაცემის განჩინება საბოლოოა და არ საჩივრდება,329% ხოლო სასამართლო 
მედიაციას დაქვემდებარებულ საქმეებზე, მედიატორის მიერ დანიშნულ შეხვედ- 
რაზე არასაპატიო მიზეზით გამოუცხადებლობისას, ამ დავის სასამართლოში გან- 
ხილვის შემთხვევაში მხარეს ეკისრება სასამართლო ხარჯების სრულად დაფარვა, 
სასამართლოში საქმის განხილვის შედეგის მიუხედავად და ჯარიმა 150 ლარის 
ოდენობით?39მ. ამასთან, მედიაციაში მხარეთა შორის წარმოებული პროცესი, ერთ 
შემთხვევაში, ბუნებრივია, მხარეთა შეთანხმებით სრულდება, ხოლო მეორე 
შემთხვევაში შეთანხმება ვერ მიიღწევა, ასეთ დროს სასამართლო მედიაციის 
ცენტრი აცნობებს სასამართლოს, რომ მხარეებმა სცადეს მედიაცია, მაგრამ შე- 
თანხმება არ იქნა მიღწეული.4 ? მედიაციის პროცესში მიღწეული შეთანხმება 
შესაძლოა ქაღალდზე გადაიტანონ თავად მხარეებმა, მათმა წარმომადგენლებმა, 
ან მედიატორი (მისი ასისტენტი) დაეხმაროს მხარეებს მიღწეული შეთანხმების 
გაფორმებაში4!. 

მედიაციის სესიის ხანგრძლივობა დამოკიდებულია სხვადასხვა ფაქტორზე, მათ 
შორის: საქმის სირთულეზე, მხარეთა მზაობაზე/სურვილზე ითანამშრომლონ მედი- 
აციის პროცესის განმავლობაში, მედიატორის ინდივიდუალურ ტექნიკაზე და ა.შ.42 
აქედან გამომდინარე, მხარეებმა შესაძლოა შეთანხმებას მიაღწიონ ერთ საათში, 
მაგრამ შესაძლოა, მედიაციამ გასტანოს 7-8 საათიც კი, შეთანხმების მიღწევის ან 
მიუღწევლობის შედეგით. მოქმედი კანონმდებლობა ადგენს 2 სავალდებულო სე- 
სიას სასამართლო მედიაციას დაქვემდებარებულ დავებზე“, თუმცა მხარეთა თან- 
ხმობის შემთხვევაში შეიძლება შედგეს დამატებითი სესიებიც. როგორც წესი, 
მედიაციას წარმართავს ერთი მედიატორი. საქმის სპეციფიკიდან ან მედიაციის 
ცენტრის პრაქტიკიდან გამომდინარე“, მედიაციაში შესაძლოა მონაწილეობდეს 
ორი მედიატორი, ასევე, მედიაციას დაესწროს მედიატორის ასისტენტი ან ახალი 
მედიატორების წვრთნის მიზნით დამსწრე მედიატორი.45 ამასთან, ასეთი დამა- 
ტებითი პირის (დამსწრე თუ ასისტენტი მედიატორის) მონაწილეობა შესაძლე- 
ბელია მხოლოდ მოდავე მხარეების თანხმობის შემთხვევაში და ასეთ პირზე გავრ- 


ცელდება კონფიდენციალურობისა თუ ყველა ის სხვა ვალდებულება, რაც მედი- 
ატორზე ვრცელდება.45 რაც შეეხება მხარეებს, ისინი ვალდებულნი არიან, მედი- 


35 საქართველოს სამოქალაქო კოდექსის 218-ე მუხლის მე-3 ნაწილი. 

36 იქვე, 1871-ე მუხლი. 

37 იხ., იქვე, 279-ე მუხლის „ვ“ ქვეპუნქტი. 

38 იხ., იქვე, 1871-ე მუხლის მე-2 ნაწილი. 

39 იხ., იქვე, 187%-ე მუხლის მე-2 ნაწილი. 

4 იხ. მედიაცია – მოაგვარე დავა შეთანხმებით, თბილისი, 2013, 19; შეად., კოხრეიძე ლ., 
სასამართლო მედიაციის სამართლებრივი ასპექტები, ჟურნ. „მართლმსაჯულება და კანონი“, 
M4(39)13, 2013, 28-31. 

4! შეად., მედიაცია – მოაგვარე დავა შეთანხმებით, თბილისი, 2013, 24. 

42 შეად., იქვე, 26. 

43 იხ., საქართველოს სამოქალაქო საპროცესო კოდექსის 1875-ე მუხლი. 

44 იხ., მედიაცია – მოაგვარე დავა შეთანხმებით, თბილისი, 2013, 13-15. 

45 იხ., „მედიაციის შესახებ“ საქართველოს კანონის მე-4 მუხლის პირველი პუნქტი. 

46 იხ., იქვე, მე-6 და მე-10 მუხლები. 

აციის პროცესში მონაწილეობა მიიღონ პირადად. მხარეებს შეუძლიათ მედიაციის 
პროცესის მიმდინარეობისას ისარგებლონ წარმომადგენლის დახმარებითაც.47 
ამასთან, მხოლოდ წარმომადგენლის გამოცხადების შემთხვევაში ჩაითვლება 
მხარე გამოუცხადებლად, ხოლო მხარეებისა და მათი წარმომადგენლების გარდა, 
სხვა პირების დასწრება მედიაციის პროცესში შეთანხმებული უნდა იყოს მეორე 
მხარესთან და მედიატორთან485. 

ზოგადი სტანდარტით, მედიაციის პროცესის დასაწყისში ყურადღება ეთმობა 
არსებით საკითხებს, პროცედურულ საკითხებსა თუ მხარეთა ფსიქოლოგიურ 
მდგომარეობას, რომელიც დამოკიდებულია: ა) დავის სახეზე, მოდავე მხარეთა 
შესაძლებლობაზე კონცენტრირება მოახდინონ არსებით საკითხებზე, ბ) მხარეთა 
ემოციურ დაძაბულობაზე, გ) უფლებამოსილების ხარისხზე, რომელიც მხარეებმა 
მედიატორს მიანიჭეს, შესაბამისად, მას აქვს შესაძლებლობა დაარეგულიროს 
მხარეთა შეხვედრები, ასევე, მედიაციის პროცესის გახსნასთან დაკავშირებული 
პროცედურები, დ) მედიაციის პროცესზე შიდა და გარე ზემოქმედებაზე, რომელიც 
შუამავალმა რაც შეიძლება სწრაფად უნდა დაარეგულიროს.49 

პროცესის გახსნისთვის სასურველი მეთოდის ასარჩევად მედიატორმა მხარე- 
ებთან უნდა გაიაროს კონსულტაციები. შედეგად, აირჩიოს მედიაციის პროცესის 
წამოწყების მათთვის ყველაზე სასურველი ფორმა. ისეთ შემთხვევებში, როდესაც 
შეთანხმების მიღწევის ძირითად დამაბრკოლებელი გარემოება ემოციური დაძა- 
ბულობაა, მედიატორი, როგორც წესი, უპირატესობას ანიჭებს პროცესის დაწყების 
პროცედურულ ან ფსიქოლოგიურ ფორმას. მხარეები მედიატორის რჩევას, რო- 
გორც წესი, ეთანხმებიან, თუკი მათ სათანადოდ დაარწმუნებენ, რომ პროცესის 
დაწყების აღნიშნული სახე შეთანხმების მიღწევას გააადვილებს. პროცესის 
გახსნის პროცედურის შემდეგ მედიატორი მხარეებს სთავაზობს, წარმოადგინონ 
თავიანთი პოზიციები, რა დროსაც ყველაზე კრიტიკული საკითხია მხარეთა შორის 
ინფორმაციის გაცვლის მაქსიმალური გაადვილება. აღნიშნული შესაძლოა და- 
აბრკოლოს შემდეგმა ფაქტორებმა: ერთ-ერთი მხარის აგრესიულმა მოქმედებამ, 
მკაცრმა მოთხოვნებმა, რომლებიც იმგვარადაა ფორმირებული, რომ აშკარას ხდის 
მხარეთა ემოციურ დაძაბულობას, მოუწესრიგებელმა და ჩამოუყალიბებულმა 
კომუნიკაციამ, მოსმენის კულტურის ნაკლებობამ, მხარეთა ემოციურმა თავშე- 
უკავებლობამ, ერთ-ერთი მხარის სრულმა უუნარობამ, მიიღოს სათანადო მონა- 
წილეობა პროცესში.59ბ მედიატორის მთავარი ფუნქციაა, დაეხმაროს მხარეებს, 
ითანამშრომლონ არსებით განსახილველ საკითხებთან დაკავშირებით.9! მედიატო- 
რი ყურადღებას ამახვილებს მათი ურთიერთობის პოზიტიურ მხარეებზე, რაც 


47 იხ., იქვე, მე-8 მუხლის მე-5 პუნქტი. 

4 მედიატორს უნდა ჰქონდეს პროცესის მონაწილე პირთა წრის განსაზღვრის უნარი. უნდა 
შეაფასოს, თუ ვინ ისარგებლებს აღნიშნული სტატუსით მხარეთა და მათი ადვოკატების გარდა. 
მედიატორმა უნდა იცოდეს, რომ მითითებული საკითხის გადაწყვეტის განმსაზღვრელ 
წინაპირობაა ის, თუ ვის შეუძლია წვლილი შეიტანოს კონფლიქტის გადაწყვეტაში. ეს არის 
სტრატეგიული და ამასთანავე, პრაქტიკული საკითხი. შეად.“ გურიელი ა., მოსამართლის 
უფლებამოსილების ფარგლები სასამართლო მედიაციის პროცესის წარმოებასთან მიმართებაში, 
თბილისი, 2018, 72. 

49 მედიაციის სამართლებრივი რეგულირების პერსპექტივები საქართველოში, თბილისი, 2013, 
205-214. 

50 შეად., იქვე, 124-138. 

951 იხ., მედიატორთა ქცევისა და კვალიფიკაციის მოდელური სტანდარტები შემუშავებულია ამე- 
რიკის არბიტრაჟთა ასოციაციის და ამერიკის იურისტთა ასოციაციის მიერ და წარმატებით 
გამოიყენება პრაქტიკაში. 

მაქსიმალურად ამცირებს მხარეთა შორის ემოციურ დაძაბულობას. „დახურული 
სხდომა მედიაციის პროცესის ის ნაწილია, როდესაც მედიატორი ცალკე, კონფი- 
დენციალურად ხვდება თითოეულ მხარეს. მედიაცია ხშირად დაფუძნებულია 
მხარეთა პირდაპირობაზე. შესაძლოა მხარეებს არ უნდოდეთ იყვნენ გულახდილები 
ყველა მონაწილის თანდასწრებით. იმისათვის, რომ მედიატორმა მოიპოვოს დამა- 
ტებითი ინფორმაცია ან გამოიკვლიოს ალტერნატივები, მას შესაძლოა დასჭირდეს 
მხარეებთან ცალკე შეხვედრა. კიდევ ერთი პოტენციური დადებითი მხარე ცალკე 
შეხვედრისა არის ის, რომ მხარეს აქვს საშუალება მოეშვას, დამშვიდდეს და 
აცილებულ იქნას სამომავლოდ ურთიერთობის გაფუჭება მხარეებს შორის. ცალკე 
შეხვედრამ ასევე შეიძლება ხელი შეუშალოს ერთი მხარის მიერ მეორის მანი- 
პულაციას.“% მედიაციის პროცესში მედიატორი მხარეთა კონცენტრირებას ახდენს 
შეთანხმების ყველა სადავო და კრიტიკულ პირობაზე და შემდგომში ეხმარება მათ, 
გადაწყვიტონ ყველა დარჩენილი არსებითი და დამატებითი დეტალი, ხელს 
უწყობს, გამოიკვეთოს მოსალოდნელი სადავო საკითხები, რომლებზეც მხარეები 
ვერ თანხმდებიან. შესაძლებელია მედიაციის პროცესის მიმდინარეობისას გამოჩნ- 
დეს დავის გადაწყვეტის რაიმე უკეთესი მიმართულებაც. 

საქართველოში რაიმე სპეციალური ფორმა და მოთხოვნები სასამართლო 
მედიაციაზე მიღწეული მორიგების გასაფორმებლად არ არსებობს. თუმცა საქარ- 
თველოს სამოქალაქო საპროცესო კოდექსის 187”-ე მუხლი არეგულირებს სასა- 
მართლო მედიაციის დასრულების საკითხს. კერძოდ, „თუ სასამართლო მედი- 
აციისათვის კანონით დადგენილ ვადაში დავა მხარეთა შეთანხმებით დასრულ- 
დება, სასამართლო მხარის შუამდგომლობის საფუძველზე გამოიტანს განჩინებას 
მხარეთა მორიგების დამტკიცების შესახებ. ეს განჩინება საბოლოოა, არ გასაჩივრ- 
დება და დაუყოვნებლივ შედის ძალაში“. ამასთან, „სააღსრულებო წარმოებათა 
შესახებ“ საქართველოს კანონის მე-2 მუხლის მიხედვით, აღსრულებას ექვემ- 
დებარება კერძო და ადმინისტრაციული სამართლის საქმეებზე კანონიერ ძალაში 
შესული განჩინება საქართველოს კანონმდებლობა სასამართლო მედიაციის 
შედეგად მიღწეული მორიგების არა მხოლოდ იოლი აღსრულების მექანიზმებს 
ითვალისწინებს, არამედ მედიაციის დახმარებით საქმის დამთავრების მიზნით 
სასამართლოს მომხმარებლებისათვის გარკვეულ მასტიმულირებელ მექანიზმებ- 
საც ქმნის, რომელთა შორის ერთ-ერთი უმთავრესი ეკონომიკური მოტივია. კერ- 
ძოდ, სასამართლო მედიაციის საქმეებზე სახელმწიფო ბაჟის ოდენობა შეადგენს 
დავის საგნის ღირებულების 1%-ს, სულ მცირე, 50 ლარს, ხოლო თუ მხარეები 
მედიაციის პროცესში მიაღწევენ შეთანხმებას, მოსარჩელეს კიდევ დამატებით 
უბრუნდება მის მიერ გადახდილი ბაჟის 70%.53 

საბოლოოდ, მოქმედი კანონმდებლობის თანახმად, მედიაციისთვის გან- 
საზღვრული დროის განმავლობაში მხარეთა შორის მორიგების მიუღწევლობის 
შემთხვევაში, მოსარჩელეს უფლება აქვს, წარადგინოს სარჩელი (განახლდეს სა- 
ქმისწარმოება სასამართლოში), ხოლო მედიაციის პროცესის შეთანხმებით დასრუ- 
ლების შემთხვევაში, მორიგების აქტი წარედგინება სასამართლოს, რომელიც ამ- 
ტკიცებს მას და წყვეტს საქმის წარმოებას?“. 


52 მედიაციის სამართლებრივი რეგულირების პერსპექტივები საქართველოში, თბილისი, 2013, 
212. 

53 იხ.. საქართველოს სამოქალაქო საპროცესო კოდექსის 39-ე მუხლის პირველი ნაწილის „ა?“ 
ქვეპუნქტი. 


54 იხ., იქვე, 187”7-ე მუხლის პირველი ნაწილი, 272-ე მუხლის „დ“ ქვეპუნქტი. 

3. სასამართლო მედიაციის შესახებ პრაქტიკის მიმოხილვა 


2012 წლის 7 მაისს საქართველოს იუსტიციის უმაღლეს საბჭოს, იუსტიციის 
უმაღლეს სკოლას, თბილისის საქალაქო სასამართლოს, თბილისის სახელმწიფო 
უნივერსიტეტთან არსებულ დავის ალტერნატიული გადაწყვეტის ეროვნულ 
ცენტრს, „გერმანიის საერთაშორისო თანამშრომლობის საზოგადოებასა“ (CI2) და 
„მართლმსაჯულების დამოუკიდებლობისა და სამართლებრივი გაძლიერების 
პროექტს“ (ჰILCC) შორის გაფორმებული მემორანდუმი სასამართლო მედიაციის 
პრაქტიკული ამოქმედების მიზნით გადადგმული პირველი ნაბიჯი იყო.% ურთი- 
ერთთანამშრომლობის მემორანდუმით თბილისის საქალაქო სასამართლოში შე- 
იქმნა სასამართლო მედიაციის პროექტი, რომელიც სასამართლო მედიაციის ცენ- 
ტრის სახით 2013 წელს ამოქმედდა,% თავდაპირველად, საპილოტე პროგრამის 
ფარგლებში, ხოლო დღეის მდგომარეობით იგი უკვე სრული დატვირთვით 
ფუნქციონირებს. 

მედიაციის ცენტრში საქმის გადაცემა შესაძლებელია სასამართლოში სასარ- 
ჩელო განცხადების შეტანის გზით – სასამართლოს მიერ საქმის წარმოებაში 
მიღების შემდეგ, დავის მონაწილე ორივე მხარის სურვილის (წერილობითი ან 
ზეპირსიტყვიერი შუამდგომლობა) ან/და მოსამართლის რეკომენდაციით ხდება 
საქმის გადამისამართება მედიაციის ცენტრში. რაც შეეხება მორიგებადობის 
მაჩვენებელს, ცენტრის მიერ განხილული საქმეების 70% მორიგებითაა დასრულე- 
ბული? აღნიშნული საკმაოდ დამაიმედებლად გამოიყურება იმ ფონზე, რომ 
მიუხე-დავად ისტორიული წარსულისა, მედიაციის ინსტიტუტის ასეთი ფორმით 
არსე-ბობა სიახლეა ქართული საზოგადოებისათვის და შესაბამისად, ცნობადობაც 
ნაკლებია. 

სასამართლო მედიაციის ცენტრის მიერ წარმოებული სტატისტიკა ასე გამო- 
იყურება: 


სასამართლო მედიაციაში განხილული საქმეები 
დავის კატეგორია 2013 (X) | 2014 2015 2016 2017 2018 2019 
სანივთო 1 10 14 5 8 10 
(ქონებრივი) 
სამართლებრივი 
ვალდებულებით 1 1 1 10 30 22 3 
სამართლებრივი 
საოჯახო 1 2 8 7 10 14 
სამართლებრივი 
სამემკვიდრეო 0 0 4 2 2 3 2 
სამართლებრივი 
შრომითი 0 0 0 0 1 2 
სამართლებრივი 
სულ 3 13 27 24 51 51 
საერთო ჯამში - 
174 საქმე 


55იხ, წულაძე ა., ქართული სასამართლო მედიაციის შედარებითი ანალიზი, თბილისი, 2017, 
199-200. 

56 იხ., იქვე. <ჩიL0://იC0|.90V.ძ09/ძ00/ო6809I8L5II5-58(0II016-0I080L5-0I8768ი(815|მ/2521> |16.12.20191. 

57 იხ., თბილისის საქალაქო სასამართლოს 2019 წლის 20 მარტის M2-0454/2898680 წერილი. 

სასამართლო მედიაციის ცენტრის მიერ მოწოდებული ინფორმაციით, გარკვე- 
ული პერიოდულობით ხდება სასამართლო მედიაციაში მონაწილე პირების კმაყო- 
ფილების სტატისტიკის განსაზღვრა (კითხვარების ან პირადი გასაუბრების სა- 
ფუძველზე), რომლის მიხედვითაც დგინდება, თუ რას ფიქრობენ მხარეები საქარ- 
თველოში მედიაციის ინსტიტუტის არსებობაზე, ასევე, იმაზე, გააუმჯობესა თუ 
არა მედიაციის პროცესში მონაწილეობამ მედიაციის დასრულების შემდგომ მონა- 
წილე პირებს შორის ურთიერთობა, გაამართლა თუ არა მათი მოლოდინი უშუ- 
ალოდ მედიაციის პროცესმა, რა გამოცდილება მიიღეს მედიაციის პროცესში, რო- 
გორ შეაფასეს მედიატორის უნარ-ჩვევები, იყო თუ არა მედიატორი ობიექტური და 
სამართლიანი, დარჩნენ თუ არა კმაყოფილი მედიაციის ცენტრის სამუშაო ჯგუფის 
მუშაობის ხარისხით და ა.შ. აღნიშნული საკითხის კვლევამ აჩვენა, რომ მედი- 
აციაში მონაწილე მხარეების კმაყოფილების სტატისტიკა უმაღლეს ნიშნულზეა. 


IV. დასკვნა 


როგორც ნაშრომმა ცხადჰყო, მორიგების ინსტიტუტის პრაქტიკაში მოქმედების 
მამოძრავებელი ძალა საქართველოსა და შესაბამისად, კონტინენტური ევროპის 
სამართლის ოჯახის ქვეყნების სამოქალაქო საპროცესო კანონმდებლობაში სასა- 
მართლო სისტემაა.99 

აღსანიშნავია, რომ მორიგების ინტიტუტი, განსხვავებით მედიციისგან, არაა 
დავის ალტერნატიული გადაწყვეტის ფორმა და იგი საპროცესოსამართლებრივი 
თვალსაზრისით, სასამართლოს უფლებამოსილებაა. მოსამართლე მთავარ როლს 
ასრულებს სასამართლო სისტემისა და საზოგადოების ურთიერთდამოკიდებუ- 
ლების საკითხში. სასამართლოს პრესტიჟი და მუშაობის ხარისხი მოსამართლის 
ყოველდღიურ საქმიანობაზეა დამოკიდებული. მოსამართლე, გარდა იმ პროფესი- 
ული უნარ-ჩვევებისა, რომლებიც თან ახლავს პრაქტიკოსი იურისტის პროფესიას, 
კარგად უნდა იცნობდეს ადამიანის ფსიქოლოგიას. სასამართლოში საქმის განხილ- 
ვისას კი მორიგების პროცესი სამი მნიშვნელოვანი ელემენტისაგან შედგება: წამო- 
ყენებულ უნდა იქნეს მორიგების გონივრული შეთავაზება (თუ, რა თქმა უნდა, მო- 
რიგება შესაძლებელია), შეთავაზება უნდა იყოს ეფექტური და დავის გადაწყვეტას 
უნდა ემსახურებოდეს და შეთავაზებამ უნდა გააუმჯობესოს მხარეებს შორის მო- 
ლაპარაკების პროცესი. ამდენად, სასამართლო საპროცესოსამართლებრივი ნორ- 
მების შესაბამისად, ვალდებულია, ყველა ღონე იხმაროს მხარეთა შორის მორი- 
გების მისაღწევად, რათა საქმეზე ორივე მხარისთვის ხელსაყრელი შედეგი დად- 
გეს, მაქსიმალურად ნაკლებ დროში და ნაკლები დანახარჯით. 


58 იხ, იქვე. 

55 განსხვავებით პრეცედენტული სამართლის ქვეყნებისგან. განსაკუთრებით აღსანიშნავია 
ამერიკის შეერთებული შტატების სამოქალაქო საპროცესო სამართალი, სადაც სასამართლოს 
როლი მორიგების პროცესში ფაქტობრივად მინიმალურია, მხარები უმეტესწილად მიმართავენ 
დავის გადაწყვეტის ალტერნატიულ მეთოდებს: ურთიერთმოლაპარაკებებს, არბიტრაჟს, მედი- 
აციას, შერეული ტიპის მორიგებებს, სადაც ადვოკატის და სამართლებრივი დამხმარის როლი 
გაცილებით მეტია, ვიდრე სასამართლოსი. სასამართლო განხილვამდე დავა, ფაქტობრივად, 
მხოლოდ ალტერნატიული მეთოდების უშედეგოდ დასრულების შემდგომ მიდის და იშვიათად 
სრულდება სასამართლოში მორიგებით. შეად., II6იმ/ძვიი C.C, M6ძმი M.C, CIVII LIძმწიი IMCI 
ჩმIმI8ძმ!§, 29 ნძ., VV65( LსხII§ჩIიძ, 1998, 370-391; ფ0Iძომი I.L., LIყძი8§ /#.#I., CIVII LIწძმხიი 
–I00855 მიძ LI00C8ძსI8§, 259 Cძ., -V8იV568 LIმII, 2012, 93-98. 

რაც შეეხება მედიაციის ინსტიტუტს, მისი დანერგვის ეფექტიანობა საქართვე- 
ლოში დამოკიდებულია არა მხოლოდ მის საკანონმდებლო მოწესრიგებაზე, არამედ 
საზოგადოების ცნობიერების ამაღლებაზეც, რაც სამომავლოდ მედიაციაზე მოთ- 
ხოვნას გაზრდის. მედიაციის ინსტიტუტის უპირატესობების გათვალისწინებით, 
მისი არსებობა სამართლის სისტემაში მნიშვნელოვანია იმდენად, რამდენადაც 
იზოგება სახელმწიფო სახსრები და თავად მხარეთა ხარჯები, დავის გადაწყვეტა 
ხდება სწრაფად და ეფექტურად, მხარეები კი ერთმანეთთან პირად ურთი- 
ერთობებს ინარჩუნებენ. 

მიუხედავად იმისა, რომ ქართულ სამოქალაქო საპროცესო პრაქტიკაში მორი- 
გების ინსტიტუტი საკმაოდ წარმატებულია, სასამართლო მედიაციაც თანდათან 
ფეხს იდგამს. აღნიშნულის ნათელი მაგალითია საქართველოს სამოქალაქო საპრო- 
ცესო კოდექსში 2011 წელს შეტანილი ცვლილებები და 2019 წელს მიღებული 
კანონი „მედიაციის შესახებ“, რომელმაც ინსტიტუციურ დონეზე სამართლებრივად 
მოაწესრიგა რიგი საკითხები, თუმცა, უნდა აღინიშნოს ისიც, რომ თუკი კანონ- 
მდებლებს სურთ, რომ მედიაციის ინსტიტუტი ქართული სამართლის ღირსეულ 
ნაწილად აქციონ, უნდა შეიქმნას ერთგვარი სტანდარტი და სხვადასხვა ტიპის კონ- 
კრეტული ხასიათის მქონე მარეგულირებელი ნორმა, რაც მის პოპულარიზაციას 
შეუწყობს ხელს, შედეგიანობის თვალსაზრისით. ამ მხრივ კი, სასურველია, რომ 
საქართველოს კანონმდებლობით სამომავლოდ შემოთავაზებული მედიაციის მო- 
დელი იყოს არა რომელიმე ევროპული ქვეყნის კანონმდებლობის ანალოგი, არამედ 
ინდივიდუალური და საქართველოს სამართლებრივ პრაქტიკასთან ასიმილირე- 


ბადი. 

ჟურნალი „ორბელიანი“, M1, 2019 


გიორგი გორაძე" 


არაკონსტიტუციური საკანონმდებლო უმოქმედობა და აფხაზეთის 
ავტონომიური რესპუბლიკის ანტიკონსტიტუტიური კონსტიტუცია 


I. შესავალი 


სამართლის თეორიაში ერთ-ერთი პრობლემური საკითხი არის ხარვეზი კანონ- 
მდებლობაში, რაც განიმარტება, როგორც შემთხვევა, როდესაც „სამართლებ- 
რივად განსახილველი და გადასაწყვეტი საკითხი არ არის გათვალისწინებული და 
რეგულირებული სამართლის არც ერთ ნორმაში.“ ! 

საკანონმდებლო ხარვეზი შეიძლება იყოს ღია ან ფარული. ღია ხარვეზის მიზე- 
ზი შეიძლება იყოს ის, რომ ნორმის გამოცემის მომენტში კანონმდებელს არ შე- 
ეძლო წინასწარ განეჭვრიტა ის სიტუაცია, რომელიც დადგა სოციალური 
ურთიერთობის განვითარების შედეგად, ან კანონმდებელს უბრალოდ „გამორჩა“ ამ 
საკითხის მოწესრიგება. ამისგან განსხვავებით, ფარული ხარვეზი კანონმდებ- 
ლისთვის ცნობილია, მაგრამ იგი შეგნებულად არ ასწორებს ამ ხარვეზს. ფარულ 
ხარვეზს ხშირად უწოდებენ კანონის წინასწარ გამიზნულ არასრულყოფილებას 
(კანონმდებლის კვალიფიციური დუმილი).2 ასეთ დროს კანონმდებელი ცდილობს 
გაგვაგებინოს, რომ მოცემული სამართლებრივი ურთიერთობის მოწესრიგების 
გასაღები ეთიკის ნორმებში ძევს.3ჭ ზოგიერთ ქვეყანაში სამართალშემოქმედის 
ასეთი მიზანმიმართული უმოქმედობა, არ მოაწესრიგოს საზოგადოებრივი ურთი- 
ერთობა, შესაძლებელია საკონსტიტუციო კონტროლის ინსტიტუტის მიერ განი- 
საზღვროს, როგორც კონსტიტუციით დადგენილი ვალდებულებების არაჯეროვანი 
შესრულება.4 

ზოგიერთი ქვეყნის სამართალი იცნობს არაკონსტიტუციური სამართლებრივი 
უმოქმედობის ცნებას. ესპანეთის საკონსტიტუციო სასამართლოს განმარტებით, 
არაკონსტიტუციური სამართლებრივი უმოქმედობა არსებობს მაშინ, როდესაც 
კონსტიტუცია კანონმდებელს ავალებს კონსტიტუციის განმავითარებელი (დამა- 
კონკრეტებელი) ნორმის გამოცემას, მაგრამ კანონმდებელი ამას არ აკეთებს.9 

ბრაზილიის სამართლებრივი დოქტრინა კიდევ უფრო აფართოვებს არაკონსტი- 
ტუციური სამართლებრივი უმოქმედობის ცნებას. როგორც ბრაზილიის უზენაესი 


” სულხან-საბა ორბელიანის უნივერსიტეტის სამართლის ფაკულტეტის დეკანი, ასოცირებული 
პროფესორი. 

1 ინწკირველი გ., სახელმწიფოსა და სამართლის ზოგადი თეორია, თბილისი, 2003, 169. 

2 ხუბუა გ., სამართლის თეორია, მე-2 გამოცემა, თბილისი, 2015, 217. 

3 ფმი6(მ! I:0ი00IL 0! (ი8 XIV C0ი0I65§ 0! (ი6 C0ი!8(8ი06 0! -ს/008მი C0ი§LIსVიიმ! C0სIL§ 0ი 
ჩ/0ხI8ი§ 0I L689!5|8VV6 CIXიI55I0ი Iი C0ი§LLVIწ0იმ! IVI50Iყძ8ილ0C, (ი6 8სII6ხი, V6იIC6 C0თXI§5!0ი, 
5Lმ5ხ0სI9, 08C08ი0ხ6! 2008, 8-9. 

4 იქვე, 8. 

5 Iი ჩMი0ხIსმიიავს 0! L00!5(მI0VC CII)550ი I C0ივწIVV0იმ, ჰVI50ნIVყძმილ6, ჩმი6, ჩითი L66 
Cი0ი§IIყხ0იმ! C0სIL 0, §0მ!ი, XIV C0ი16!8ი08 0! C0ი§IIVI0იმ!I C0სIL§ 0! CVI0(006, VIIიIV§, M8V 2008, 
27. 

ფედერალური სასამართლოს თავმჯდომარე პროფესორი გილმარ მენდესი გან- 
მარტავს არაკონსტიტუციურ საკანონმდებლო უმოქმედობად მიიჩნევა კანონ- 
მდებლის მიერ საკონსტიტუციო ვალდებულების შეუსრულებლობა, რომელიც 
ეფუძნება როგორც კონსტიტუციის აშკარა დირექტივებს, ისე კონსტიტუციის 
ინტერპრეტაციის შედეგად მიღებულ ფუნდამენტურ გადაწყვეტილებებს.9 აღსა- 
ნიშნავია, რომ ბრაზილიის კონსტიტუციის თანახმად, არაკონსტიტუციურ უმოქმე- 
დობასთან დაკავშირებით დასაშვებია არაკონსტიტუციურობის შესახებ სარჩელის 
აღძვრა ბრაზილიის უზენაეს ფედერალურ სასამართლოში. კონსტიტუციის 103-ე 
მუხლის მე-2 პარაგრაფის შესაბამისად, „თუ არაკონსტიტუციურობის შესახებ 
გადაწყვეტილება გამოტანილი იქნება კონსტიტუციური ნორმის ეფექტიანობის 
უზრუნველსაყოფი საშუალების არარსებობის გამო, ამის თაობაზე აუცილებელი 
ღონისძიებების მიღების მიზნით ეცნობება ხელისუფლების შესაბამის შტოს; თუ 
საუბარია ადმინისტრაციულ ორგანოზე, ამგვარი ზომები მიღებულ უნდა იქნეს 30 
დღის განმავლობაში“”. 

ბრაზილიის უზენაესი ფედერალური სასამართლოს განმარტებით, საკანონ- 
მდებლო პროცესის დაწყების შემთხვევაში არ შეიძლება საუბარი კანონმდებლის 
მხრიდან არაკონსტიტუციურ საკანონმდებლო უმოქმედობაზე, თუმცა ეს არ 
ნიშნავს, რომ კანონპროექტის განხილვა უსასრულოდ უნდა ჭიანურდებოდეს. არა- 
კონსტიტუციურ საკანონმდებლო უმოქმედობად შეიძლება ჩაითვალოს ისეთი 
შემთხვევაც, როდესაც საკანონმდებლო ორგანო კანონპროექტს გონივრულ 
ვადაში არ განიხილავს. ბრაზილიის უზენაესი ფედერალური სასამართლოს 2007 
წლის 9 მაისის გადაწყვეტილებით, არაკონსტიტუციურ საკანონმდებლო უმოქმე- 
დობად ჩაითვალა ერთ-ერთი კანონპროექტის განუხილველობა 10 წელზე მეტი 
ხნის განმავლობაში, რაც, სასამართლოს განმარტებით, კანონმდებლის არა- 
კონსტიტუციურ უმოქმედობას ადასტურებდა. ამასთანავე, მოცემულ შემთხვევაში 
არაკონსტიტუციურმა საკანონმდებლო უმოქმედობამ ამ ხანგრძლივი პერიოდის 
განმავლობაში მრავალი ნეგატიური შედეგი გამოიწვია.98 

აღსანიშნავია, რომ ბრაზილიის მსგავსად, ევროპის რამდენიმე ქვეყანა (უნგრე- 
თი, პორტუგალია, იტალია და ესპანეთი) ახორციელებს საკონსტიტუციო კონ- 
ტროლს საკანონმდებლო უმოქმედობაზე.?9 მაგალითად, ესპანეთში საკონსტიტუ- 


6 M0იძი§ C., C0ი§LხიიმI IV9M509I6Cნ0ი Iი 8Iმ7I: Lი6 ”-0ხI|გბო 0! სილლი§ILIნ0იმ L60!5|8VV6 
00%I§5!0ი, 2008, 6. 
<ჩნ0://VVVVVV.5LL.IV§5.6I/II6005I:000/CVI5/00ILმI5Lწი!6იიმიI0იმI/00ILმI5Lწჩაძციძმ #9L ხI/მ2ი68X0/IMVM0M59IC80 _ 
C0ივსყთიიმ) ი0 8Iმ5I CოI§580 L09!5|8VVმ IიC05LIყCI0იმ!1.009L> |12.07.2019|) 

7 ბრაზილიის ფედერაციული რესპუბლიკის 1988 წლის 5 ოქტომბრის კონსტიტუცია, მუხლი 103, 
პარაგრაფი 2, წიგნში: საზღვარგარეთის ქვეყნების კონსტიტუციები, ნაწილი V, ვ. გონაშვილის 
რედაქტორობით, თბილისი, 2007. 

8 M08იძი§ C., C0ი§ ს ხიიმI ჰV9M50I6Cნ0ი Iი 8Iმ7I: (ი6 –”-0ხI|გბო 0! სილლი§ILVნ0იმ! L60!518VV6 
0ი%I§5!0ი, 2008, 5-6. 
<ჩნ0://VVVVVV.5LL.IV§5.ხI/II6005I1000/CVI5/00ILმI5Lწი!6ნიიმიI0იმI/00ILმI5LჩMძძციძმ #9L ხI/მ2ი68X0/IMVM0M50IC80 _ 
C0ი§5სIყიI0იმ) ი0 8Iმ5I CოI§580 L09!5|8VVმ IიC605LIყCI0იმ!1.00L> |12.07.2019!) 

9 C68ი0მI IL6იიIL 0! (ი8 XIV C0ი9I055 0! LI6 C0ი!8(8ი00 0! CVI0ხ8მი C0ივIყხლიიმ! C0სIL§ 0ი 
ჩ/0ხI8ი§ 0 L689!5|8VV6 CIXიI55I0ი Iი C0ი§LLIწ0იმ! IVI50Iყძფილ0C, (ი0 8სII6ხი, V6იIC6 C0თI§5!0ი, 
5Lმ5ხ0სI9ძ, 0808იხ6! 2008, 16. 

ციო სარჩელის საფუძველი შეიძლება იყოს საკანონმდებლო უმოქმედობა. „სა- 
კონსტიტუციო სასამართლოს შესახებ ესპანეთის ორგანული კანონის 41-ე 
მუხლის მე-2 პუნქტის თანახმად, ადამიანის უფლებათა დაცვის პროცედურის 
დაწყების საფუძველია სახელმწიფო ორგანოების, ავტონომიური გაერთიანებებისა 
და სხვა ტერიტორიული, კორპორატიული ან ინსტიტუციონალური სახელმწიფო 
ორგანოების, აგრეთვე, თანამდებობის პირებისა და აგენტების მხრიდან ადამიანის 
უფლებების დარღვევა დებულებების, სამართლებრივი აქტების, უმოქმედობისა 
თუ უკანონო ქმედებების შედეგად.1ბ ამავე კანონის თანახმად, საკონსტიტუციო 
სასამართლოს ქვემდებარეა საკონსტიტუციო კონფლიქტები სახელმწიფოსა და 
ავტონომიურ გაერთიანებებს ან ავტონომიურ გაერთიანებებს შორის, რომელთა 
წარმოშობის საფუძველი შეიძლება გახდეს სახელმწიფო ორგანოების ან ავტო- 
ნომიური გაერთიანებების გადაწყვეტილებები, რეზოლუციები და აქტები ან ასეთი 
გადაწყვეტილებების, რეზოლუციებისა და აქტების მიუღებლობა.!! 

საინტერესოა პორტუგალიის მაგალითი, რომლის კონსტიტუციის 283-ე მუხლიც 
(არაკონსტიტუციურობა უმოქმედობით“) პირდაპირ მიუთითებს არაკონსტიტუ- 
ციურ საკანონმდებლო უმოქმედობაზე. ამ მუხლის თანახმად, რესპუბლიკის 
პრეზიდენტის, ომბუდსმენის ან ავტონომიური რეგიონების უფლებების დარღვე- 
ვის საფუძველზე ამ ავტონომიური რეგიონების საკანონმდებლო ასამბლეების 
თავმჯდომარეების მოთხოვნით საკონსტიტუციო სასამართლო განიხილავს და 
ამოწმებს, ხომ არ მოხდა კონსტიტუციის დარღვევა კონსტიტუციური ნორმების 
გასახორციელებლად აუცილებელი საკანონმდებლო მექანიზმების მიუღებლობით. 
თუ საკონსტიტუციო სასამართლო დაადგენს ანტიკონსტიტუციური საკანონ- 
მდებლო უმოქმედობის ფაქტს, ამის შესახებ შესაბამის საკანონმდებლო ორგანოს 
აცნობებს.12 პორტუგალიის სამართლის თეორიაში განასხვავებენ, ერთი მხრივ, სა- 
კანონმდებლო უმოქმედობას და მეორე მხრივ, არაკონსტიტუციურ, იგივე კონსტი- 
ტუციურად მნიშვნელოვან საკანონმდებლო უმოქმედობას. მათ შორის განსხვავება 
არის იმ კონსტიტუციური ნორმების ტიპებში, რომელთაც კანონმდებლები არ 
ასრულებდნენ ან რომელთა მიმართაც პასიურობას იჩენდნენ. პორტუგალიელ 
სამართლის თეორეტიკოსთა უმრავლესობა ახდენს კონსტიტუციური ნორმების 
საკუთარ კლასიფიკაციას, რათა ამის საფუძველზე განსაზღვრონ, კანონმდებლის 
რომელი უმოქმედობა შეიძლება ჩაითვალოს კონსტიტუციურად მნიშვნელოვან 
საკანონმდებლო უმოქმედობად.13 

საქართველოს კანონმდებლობა და სამართლის დოქტრინა არ იცნობს არა- 
კონსტიტუციური საკანონმდებლო უმოქმედობის ცნებას. ამდენად, ქართველ კა- 
ნონმდებლებს შეუძლიათ, არ მიიღონ კანონი იმ შემთხვევაშიც კი, როდესაც ამას 
პირდაპირ მოითხოვს საქართველოს კონსტიტუცია. სწორედ ასეთ შემთხვევასთან 
გვაქვს საქმე აფხაზეთის ავტონომიურ რესპუბლიკასთან დაკავშირებით, რომლის 


10 C/ძმიIC LმV/ 0, §ხმIი 0ი (66 C0ივLIყხიიმI C0სIL, 3 0CLC6ხ6! 1979, /VIL.41(2). 

11 იქვე, მუხლები 2 (C) და 61. 

12 C0ი§წLIხ0ი 0 66 ჩ0ILVI0VV0656 (Lჯ1886ისსIIC 01 (ი6 1976, /VL.283 (1-2). 

13 “ჩი0ხI|ფო§ 0 L60I5|8VV6 0VXXI95I0ი Iი C0ი§LIყხ0იმ! ჰსI5იხIVყძმილ0”, ჩმი6, წით Lი8 ჩ0IIVIVV850 
Cი0ი§IIყხ0იმ! C0სIL, XIV C0ი16!8ი00 0! C0ი§LLII0იმ! C0სIL§ 0 CVI0(006, VIIიIV§, M8V 2008, 10. 

უფლებამოსილებების განმსაზღვრელ არა უბრალოდ ნორმას, არამედ მთელ 
კანონს არ იღებს საქართველოს პარლამენტი. 

ამ სტატიის მიზანია, წარმოაჩინოს საქართველოში საკანონმდებლო უმოქმე- 
დობის ნეგატიური შედეგები სწორედ აფხაზეთის ავტონომიური რესპუბლიკის 
მაგალითზე. 


II. საქართველოს კონსტიტუცია და კანონმდებლის უმოქმედობა 


2002 წლის კონსტიტუციური კანონით საქართველოს კონსტიტუციაში შევიდა 
ცვლილებები, რომლის მთავარი არსი იყო აფხაზეთისათვის ავტონომიის სტა- 
ტუსის მინიჭება.1% მანამდე კონსტიტუციაში იხსენიებოდა მხოლოდ „აფხაზეთი“, 
მისი ავტონომიურობის განმსაზღვრელი სახელწოდების გარეშე. იმავე კონსტი- 
ტუციური კანონით დადგინდა, რომ აფხაზეთის ავტონომიური რესპუბლიკის 
სტატუსი განისაზღვრებოდა „აფხაზეთის ავტონომიური რესპუბლიკის სტატუსის 
შესახებ“ საქართველოს კონსტიტუციური კანონით. 

2017 წლის საკონსტიტუციო ცვლილებების შედეგად საქართველოს კონსტი- 
ტუციაში ტერიტორიული მოწყობის თვალსაზრისით თვისობრივი ცვლილებები, არ 
შესულა და ძირითადი დებულებები იგივე დარჩა. განხორციელდა მხოლოდ 
უმნიშვნელო ცვლილებები, რაც გულისხმობდა ცალკეული ტერმინების კორექტი- 
რებასა და ტერიტორიულ მოწყობასთან დაკავშირებულ, მანამდე ორ სხვადასხვა 
მუხლში გაბნეული ცალკეული ნორმების ერთ მუხლად ჩამოყალიბებას. 

ცვლილებების შედეგად ტერიტორიული მოწყობის საკითხი ჩამოყალიბდა 
კონსტიტუციის მე-7 მუხლში (ტერიტორიული მოწყობის საფუძვლები“), რომლის 
მე-2 პუნქტის თანახმად, „აფხაზეთის ავტონომიური რესპუბლიკისა და აჭარის ავ- 
ტონომიური რესპუბლიკის უფლებამოსილებები და მათი განხორციელების წესი 
განისაზღვრება საქართველოს კონსტიტუციური კანონებით, რომლებიც საქარ- 
თველოს კონსტიტუციის განუყოფელი ნაწილია.“ მოცემული დებულებით, ცალკე 
კონსტიტუციური კანონებით უნდა განისაზღვროს აჭარისა და აფხაზეთის 
ავტონომიური რესპუბლიკების უფლებამოსილებები და არა მათი სტატუსი, 
როგორც ეს ადრე ეწერა კონსტიტუციაში. სამართლებრივად, მოცემული დებუ- 
ლება უფრო გამართლებულია, ვინაიდან საქართველოს კონსტიტუციით აჭარასა 
და აფხაზეთს სტატუსი უკვე აქვთ განსაზღვრული – ისინი ავტონომიური 
რესპუბლიკებია. მაგრამ რას მოიცავს ავტონომიის ფარგლები ანუ რა უფლებები 
ექნებათ მათ სახელმწიფოში, უნდა განსაზღვროს კონსტიტუციურმა კანონმა. 
ასეთი კანონი არსებობს აჭარის ავტონომიურ რესპუბლიკასთან დაკავშირებით!?!5, 
მაგრამ კონსტიტუციური კანონი, რომელშიც განსაზღვრული იქნებოდა აფხა- 
ზეთის ა.რ.-ის უფლებამოსილებების ფარგლები, მიღებული არ არის. და ეს მაშინ, 


14 იხ., 2002 წლის 10 ოქტომბრის საქართ ოს კონსტი იური კანონი „საქართ ოს 
ლ ტ ველ კონსტიტუციუ ნ. ველ 


კონსტიტუციაში დამატებისა და ცვლილებების შეტანის შესახებ“. 
15 იხ., 2017 წლის 13 ოქტომბრის საქართველოს კონსტიტუციური კანონი „აჭარის ავტონომიური 
რესპუბლიკის შესახებ“. 

როდესაც, როგორც ზემოთ უკვე აღინიშნა, მსგავსი შინაარსის კანონის მიღებას 
კონსტიტუცია ჯერ კიდევ 2002 წლიდან ითხოვს. 

აღნიშნული კონსტიტუციური კანონის მიუღებლობის გასამართლებლად ვერ 
გამოდგება ის არგუმენტი, რომ მისი მიღება არ ან ვერ ხდება აფხაზეთის 
ტერიტორიაზე საქართველოს იურისდიქციის გაუვრცელებლობის გამო და რომ 
ასეთი კანონი მიღებული იქნება ქვეყნის მთელ ტერიტორიაზე საქართველოს იუ- 
რისდიქციის სრულად აღდგენის შემდეგ. აღნიშნული არგუმენტი სამართლებ- 
რივად გაუმართლებელია, რადგან საქართველოს კონსტიტუცია აფხაზეთის ა.რ.- 
ის უფლებამოსილებებისა და მათი განხორციელების წესის განმსაზღვრელი 
კონსტიტუციური კანონის მიღების საკითხს არ უკავშირებს აფხაზეთში საქარ- 
თველოს იურისდიქციის აღდგენას. კონსტიტუცია ყოველგვარი პირობის გარეშე 
ითხოვს აღნიშნული კონსტიტუციური კანონის მიღებას. 

ვერც „ოკუპირებული ტერიტორიების შესახებ“ საქართველოს კანონის არსე- 
ბობა გაამართლებს ამგავრ უმოქმედობას, რადგან მოცემული კანონი სხვასთან 
ერთად ოკუპირებულად აცხადებს აფხაზეთის ა.რ.ის ტერიტორიას და აქ 
სპეციალურ რეჟიმს აწესებს, მაგრამ ის არ ეხება ამ ავტონომიის სტატუსს, უფლე- 
ბამოსილებებს, არ აუქმებს ან აჩერებს ამ ავტონომიის კონსტიტუციასა და კანონ- 
მდებლობას და არც მისი ლეგიტიმური ხელისუფლების საქმიანობას. 

ამდენად, წმინდა ნორმატიულად რომ ვიმსჯელოთ, აფხაზეთის ა.რ.-ის შესახებ 


კონსტიტუციური კანონის მიღება სავალდებულოა საქართველოს კონსტიტუციის 
მე-7 მუხლის მე-2 პუნქტის საფუძველზე. ასეთი კანონის მიღება აუცილებელია 
სამართლებრივი ნიჰილიზმის თავიდან ასაცილებლადაც, რადგან, თუ თავად 
კანონმდებელი არ ასრულებს უმაღლესი საკანონმდებლო აქტით მისთვის დაკის- 
რებულ მოვალეობას და აქედან გამომდინარე, ამჟღავნებს უპატივცემულობას 
კონსტიტუციისადმი, მაშინ ძნელია ჩვეულებრივ მოქალაქეს მოსთხოვო კონსტი- 
ტუციის და ზოგადად კანონის პატივისცემა. რაც მთავარია, ზემოაღნიშნული 
კანონის მიუღებლობით შექმნილია უდიდესი საკანონმდებლო ვაკუუმი, რაც ნეგა- 
ტიურად აისახება საქართველოს სამართლებრივ უსაფრთხოებაზე. კონკრეტულად 
რომ ვთქვათ, აღნიშნულმა ვაკუუმმა შესაძლებლობა მისცა აფხაზეთის ა.რ.-ის 
უმაღლეს საბჭოს (დევნილობაში) აფხაზეთის ა.რ.-ის კონსტიტუციაში შეეტანა ისე- 
თი ნორმები, რაც პირდაპირ ეწინააღმდეგება საქართველოს კონსტიტუციას. 


I. აფხაზეთის ავტონომიური რესპუბლიკა საქართველოს კონსტიტუციაში 


საქართველოს კონსტიტუციის თანახმად, აფხაზეთს აქვს ავტონომიური რეს- 
პუბლიკის სტატუსი, ხოლო აფხაზური ენა აფხაზეთის ა.რ.-ის ფარგლებში ქართულ 
ენასთან ერთად გამოცხადებულია სახელმწიფო ენად (მე-2 მუხლის მე-2 პუნქტი). 

საქართველოს კონსტიტუციის 45-ე მუხლის პირველი პუნქტის შესაბამისად, 
აფხაზეთის, როგორც ავტონომიური რესპუბლიკის, უმაღლეს წარმომადგენლობით 
ორგანოს საქართველოს პარლამენტში აქვს საკანონმდებლო ინიციატივის უფლე- 
ბა. ასევე, აფხაზეთის უმაღლესი წარმომადგენლობითი ორგანოს ყველა წევრი 

ავტომატურად შედის საქართველოს პრეზიდენტის საარჩევნო კოლეგიის შემა- 
დგენლობაში (50-ე მუხლის მე-3 პუნქტი), ხოლო ქვეყნის მთელ ტერიტორიაზე 
საქართველოს იურისდიქციის სრულად აღდგენისა და ორპალატიანი პარლამენტის 
შექმნის შემდეგ აფხაზეთის ა.რ.-ს თავისი წარმომადგენლები სენატშიც ეყოლება 
(37-ე მუხლის პირველი პუქტი), თუმცა მათი რაოდენობა ჯერჯერობით გან- 
საზღვრული არ არის. 

საქართველოს კონსტიტუციის მე-60 მუხლის მე-4 პუნქტის „დ“ ქვეპუნქტიდან 
გამომდინარე, საკონსტიტუციო სასამართლო ავტონომიური რესპუბლიკების 
უმაღლესი წარმომადგენლობითი ან აღმასრულებელი ორგანოს სარჩელის სა- 
ფუძველზე იხილავს დავას შესაბამისი ორგანოს უფლებამოსილების შესახებ. 

აქვე აღსანიშნავია საქართველოს კონსტიტუციის 52-ე მუხლის პირველი 
პუნქტის „თ“ ქვეპუნქტი, რომელიც საქართველოს პრეზიდენტს ანიჭებს უფლე- 
ბამოსილებას, მთავრობის წარდგინებითა და პარლამენტის თანხმობით შეაჩეროს 
ტერიტორიული ერთეულის წარმომადგენლობითი ორგანოს საქმიანობა ან და- 
ითხოვოს იგი, თუ მისი მოქმედებით საფრთხე შეექმნა ქვეყნის სუვერენიტეტს, ტე- 
რიტორიულ მთლიანობას, სახელმწიფო ხელისუფლების ორგანოთა კონსტიტუ- 
ციური უფლებამოსილებების განხორციელებას. რა თქმა უნდა, ამ ნორმაში „ტერი- 
ტორიული ერთეულის“ ქვეშ ავტონომიური რესპუბლიკაც იგულისხმება. ასეთი 
დასკვნის გაკეთების საფუძველს იძლევა იმავე 37-ე მუხლის პირველი პუნქტის 
მეორე წინადადება, სადაც ნათქვამია, რომ სენატი შედგება აფხაზეთის ავტონო- 
მიურ რესპუბლიკაში, აჭარის ავტონომიურ რესპუბლიკასა და საქართველოს სხვა 
ტერიტორიულ ერთეულებში არჩეული წევრებისაგან. ამდენად, ამ წინადადებიდან 
გამომდინარე, ავტონომიური რესპუბლიკები არიან ტერიტორიული ერთეულები, 
თუმცა მათ გარდა არსებობს ასევე სხვა ტერიტორიული ერთეულებიც. ე.ი. „ტერი- 
ტორიული ერთეული“ კრებსითი ტერმინია, რომელშიც, სხვა ერთეულებთან ერ- 
თად, იგულისხმება ავტონომიური რესპუბლიკებიც. 

კიდევ ერთი ნორმა, რომელშიც გამოყენებულია ტერმინი „ტერიტორიული 
ერთეული“ და მიუთითებს, მათ შორის, აფხაზეთის ა.რ.-ის ორგანოების ვალდე- 
ბულებაზე, არის საქართველოს კონსტიტუციის 43-ე მუხლის პირველი პუნქტის 
პირველი წინადადება, რომელშიც ნათქვამია, რომ პარლამენტის წევრი უფლე- 
ბამოსილია კითხვით მიმართოს მთავრობას, პარლამენტის წინაშე ანგარიშვალ- 
დებულ სხვა ორგანოს, მთავრობის წევრს, ყველა დონის ტერიტორიული ერთე- 
ულის ხელისუფლების ორგანოს, სახელმწიფო დაწესებულებას. 

გარდა ზემოაღნიშნული დებულებებისა, კონსტიტუციაში ფაქტობრივად არ 
არსებობს სხვა ნორმა, რომელიც მიუთითებს აფხაზეთის ა.რ.-ის ან მისი რომელიმე 
ორგანოს უფლებებსა და მოვალეობებზე. ეს არც არის გასაკვირი, რადგან, 
როგორც ზემოთ უკვე აღინიშნა, კონსტიტუცია დელეგირებას ახდენს კონსტი- 
ტუციურ კანონზე, რომელშიც განსაზღვრული უნდა იყოს აფხაზეთის ა.რ.-ის 
უფლებამოსილებები და მათი განხორციელების წესი და რომელიც საქართველოს 
კონსტიტუციის განუყოფელი ნაწილი უნდა იყოს. სწორედ ანალოგიური დებუ- 
ლებებია მოცემული აჭარის ავტონომიურ რესპუბლიკასთან დაკავშირებითაც, 

მხოლოდ იმ განსხვავებით, რომ ამ ავტონომიის მომწესრიგებელი კონსტი- 
ტუციური კანონი არსებობს, ხოლო აფხაზეთის ავტონომიასთან მიმართებით კა- 
ნონი მიღებული არ არის და არც რაიმე წინაპირობა ჩანს იმისა, რომ უახლოეს 
მომავალში მიიღებენ. 


IV. აფხაზეთის ავტონომიური რესპუბლიკა საქართველოს კანონებში 


აფხაზეთის ავტონომიური რესპუბლიკის შესახებ კონსტიტუციური კანონის არ- 
არსებობის პირობებში, საქართველოს საკანონმდებლო ბაზა ამ ავტონომიურ 
ერთეულთან დაკავშირებით ძალიან მწირია. ფაქტობრივად, არ არსებობს საქარ- 
თველოს კანონი, სადაც დეტალურად იქნებოდა გაწერილი როგორც აფხაზეთის 
ა.რ.-ის, ისე მისი ხელისუფლების უმაღლესი ორგანოების ფუნქციები და უფლე- 
ბამოსილებანი. არ არსებობს საქართველოს კანონი, რომელშიც თავმოყრილი 
იქნებოდა აფხაზეთის ხელისუფლების ორგანოების ჩამონათვალი მაინც და არც 
იმაზეა სადმე მითითება, რომ აფხაზეთის ავტონომიის ორგანოების სტრუქტურასა 
და უფლებამოსილებას განსაზღვრავს თავად ეს ავტონომიური ერთეული. რო- 
გორც ზემოთ უკვე აღინიშნა, საქართველოს კონსტიტუციაში ზოგადად არის ნახ- 
სენები აფხაზეთის ა.რ.-ის უმაღლესი წარმომადგენლობითი და აღმასრულებელი 
ორგანოები, მაგრამ არაფერია ნათქვამი მის სხვა ორგანოებზე ან ამ ორგანოების 
უფლებამოსილებებზე, უმნიშვნელო გამონაკლისის გარდა. 

საქართველოს ზოგიერთ კანონში ნახსენებია აფხაზეთის ა.რ.-იის უმაღლესი 
ორგანოები – უმაღლესი საბჭო და მთავრობა და მათი ცალკეული უფლებამოსი- 
ლებები კონკრეტული კანონის თემატიკასთან მიმართებით. 

მაგალითად, „ნორმატიული აქტების შესახებ“ საქართველოს ორგანული 
კანონის მე-201 მუხლი აწესრიგებს აფხაზეთის უმაღლესი საბჭოს მიერ კანონების 
მიღებისა და გამოქვეყნების წესს. სხვათა შორის, ეს კანონი, ფაქტობრივად, საქარ- 
თველოს ერთადერთი საკანონმდებლო ნორმატიული აქტია, რომელშიც ნახსენებია 
აფხაზეთის ა.რ.-ის კონსტიტუცია. გარკვეულწილად ეს აკნინებს კიდეც აფხაზეთის 
ავტონომიის სტატუსს აჭარის ავტონომიასთან შედარებით, რადგან ამ უკა- 
ნასკნელს კონსტიტუციის მიღების უფლება კონსტიტუციური კანონით აქვს განსა- 
ზღვრული. 

საქართველოს პარლამენტის რეგლამენტში ზოგან ნახსენებია „აფხაზეთის 
ავტონომიური რესპუბლიკის უმაღლესი საბჭო“ (78-ე მუხლის პირველი და მე-2 
პუნქტები), ხოლო ზოგან -– აფხაზეთის ავტონომიური რესპუბლიკის უმაღლესი 
წარმომადგენლობითი ორგანო (99-ე მუხლის მე-2 პუნქტი და 106-ე მუხლის პირ- 
ველი და მე-2 პუნქტები). 

ავტონომიური რესპუბლიკის აღმასრულებელი ხელისუფლების ორგანიზების 
თვალსაზრისით, მნიშვნელოვანია საქართველოს კანონი „მთავრობის სტრუქტუ- 
რის, უფლებამოსილებისა და საქმიანობის წესის შესახებ, რომელიც გან- 
საზღვრავს საქართველოს ავტონომიური რესპუბლიკების აღმასრულებელი ხელი- 
სუფლებების დაწესებულებათა ადგილს საქართველოს აღმასრულებელი ხელი- 

სუფლების ერთიან სისტემაში და მათ საქმიანობისა და ორგანიზების საკა- 
ნონმდებლო საფუძვლებს.15 ეს კანონი შემოიფარგლება მხოლოდ ზოგადი ტერმი- 
ნით – „ავტონომიური რესპუბლიკის აღმასრულებელი ხელისუფლების დაწესებუ- 
ლება“. ამისგან განსხვავებით, „საჯარო სამსახურის შესახებ საქართველოს 
კანონი ახსენებს „ავტონომიური რესპუბლიკების მთვარობებს“ (მაგ., მე-3 მუხლის 
„თ“ ქვეპუნქტი). 

საქართველოს კანონი „სამხედრო ვალდებულებისა და სამხედრო სამსახურის 
შესახებ“ ახსენებს აფხაზეთის ა.რ.-ის „მთავრობას“, რომელსაც აკისრებს გარ- 
კვეულ ვალდებულებებს აფხაზეთის ა.რ.-დან იძულებით გადაადგილებულ პირთა – 
დევნილთა სამხედრო აღრიცხვასა და სამხედრო სამსახურში გაწვევის ორგა- 
ნიზებასთან დაკავშირებით.! აფხაზეთის ა.რ.-ის მთავრობა ნახსენებია, აგრეთვე, 
„საქართველოს მოქალაქეთა და საქართველოში მცხოვრებ უცხოელთა რე- 
გისტრაციის, პირადობის (ბინადრობის) მოწმობისა და საქართველოს მოქალაქის 
პასპორტის გაცემის წესის შესახებ“ საქართველოს კანონში19 და სხვ. 

იშვიათ შემთხვევაში საქართველოს კანონებში ნახსენებია ავტონომიური რეს- 
პუბლიკების ცალკეული სამთავრობო დაწესებულებებიც. მაგალითად, „პროფე- 
სიული თეატრების შესახებ“ საქართველოს კანონის მე-15 მუხლში (პუნქტები 3-4) 
რამდენჯერმე ნახსენებია აფხაზეთის ა.რ.-ის განათლებისა და კულტურის სამი- 
ნისტრო, ხოლო „ზოგადი განათლების შესახებ“ საქართველოს კანონი ამ სამი- 
ნისტროს მხოლოდ „განათლების სამინისტროდ“ მოიხსენიებს და განსაზღვრავს 
მის უფლება-მოვალეობებს ზოგადი განათლების ორგანიზების თვალსაზრისით.19 

ეს და კიდევ თითზე ჩამოსათვლელი რამდენიმე კანონი არსებობს, სადაც 
ნახსენებია აფხაზეთის ა.რ. და მისი წარმომადგენლობითი თუ აღმასრულებელი 
ორგანოები. შესაბამისად, დარჩენილია საკმაოდ დიდი სფერო, რაც მოწესრი- 
გებული არ არის საქართველოს კანონმდებლობით და ასეთ მოწესრიგებას საჭი- 
როებს. 


V. აფხაზეთის ავტონომიური რესპუბლიკის კონსტიტუცია 


აფხაზეთის ა.რ.-იის არსებული კონსტიტუცია მიღებული იქნა 1978 წლის 6 
ივნისს როგორც აფხაზეთის ავტონომიური საბჭოთა სოციალისტური რეს- 
პუბლიკის კონსტიტუცია. ოფიციალური ვერსიით, ამჟამად მოქმედებს მისი 2000 
წლის 8 დეკემბრის რედაქცია, რომლითაც მისი სრული სახელწოდება არის „აფხა- 
ზეთის ავტონომიური რესპუბლიკის კონსტიტუცია (ძირითადი კანონი)“.2? თუმცა, 


107 „მთავრობის სტრუქტურის, უფლებამოსილებისა და საქმიანობის წესის შესახებ“ საქარ- 
თველოს კანონის მუხლი 28. 

17 „სამხედრო ვალდებულებისა და სამხედრო სამსახურის შესახებ“ საქართველოს კანონის 
მუხლი 468. 

1) საქართველოს მოქალაქეთა და საქართველოში მცხოვრებ უცხოელთა რეგისტრაციის, პირა- 
დობის (ბინადრობის) მოწმობისა და საქართველოს მოქალაქის პასპორტის გაცემის წესის 
შესახებ“საქართველოს კანონის მუხლი 3, მე-3 პუნქტი. 

19, ზოგადი განათლების შესახებ“ საქართველოს კანონის მუხლი 29. 

20 იხ., გაზეთი „აფხაზეთის ხმა“, 2001 წლის 6 ივლისი, M927, 1. 

უნდა ითქვას, რომ აფხაზეთის ა.რ.-ის უმაღლესი ორგანოების არცერთ ნორმა- 
ტიულ აქტში, ყოველ შემთხვევაში იმათში, რომლებიც გამოქვეყნებულია „საქარ- 
თველოს საკანონმდებლო მაცნეს“ ოფიციალურ ვებ-გვერდზე, აფხაზეთის ა.რ.-ის 
უმაღლესი ნორმატიული აქტი მხოლოდ „კონსტიტუციად“ მოიხსენიება და არსად 
არის ნახსენები „ძირითადი კანონი“. 

აფხაზეთის ა.რ.-ის კონსტიტუციის მოქმედი რედაქცია გამოქვეყნდა 2001 წლის 
6 ივლისის გაზეთში – „აფხაზეთის ხმა“ (M927). გამოქვეყნებულ ოფიციალურ 
ტექსტს აქვს პრეამბულა, რომელშიც ნათქვამია, რომ აფხაზეთის უმაღლესმა საბ- 
ჭომ აფხაზეთის ასსრ 1978 წლის კონსტიტუცია შესაბამისობაში მოიყვანა საქარ- 
თველოს 1995 წლის კონსტიტუციასთან და რომ აფხაზეთში იურისდიქციის სრულ 
აღდგენამდე და ახალი კონსტიტუციის მიღებამდე აფხაზეთის წინამდებარე 
კონსტიტუცია იმოქმედებს, როგორც ძირითადი კანონი. საინტერესოა, რომ აფხა- 
ზეთის უმაღლესი წარმომადგენლობითი და აღმასრულებელი ორგანოების ოფი- 
ციალურ ვებ-გვერდებზე გამოქვეყნებულ აფხაზეთის კონსტიტუციაში აღნიშნულ 
პრეამბულას ვერ ვხვდებით. 

2000 წლიდან მოყოლებული აფხაზეთის კონსტიტუციაში დღემდე შესულია 
ოთხი (ცვლილება 2004, 2006, 2013 და 2019 წლებში. საქართველოს საკანონ- 
მდებლო მაცნეს ოფიციალურ ვებ-გვერდზე აფხაზეთის ა.რ.-იის კონსტიტუციის 
სრული და კოდიფიცირებული ტექსტის არარსებობის გამო წინამდებარე სტატიაში 
გამოყენებული იქნება აფხაზეთის ა.რ.-ის უმაღლესი საბჭოს ოფიციალურ ვებ- 
გვერდზე გამოქვეყნებული ტექსტი.?! 

კონსტიტუციის ძირითადი ნაწილი შედგება 17 თავისა და 156 მუხლისგან. 
კონსტიტუციაში ნათქვამია, რომ აფხაზეთი არის საქართველოს შემადგენლობაში 
მყოფი ავტონომიური ერთეული, რომლის პოლიტიკური წყობილების ფორმა არის 
დემოკრატიული რესპუბლიკა. კონსტიტუციითვე აღიარებულია საქართველოს 
კონსტიტუციის უზენაესობა აფხაზეთის კონსტიტუციასა და კანონმდებლობასთან 
მიმართებით. ასევე კონსტიტუცია განსაზღვრავს აფხაზეთის ა.რ.-ის უმაღლესი 
ორგანოების სტატუსსა და ფუნქციებს. 


VI. აფხაზეთის ავტონომიური რესპუბლიკის 
კონსტიტუციის ანტიკონსტიტუციური ნორმები 


აფხაზეთის ა.რ.-ის კონსტიტუცია შეიცავს დებულებებს, რომლებიც არ შე- 
ესაბამება ან პირდაპირ ეწინააღმდეგება საქართველოს კონსტიტუციას ან სხვა 
საკანონმდებლო აქტებს. ერთი სტატიის ფარგლებში რთულია ყველა მსგავს შემ- 
თხვევაზე მსჯელობა. ამიტომ აქ ძირითადად საუბარი იქნება საქართველოს კონს- 
ტიტუციის ყველაზე უხეშ დარღვევებზე. 


საქართველოს კონსტიტუციის მე-7 მუხლის პირველი პუნქტის „ა“ ქვეპუნქტის 
თანახმად, მხოლოდ საქართველოს უმაღლეს სახელმწიფო ორგანოთა განსაკუ- 


21 აფხაზეთის ა.რ.-ის კონსტიტუცია, <ჩ%L05://5CმIმ.ძ0V.90/Mმ/2010-03-17-12-48-03/2010-03-17-13- 
48-11.იჩLოთI> |12.06.2018| 

თრებულ გამგებლობას მიეკუთვნება კანონმდებლობა ადამიანის უფლებების, 
საქართველოს მოქალაქეობის, მიგრაციის, ქვეყანაში შემოსვლისა და ქვეყნიდან 
გასვლის, საქართველოში სხვა სახელმწიფოს მოქალაქეთა და მოქალაქეობის 
არმქონე პირთა დროებით ან მუდმივად ყოფნის შესახებ. აქედან გამომდინარე, მო- 
ცემულ ნორმაში მითითებული საკითხები შესაძლოა მოწესრიგდეს მხოლოდ საქარ- 
თველოს კანონმდებლობით. სწორედ ამ დებულების დაცვით არის მიღებული აჭა- 
რის ავტონომიური რესპუბლიკის კონსტიტუცია, რომელსაც მსგავსი შინაარსის 
ნორმები არ გააჩნია. რაც შეეხება აფხაზეთის კონსტიტუციას, მისი მე-4 თავის 
სათაურია „მოქალაქეობა. ადამიანის ძირითადი უფლებანი და თავისუფლებანი“ და 
შედგება ოცდათორმეტი მუხლისგან, რომლებიც შეიცავენ მოქალაქეობასთან და 
ადამიანის უფლებებთან დაკავშირებულ და მათ შორის, ადამიანის უფლებათა 
შეზღუდვის საკითხებს. მაგალითად, აფხაზეთის კონსტიტუციის 42-ე მუხლის მე-2 
პუნქტის თანახმად, „არჩევნებსა და რეფერენდუმში მონაწილეობის უფლება არა 
აქვს მოქალაქეს, რომელიც სასამართლომ ცნო ქმედუუნაროდ ან სასამართლოს 
განაჩენით იმყოფება სასჯელის აღსრულების დაწესებულებაში. ეს ნორმა 
პირდაპირ ეწინააღმდეგება საქართველოს კონსტიტუციის 28-ე მუხლის მე-2 
პუნქტს, რომლის თანახმადაც „არჩევნებსა და რეფერენდუმში მონაწილეობის 
უფლება არა აქვს მოქალაქეს, რომელიც სასამართლოს განაჩენით განსაკუთრე- 
ბით მძიმე დანაშაულისთვის იმყოფება სასჯელის აღსრულების დაწესებულებაში 
ან სასამართლოს გადაწყვეტილებით ცნობილია მხარდაჭერის მიმღებად და 
მოთავსებულია შესაბამის სტაციონარულ სამედიცინო დაწესებულებაში“. 
საქართველოს კონსტიტუციისა და კანონმდებლობის დარღვევის ნათელი 
მაგალითია აფხაზეთის ა.რ.-ის კონსტიტუციის 57-ე მუხლი, რომლის თანახმადაც, 
აფხაზეთის უმაღლესი საბჭო 5 წლის ვადით ირჩევს აფხაზეთის ავტონომიური 
რესპუბლიკის სახალხო დამცველს, რომელიც ზედამხედველობას უწევს „აფხაზე- 
თიდან იძულებით გადაადგილებულ პირთა მიმართ აფხაზეთის ტერიტორიაზე ადა- 
მიანის უფლებათა და თავისუფლებათა დაცვას“ და რომელიც „უფლებამოსილია 


გამოავლინოს ადამიანის უფლებათა და თავისუფლებათა დარღვევის ფაქტები“. 
აქვე ნათქვამია ისიც, რომ „სახალხო დამცველის საქმიანობისათვის დაბრკო- 


ლებათა შექმნა ისჯება კანონით“. კანონითვე (ორივე შემთხვევაში იგულისხმება 
აფხაზეთის ა.რ.-იის კანონი) განისაზღვრება აფხაზეთის სახალხო დამცველის 
უფლებამოსილება. მოცემული 57-ე მუხლი, ასევე, ეწინააღმდეგება საქართველოს 
კონსტიტუციის 35-ე მუხლს, რომელიც ადგენს, რომ „საქართველოს ტერიტორიაზე 
ადამიანის უფლებების დაცვას ზედამხედველობს საქართველოს სახალხო 
დამცველი“. 

აღსანიშნავია, რომ საქართველოს კონსტიტუციის მე-7? მუხლის პირველი 
პუნქტის „ა“ ქვეპუნქტის შინაარსის ნორმა, საქართველოს კონსტიტუციაში მისი 
მიღების დღიდან არსებობდა მე-3 მუხლის პირველი პუნქტის „ა“ ქვეპუნქტის 
სახით. ეს იმას ნიშნავს, რომ 2000 წელს აფხაზეთის ა.რ.-ის კონსტიტუციის ახალი 
რედაქციის მიღების მომენტიდანვე იგი ეწინააღმდეგებოდა საქართველოს კონს- 
ტიტუციას, რადგან ითვალისწინებდა ადამიანის უფლებებისა და მოქალაქეობის 

მარეგულირებელ ნორმებს, რაც სახელმწიფოს უმაღლესი ორგანოების ექსკლუ- 
ზიური უფლებაა. 

ამდენად, აფხაზეთის ავტონომიური რესპუბლიკის კონსტიტუციის მეოთხე 
თავი (მოქალაქეობა. ადამიანის ძირითადი უფლებანი და თავისუფლებანი“) პირ- 
დაპირ ეწინააღმდეგება საქართველოს კონსტიტუციას. 

საქართველოს კონსტიტუციას, ასევე, ეწინააღმდეგება აფხაზეთის ა.რ.-ის კონს- 
ტიტუციის მეთხუთმეტე თავის დასახელება – „აფხაზეთის ავტონომიური რესპუბ- 
ლიკის სასამართლო ხელისუფლება“ და ამ თავის ცალკეული დებულებები. საქარ- 
თველოს კონსტიტუციის 59-ე მუხლის პირველი პუნქტიდან გამომდინარე, არსე- 
ბობს მხოლოდ „საქართველოს საერთო სასამართლოები“, ხოლო ამავე მუხლის მე- 
3 პუნქტის ბოლო წინადადების თანახმად, „საერთო სასამართლოების სისტემა, 
უფლებამოსილება და საქმიანობის წესი განისაზღვრება ორგანული კანონით“. „სა- 
ერთო სასამართლოების შესახებ“ საქართველოს ორგანული კანონის მე-2 მუხლის 
პირველი და მეორე პუნქტების შესაბამისად, საქართველოს საერთო სასამარ- 
თლოების სისტემა ერთიანია და იგი შედგება რაიონული (საქალაქო), სააპელაციო 
და საქართველოს უზენაესი სასამართლოებისაგან. მოცემული კანონი არსად ახსე- 
ნებს აფხაზეთის ა.რ.-იისს სასამართლოს. ამდენად, აფხაზეთის ა.რ.-ის კონსტი- 
ტუციის მეთხუთმეტე თავის სათაური – „აფხაზეთის ავტონომიური რესპუბლიკის 
სასამართლო ხელისუფლება“ ეწინააღმდეგება როგორც საქართველოს კონსტი- 
ტუციას, ისე „საერთო სასამართლოების შესახებ“ საქართველოს ორგანულ კანონს. 

აფხაზეთის ა.რ.-ის კონსტიტუციის იგივე, მეთხუთმეტე თავი შეიცავს რამ- 
დენიმე ნორმას, რომელიც ასევე ეწინააღდეგება საქართველოს კონსტიტუციას. 
მაგალითად, აფხაზეთის ა.რ.-იის კონსტიტუციის 143-ე მუხლის მესამე პუნქტი 
კრძალავს სპეციალური სასამართლოების არსებობას მაშინ, როდესაც საქარ- 
თველოს კონსტიტუციის 59-ე მუხლის მე-3 პუნქტის მე-2 წინადადების თანახმად, 
სპეციალიზებული სასამართლოები შეიძლება შეიქმნას მხოლოდ საერთო სასა- 
მართლოების სისტემაში. აქედან გამომდინარე, აფხაზეთის ა.რ.-ის კონსტიტუციის 
143-ე მუხლის მესამე პუნქტი ეწინააღმდეგება საქართველოს კონსტიტუციას. 

წინააღმდეგობაა მოსამართლის დანიშვნის ვადასთან მიმართებითაც. აფხა- 
ზეთის ა.რ.-ის კონსტიტუციის 146-ე მუხლის მე-2 პუნქტის პირველი წინადადების 
თანახმად, მოსამართლის თანამდებობაზე გამწესება ხდება არანაკლებ 10 წლის 
ვადით, ხოლო საქართველოს კონსტიტუციის 63-ე მუხლის მე-6 პუნქტის მე-3 წინა- 
დადებით, საერთო სასამართლოს მოსამართლე თანამდებობაზე განწესდება 
უვადოდ, ორგანული კანონით დადგენილი ასაკის მიღწევამდე. ამ შემთხვევაშიც 
ნათელია აფხაზეთის კონსტიტუციის 146-ე მუხლის მე-2 პუნქტის პირველი წინა- 
დადების წინააღმდეგობა საქართველოს კონსტიტუციასთან მიმართებით. 

განსაკუთრებით უნდა აღინიშნოს აფხაზეთის ა.რ.-ის კონსტიტუციის 148-ე და 
149-ე მუხლები, რომელთა თანახმადაც, აფხაზეთს აქვს უმაღლესი სასამართლო, 
რომელიც არის მართლმსაჯულების უმაღლესი ორგანო და ზედამხედველობს 
მართლმსაჯულების განხორციელებას აფხაზეთის რაიონის (ქალაქის) სასა- 
მართლოებში. არც საქართველოს კონსტიტუცია და არც საქართველოს ორგა- 

ნული კანონი „საერთო სასამართლოების შესახებ“ არ შეიცავენ რაიმე მი- 
ნიშნებასაც კი იმაზე, რომ აფხაზეთს აქვს უმაღლესი სასამართლო. თუმცა ამ 
საკითხთან დაკავშირებით სცოდავს საქართველოს სამოქალაქო საპროცესო 
კოდექსი, კერძოდ, ამ კოდექსის 439-ე მუხლი („აფხაზეთის ავტონომიური რეს- 
პუბლიკის სასამართლოთა განსჯადობა“), მასში მათქვამია, რომ „აფხაზეთის 
ავტონომიურ რესპუბლიკაში საქართველოს იურისდიქციის სრულად აღდგენამდე 
იძულებით გადაადგილებულ პირთა დარღვეული და სადავო უფლებების, აგრეთვე 
კანონმდებლობით გათვალისწინებული ინტერესების დაცვას ახორციელებენ 
აფხაზეთის ავტონომიური რესპუბლიკის სასამართლოები მათი სამოქმედო ტერი- 
ტორიების მიხედვით, საქართველოს სამოქალაქო საპროცესო კოდექსის III თავის 
მოთხოვნათა დაცვით, თუ მოპასუხეც იძულებით გადაადგილებული პირია“. ეს 
მუხლი კოდექსის გარდამავალი და დასკვნითი დებულებების თავს დაემატა 1998 
წელს2,7 თუმცა მას შემდეგ რამდენჯერმე განხორციელდა საქართველოს 
საკონსტიტუციო რეფორმა, შეიცვალა კანონმდებლობა და როგორც ჩანს, მოცე- 
მული ნორმის არსებობა ყველას მიავიწყდა. ფაქტია, რომ აფხაზეთის სასამართლო 
არ არსებობს და საქართველოს სამოქალაქო საპროცესო კოდექსის 439-ე მუხლი 
დიდი ხანია გასაუქმებელია, ისევე, როგორც გასაუქმებელია აფხაზეთის ა.რ.-ის 
კონსტიტუციის 148-ე და 149-ე მუხლები საქართველოს კონსტიტუციასა და 
„საერთო სასამართლოების შესახებ საქართველოს ორგანულ კანონთან წინა- 
აღმდეგობის გამო. 

საქართველოს კონსტიტუციას ეწინააღმდეგება აფხაზეთის ა.რ.-ის კონსტი- 
ტუციის 154-ე მუხლი, რომლის პირველი პუნქტის თანახმად, აფხაზეთის სახელმ- 
წიფო სახსრებისა და სხვა მატერიალურ ფასეულობათა გამოყენებასა და ხარჯვას 
ზედამხედველობს აფხაზეთის კონტროლის პალატა. ამავე მუხლის მე-2 პუნქტის 
შესაბამისად კი, აფხაზეთის კონტროლის პალატის თავმჯდომარეს აფხაზეთის 
უმაღლესი საბჭოს წარდგინებით ნიშნავს და ათავისუფლებს საქართველოს 
კონტროლის პალატის თავმჯდომარე. 

საქართველოს 2012 წლის 22 მაისის კონსტიტუციური კანონით ცვლილებები 
შევიდა საქართველოს კონსტიტუციაში – გაუქმდა კონტროლის პალატა და მის 
ნაცვლად შემოღებული იქნა სახელმწიფო აუდიტის სამსახური.23 შესაბამისად, 
საქართველოს კონსტიტუციის მოქმედი რედაქციის 69-ე მუხლის პირველი 
პუნქტის პირველი წინადადების თანახმად, საჯარო მმართველობის ეფექტი- 
ანობისა და ანგარიშვალდებულების ხელშესაწყობად საბიუჯეტო სახსრებისა და 
სხვა საჯარო რესურსების გამოყენებასა და ხარჯვას ზედამხედველობს სახელმ- 
წიფო აუდიტის სამსახური (და არა კონტროლის პალატა). ამდენად, აფხაზეთის 
ა.რ.-ის კონსტიტუციის 154-ე მუხლი ეწინააღმდეგება საქართველოს კონსტი- 
ტუციას. 


22 იხ., 1998 წლის 26 ივნისის საქართველოს კანონი „საქართველოს სამოქალაქო საპროცესო 
კოდექსში დამატების შეტანის თაობაზე“. 
23 იხ., 2012 წლის 22 მაისის საქართველოს კონსტიტუციური კანონი „საქართველოს კონსტი- 
ტუციაში ცვლილების შეტანის შესახებ“. 

საქართველოს კონსტიტუციის 52-ე მუხლის პირველი პუნქტი შეიცავს საქარ- 
თველოს პრეზიდენტის უფლებამოსილებების ჩამონათვალს, თუმცა არა 
ამომწურავად. იმავე პუნქტის „ი“ ქვეპუნქტში ნათქვამია, რომ საქართველოს პრე- 
ზიდენტი ახორციელებს კონსტიტუციით განსაზღვრულ სხვა უფლებამოსილებებს. 
რა თქმა უნდა, აქ საქართველოს კონსტიტუცია იგულისხმება, ანუ საქართველოს 
პრეზიდენტის უფლებამოსილებანი განსაზღვრულია საქართველოს კონსტიტუცი- 
ით. მიუხედავად ამისა, აფხაზეთის ა.რ.-ის კონსტიტუციაში ვხვდებით რამდენიმე 
ნორმას, რომლებიც საქართველოს პრეზიდენტს გარკვეული უფლებამოსილებე- 
ბით აღჭურავენ. კერძოდ, მოცემული კონსტიტუციის 97-ე მუხლით საქართველოს 
პრეზიდენტს მინიჭებული აქვს საკანონმდებლო ინიციატივის უფლება აფხაზეთის 
ა.რ.-ის უმაღლეს საბჭოში; 1121-ე მუხლის მე-2 პუნქტის თანახმად, აფხაზეთის 
მთავრობის თავმჯდომარეს საქართველოს პრეზიდენტის თანხმობით თანამდებო- 
ბაზე ნიშნავს და თანამდებობიდან ათავისუფლებს აფხაზეთის უმაღლესი საბძჭო; 
113-ე მუხლის პირველი პუნქტის შესაბამისად, აფხაზეთის მთავრობა აფხაზეთის 
უმაღლესი საბჭოსა და მისი პრეზიდიუმის გარდა პასუხისმგებელი და ანგარიშვალ- 
დებულია საქართველოს პრეზიდენტის წინაშე; დაბოლოს, 154! მუხლის თანახმად, 
აფხაზეთის მთავრობასა და უმაღლეს საბჭოს შორის წარმოშობილი დავის შემ- 
თხვევაში საქართველოს პრეზიდენტი მოქმედებს საქართველოს კონსტიტუციით 
განსაზღვრული უფლებამოსილების ფარგლებში, თუმცა საქართველოს კონსტი- 
ტუციით, ასეთ სამართლებრივ დავაში ჩარევის უფლება საქართველოს პრეზი- 
დენტს არ გააჩნია. ასეთ შემთხვევაზე ვრცელდება საქართველოს კონსტიტუციის 
მე-60 მუხლის მე-4 პუნქტის „დ“ ქვეპუნქტი, რომლის საფუძველზეც მას განი- 
ხილავს საქართველოს საკონსტიტუციო სასამართლო. 

შესაბამისად, აფხაზეთის ა.რ.-ის 97-ე მუხლი, 112! მუხლის მე-2 პუნქტი, 113-ე 
მუხლის პირველი პუნქტი და 154! მუხლი ეწინააღმდეგება საქართველოს კონსტი- 
ტუციას. 

სამართლიანობა მოითხოვს, აღინიშნოს, რომ იყო რამდენიმე მცდელობა საქარ- 
თველოს კონსტიტუციასთან რიგი მუხლების შეუსაბამობის საფუძვლით აფხა- 
ზეთის ა.რ.-იის კონსტიტუციაში შესაბამისი ცვლილებები განხორციელებულიყო. 
„საქართველოს საკანონმდებლო მაცნეს“ ოფიციალურ ვებ-გვერდზე 2013 წლის 24 
ოქტომბრის, 2015 წლის 12 მარტისა და 2016 წლის 21 აპრილის თარიღებით და- 
ფიქსირებულია აფხაზეთის ა.რ.-იის კონსტიტუციური კანონების სამი პროექტი, 
რომელთა მიზანიც კონსტიტუციაში ცვლილებების განხორციელება იყო. სამივე 
კანონპროექტზე დართული განმარტებითი ბარათები იწყება შემდეგი სიტყვებით: 
„კანონპროექტის მიღების მიზეზია აფხაზეთის ავტონომიური რესპუბლიკის 
კონსტიტუციის გარკვეული ნორმების შეუსაბამობა საქართველოს კონსტიტუ- 
ციასთან, ასევე საქართველოს კონსტიტუციაში განხორციელებული ის ცვლილე- 
ბები, რომლებიც ძალაში შევიდა 2013 წლის ოქტომბრის მორიგი საპრეზიდენტო 
არჩევნების შედეგად არჩეული პრეზიდენტის მიერ ფიცის დადების მომენტიდან“. 
კანონპროექტების პირველი პუნქტები ყველგან იწყება აფხაზეთის ა.რ.-ის კონსტი- 
ტუციის მეოთხე თავის ამოღებით. მიუხედავად ამისა, მცდელობა მცდელობად 

დარჩა და სამივე შემთხვევაში კანონპროექტი არ იქნა მიღებული. როგორც ჩანს, 
აფხაზეთის ა.რ.-იის უმაღლესმა საბჭომ მიზანშეწონილად არ ჩათვალა კონსტი- 
ტუციაში ასეთი ცვლილებების განხორციელება. თუმცა 2013 წელს უმაღლესმა 
საბჭომ ცვლილება განახორციელა აფხაზეთის კონსტიტუციაში, რომლითაც გან- 
საზღვრა აფხაზეთის მთავრობის თავმჯდომარის მოვალეობის შემსრულებლის არ- 
ჩევის წესი და უფლებამოსილება.24 

2017-2018 წლების საქართველოს საკონსტიტუციო რეფორმის შემდეგ აფხა- 
ზეთის კონსტიტუციაში შესაბამისი ცვლილებების განხორციელების მცდელობა 
საერთოდ არ ყოფილა. სანაცვლოდ, 2019 წლის 3 მაისს აფხაზეთის ა.რ.-ის უმაღ- 
ლესმა საბჭომ ცვლილება შეიტანა კონსტიტუციის 112-ე მუხლში, რომლითაც აფ- 
ხაზეთის მთავრობის შემადგენლობაში შეიყვანა აფხაზეთის მთავრობის თავმჯდო- 
მარის მოადგილე. 


VII. დასკვნა 


საქართველოს კონსტიტუცია უმაღლესი სამართლებრივი აქტია, რომლის შეს- 
რულება ევალება ყველას, მათ შორის, მის მიმღებ უმაღლეს საკანონმდებლო 
ორგანოსაც. საქართველოს კონსტიტუცია ითხოვს აფხაზეთის ა.რ.-ის უფლება- 
მოსილებებისა და მათი განხორციელების წესის შესახებ კონსტიტუციური კანონის 
მიღებას და ამას არ უკავშირებს საქართველოს იურისდიქციის აღდგენას ან სხვა 
რაიმე მოვლენას. ამდენად, არ იქნება მართებული, ასეთი სამართლებრივი პოლი- 
ტიკა გადავაბრალოთ აფხაზეთის ტერიტორიაზე არსებულ ფაქტობრივ მდგომა- 
რეობას. პირიქით, საქართველოს პარლამენტი, როგორც სუვერენული სახელმწი- 
ფოს უმაღლესი საკანონმდებლო ორგანო, რომელიც „განსაზღვრავს ქვეყნის 
საშინაო და საგარეო პოლიტიკის ძირითად მიმართულებებს“, ვალდებულია გან- 
საზღვროს მისი ერთ-ერთი ავტონომიური რესპუბლიკის უფლება-მოვალეობანი. 

პარლამენტს შეუძლია არ მიიღოს ასეთი შინაარსის კონსტიტუციური კანონი, 
მაგრამ სანაცვლოდ საქართველოს კონსტიტუციაში შეიტანოს სათანადო ცვლი- 
ლებები და აფხაზეთის ტერიტორიის ოკუპაციის ფაქტიდან გამომდინარე, ტერი- 
ტორიული მთლიანობის აღდგენამდე ანუ დეოკუპაციამდე შეაჩეროს როგორც 
აფხაზეთის ა.რ.-ის კონსტიტუციის, ისე მისი ორგანოების საქმიანობა. 

სანამ რომელიმე ზემოაღნიშნული კანონი იქნება მიღებული, საქართველოს 
საკანონმდებლო სივრცეში შექმნილია ვაკუუმი, რაც უარყოფითად აისახება 
სამართლებრივი უსაფრთხოების თვალსაზრისით. როგორც ზემოთ უკვე აღინიშნა, 
აფხაზეთის ა.რ.ის კონსტიტუციის მთელი რიგი მუხლები პირდაპირ ეწი- 
ნააღმდეგება საქართველოს კონსტიტუციას. 

ამას ერთვის საქართველოს ხელისუფლების სხვა შტოების ტოტალური უმოქ- 
მედობაც. კერძოდ, საქართველოს კონსტიტუციის მე-60 მუხლის მე-4 პუნქტის „ბ“ 


260 იხ., 2013 წლის 20 აგვისტოს აფხაზეთის ავტონომიური რესპუბლიკის კონსტიტუციური 
კანონი „აფხაზეთის ავტონომიური რესპუბლიკის კონსტიტუციაში დამატების შეტანის 
თაობაზე“. 

ქვეპუნქტის თანახმად, საქართველოს პრეზიდენტის, პარლამენტის წევრთა არა- 
ნაკლებ ერთი მეხუთედის ან მთავრობის სარჩელის საფუძველზე იღებს გადაწყვე- 
ტილებას ნორმატიული აქტის კონსტიტუციასთან შესაბამისობის საკითხზე. აქე- 
დან გამომდინარე, აფხაზეთის კონსტიტუციის საქართველოს კონსტიტუციასთან 
შეუსაბამობის საფუძვლით, საკონსტიტუციო სასამართლოში სარჩელის შეტანის 
უფლებამოსილებით აღჭურვილნი არიან საქართველოს პრეზიდენტი და საქარ- 
თველოს მთავრობა, ასევე, პარლამენტის წევრთა ერთი მეხუთედი, თუმცა ამ ხნის 
მანძილზე არცერთ პრეზიდენტსა თუ მთავრობას გამოუხატავს მსგავსი ინიცი- 
ატივა. ვერც პარლამენტის ოცდაათი წევრი მოიძებნა, რომლებიც ერთობლივად 
მიმართავდნენ საქართველოს საკონსტიტუციო სასამართლოს აფხაზეთის ა.რ.-ის 
კონსტიტუციის საქართველოს კონსტიტუციასთან შეუსაბამობის მოტივით. შთა- 
ბეჭდილება რჩება, რომ ეს საკითხი ბედის ანაბარაა მიტოვებული. 

კანონის მიუღებლობა და საკანონმდებლო ვაკუუმი, ასევე, – საქართველოს 
უმაღლესი ორგანოების უმოქმედობა განაპირობებს აფხაზეთის უმაღლესი წარმო- 
მადგენლობითი ორგანოს, შეიძლება ითქვას, თვითნებობას - არ გაითვალისწინოს 
საქართველოს კონსტიტუციის ნორმები და შესაბამისი ცვილებები არ შეიტანოს 
ავტონომიის კონსტიტუციაში. 

საქართველოს კონსტიტუციის მოთხოვნათა უგულვებელყოფის თავიდან ასაცი- 
ლებლად, სასურველი იქნებოდა, საქართველოს საკანონმდებლო სივრცეში შემო- 
ტანილი იქნეს არაკონსტიტუციური საკანონმდებლო უმოქმედობის ცნება, ხოლო 
საქართველოს საკონსტიტუციო სასამართლო აღიჭურვოს უფლებამოსილებით, 
განიხილოს არაკონსტიტუციურ საკანონმდებლო უმოქმედობასთან დაკავში- 
რებული სარჩელები. ამასთანავე, ადამიანის უფლებათა დაცვის მიმართებით ასეთ 
საქმეებზე მოსარჩელეებად დაშვებულნი უნდა იქნენ ფიზიკური და იურიდიული 
პირებიც. 

ბერნჰარდ შლინკი 


საკონსტიტუციო სუბიექტი და მისი იდენტობა: 
ჩემი გერმანული გამოცდილება” 


ინგლისურიდან თარგმნა დიმიტრი გეგენავამ"” 


1990 წლის იანვარში მოწვეული პროფესორის რანგში დავიწყე სწავლება ჰუმ- 
ბოლტის უნივერსიტეტში, ბერლინში. მე პირველი მოწვეული პროფესორი ვიყავი 
დასავლეთიდან და ჩემი აღმოსავლელი კოლეგები და სტუდენტები ცოტა სკეპ- 
ტიციზმით მიყურებდნენ. თუმცა მათ ისიც ესმოდათ, რომ მსოფლიო იცვლებოდა, 
რომ მათ მოუწევდათ, ესწავლათ ცხოვრება ჩემნაირ კოლეგებთან და პროფე- 
სორებთან, და რომ მე შეიძლება მათთვის შესათავაზებლად სასარგებლო ინფორ- 
მაცია მქონოდა. 

ერთ დღეს კოლეგამ მთხოვა, შევერთებოდი ჯგუფს, რომელიც გდრ-ის ახალი 
კონსტიტუციის პროექტზე მუშაობდა. „თქვენ ძირითად უფლებებზე წიგნი 
დაწერეთ?“ – მან მკითხა. ჯგუფი ძირითად უფლებებზე მუშაობდა და ექსპერტული 
ცოდნა შეეძლო გამოეყენებინა. წავედი – უფრო სწორად წავედი ტრაბით, კვინტე- 
სენციური აღმოსავლეთ გერმანული პლასტმასის მანქანით, რომლის გასაღებიც 
კოლეგამ მომცა – ჯგუფის შეხვედრის ადგილისკენ და შემდეგი კვირები უთვალავი 
საათი გავატარე გდრ-ის ახალი კონსტიტუციის პროექტის შექმნაში. ჯგუფში 
შედიოდა ულრიჰ კ. პროისი, სხვა ექსპერტები დასავლეთიდან, რამდენიმე კოლეგა 
ჰუმბოლტის უნივერსიტეტიდან და აღმოსავლეთ გერმანიის ძველი და ახალი 
პოლიტიკური ორგანიზაციებისა და პარტიების ზოგიერთი წევრი, ერთი თეო- 
ლოგიის სტუდენტი, რომელიც კონსტიტუციის პროექტზე მუშაობის თავგადა- 
სავლის შემდეგ სამართლის სტუდენტი გახდა. 


ჩვენ შევეცადეთ, შეგვეჯერებინა იდეები გდრ-ის პირველი კონსტიტუციიდან, 
მოქმედი 1949 წლიდან 1968 წლამდე – მცირეოდენ ნახელმძღვანელები ვაიმარის 


რესპუბლიკის კონსტიტუციით და თანამედროვე კონსტიტუციონალიზმის სტან- 
დარტებთან უფრო ახლოს მდგომი, ვიდრე გდრ-ის შემდგომი კონსტიტუციები – 
ფედერაციული რესპუბლიკის კონსტიტუციის, ძირითადი კანონის იდეებით და სა- 
კონსტიტუციო იდეებით, რომლებიც 1989 წლის ნოემბრის რევოლუციის პერიოდში 
გახდა პოპულარული. ზოგიერთმა ტექნიკურმა საკითხმა აღმოსავლეთ გერმანე- 
ლები არ დააინტერესათ, ერთ პარასკევს მათ ბოდიში მოიხადეს 5 საათზე, რადგან 
ყველას საღამოსთვის გეგმები ჰქონდათ და დაგვტოვეს პროისი, თეოლოგიის 
სტუდენტი და მე, მეორე პალატის შესახებ თავის პროექტის დასაწერად. სხვა 
თემებმა დაძაბულობა და ცხარე დისკუსიები გამოიწვია, განსაკუთრებით, სიტყვის 
თავისუფლებამ და შეკრების თავისუფლებამ, თანასწორობამ და დისკრიმინაციამ, 


” თარგმანი შესრულებულია ნაშრომიდან: ზც6იიმ!ძ 50ჩIიM, Iი86 C0ივLIII0Cიმ! 5Vხ|6CL მიძ II§ 
IძვისVV: MV C86”ითმი CX008M8ი00, CმI9070 LმV/ L126VICVV, V0I.33, M0.5. 
”' სულხან-საბა ორბელიანის უნივერსიტეტის პრორექტორი, ასოცირებული პროფესორი. 

საკუთრებამ, აბორტმა, მოქალაქეთა გაერთიანების როლმა, პოლიტიკურმა ორგანი- 
ზაციებმა და პარტიებმა, პირდაპირი და არაპირდაპირი დემოკრატიის ელემენტებს 
შორის ბალანსმა. დისკუსიები ასახავდა აღმოსავლეთ გერმანელთა ტანჯვას კომუ- 
ნისტური ტოტალიტარიზმის ქვეშ, მათ რევოლუციურ სწრაფვასა და გამარჯვებას 
და მომავლის მათეულ შიშებსა და იმედებს. 

პროექტი უნდა წარედგინათ ფოლკსკამერისთვის, გდრ-ის პარლამენტისთვის. 
პროექტის შედგენის პროცესს თან სდევდა და მხარს უჭერდა წერილები ნაღები 
საზოგადოების წევრებისგან, და ვფიქრობდით, რომ ფოლკსკამერის განხილვებში 
ფართო საზოგადოება ჩაერთვებოდა. ერთ ღამესაც წარმოვიდგინეთ, თითოეული 
ჩვენგანი როგორ დადიოდა ტურით გდრ-ში, კითხულობდა პროექტს და მას 
აუდიტორიასთან განიხილავდა. რევოლუციამ საკონსტიტუციო საკითხებისადმი 
ძლიერი ინტერესი გამოიწვია. თავისუფლების უფლებები, რომლებიც გდრ-ის ძველ 
კონსტიტუციაში ეწერა, მაგრამ სინამდვილეში არაფერს ნიშნავდა, მოულოდნელად 
მოქალაქეებმა სერიოზულად მიიღეს. მათ მოითხოვეს, რომ ეს უფლებები 
აღიარებული და პატივცემული ყოფილიყო, იყენებდნენ სლოგანებში და დაჰქონდათ 
თავიანთ ბანერებზე. 

მიშელს ჯერ კიდევ არ დაეწერა თავისი არაჩვეულებრივი ტექსტი. ეს მაშინ რომ 
მცოდნოდა, მომიწევდა მეფიქრა: დიახ, ასეა, აქ არის გდრ-ის ხალხი, როგორც 
საკონსტიტუციო სუბიექტი, განსაკუთრებული საკონსტიტუციო იდენტობით, ჩამო- 
ყალიბებული ორმოცწლიანი კომუნისტური ტოტალიტარიზმით, გამარჯვების მომ- 
ტანი რევოლუციით, სამართლის უზენაესობით დაცული ძირითადი უფლებებით 
აღსავსე დემოკრატიული მომავლის შესახებ ძლიერი იდეებით. რევოლუციის დროს 
სლოგანს – „ჩვენ ვართ ხალხი“, თანდათან უფრო და უფრო ერთვოდა სლოგანი – 
„ჩვენ ერთი ხალხი ვართ“ და გდრ-ის ბევრი მოქალაქე მოელოდა, ისევე როგორც 
ჩვენ, კონსტიტუციის პროექტის შემდგენლები, რომ ერთ დღესაც აღმოსავლეთ და 
დასავლეთ გერმანია გაერთიანდებოდა. თუმცა უმრავლესობა ფიქრობდა, რომ ამ 
პროცესს წლები ან ათწლეულები დასჭირდებოდა და ბევრი გრძნობდა, თუკი ეს არ 
მოხდებოდა, ვიღაცეები მარტივად იცხოვრებდნენ ორ ან თუნდაც სამ გერმანიაში. 
ბოლოს და ბოლოს ავსტრია გერმანიის ნაწილი იყო 1860-იანებამდე. 1919 წელს, 
პირველი მსოფლიო ომის შემდეგ, რადიკალურად შემცირებული ზომით, ავსტრიას 
უნდოდა გერმანიის რაიხთან გაერთიანება, თუმცა ვერსალის გამარჯვებულებმა 
ნება არ დართეს. 1938 წელს ავსტრიამ იზეიმა გერმანიის რაიხთან გაერთიანება – 
ეს სხვა გერმანია იყო. წინადადება იმის თაობაზე, რომ გდრ შეიძლებოდა გამხდა- 
რიყო მესამე გერმანია, ავსტრიის მსგავსი, იმ დღეებში ხშირად მესმოდა. 

თუმცა შემდეგ, 1990 წლის მარტში, ფოლკსკამერის პირველი და იმავდროულად, 
უკანასკნელი თავისუფალი არჩევნები ჩატარდა. იგი ფედერაციული რესპუბლიკის 
პარტიების ე.წ. „მოძმე“ პარტიების დამაჯერებელი გამარჯვებით დასრულდა. ეს 
აღმოსავლეთის „მოძმეები დაფუძნდნენ დასავლეთში მათი მოძმეების მხარდა- 
ჭერით, ან ისინი იყვნენ ძველი გდრ-ის პარტიები იმ დასავლური პარტიების იდენ- 
ტური სახელწოდებით, რომლებმაც შემდეგ გადააწყვეს და ცნეს ისინი. პარტიები, 

რომლებიც აღმოცენდნენ პოლიტიკური ჯგუფებიდან, რომლებმაც იზრუნეს და 
ორგანიზება გაუწიეს რევოლუციას, მოულოდნელად დამარცხდნენ. 

ჩვენ დავასრულეთ კონსტიტუციის პროექტი და იგი წარვუდგინეთ ახალარჩეულ 
ფოლკსკამერს. ფოლკსკამერი არ იყო დაინტერესებული. იუსტიციის მინისტრმა 
ორგანიზება გაუკეთა ახალ კომიტეტს ჩვენთან და სხვა აღმოსავლეთისა და 
დასავლეთის ექსპერტებთან ერთად, ახალი კონსტიტუციის სხვა პროექტის შესა- 
ქმნელად. შემდეგ გაერთიანებაც შედგა და გდრ-ის კონსტიტუცია სალაპარაკო 
საკითხი გახდა, შესაბამისად, ჩვენი პროექტის ზოგიერთი ელემენტი აღმოსავლეთი 
ახალი სახელმწიფოების კონსტიტუციებისთვის მოდელური გახდა. და თითქმის 
ერთი წელი დისკუსია მიმდინარეობდა იმაზე, გაერთიანებულ გერმანიას უნდა 
მიეღო თუ არა ახალი გერმანული კონსტიტუცია, რომელიც გააერთიანებდა 
ელემენტებს ძირითადი კანონიდან და ჩვენი პროექტიდან – სულ მცირე იგი აღმო- 
სავლეთ გერმანული რევოლუციის ავთენტური შედეგი იყო. თუმცა საბოლოოდ რაც 
გამოვიდა, ეს იყო მცირე ცვლილებები ძირითად კანონში. ჩემთვის, 1990 წლის 
მარტის ფოლკსკამერის არჩევნების შემდეგ, ნათელი იყო, რომ აღმოსავლეთ 
გერმანიას უნდოდა ფედერალური რესპუბლიკის ჭერქვეშ ემოძრავა რაც შეიძლება 
სწრაფად. 

სად გაქრა აღმოსავლეთ გერმანიის საკონსტიტუციო სუბიექტი თავისი სა- 
კონსტიტუციო იდენტობითურთ? თუ იგი არასდროს არსებულა? საერთო გერმა- 
ნული იდენტობა ყოველთვის უფრო ძლიერი იყო აღმოსავლეთ გერმანელთა 
საკონსტიტუციო იდენტობაზე? არ ყოფილა ეროვნული სენტიმენტების მოზღვა- 
ვება 1989-სა და 1990-ში, არც ეროვნული ფერების ზღვა 2006 წლის ფეხბურთის 
მსოფლიო ჩემპიონატზე გერმანიაში, და თითქმის არც რაიმე ნაციონალისტური 
რიტორიკა. საკონსტიტუციო საკითხებს მნიშვნელობა ჰქონდა: გაერთიანების შემ- 
დგომი დისკუსია, გაერთიანებულ გერმანიას უნდა მიეღო თუ არა ახალი 
კონსტიტუცია, უკვე აღარ იყო უბრალოდ დისკუსია პოლიტიკოსებსა და კონსტი- 
ტუციის მკვლევრებს შორის, არამედ საზოგადოების ფართო ჩართულობით წარი- 
მართა. ბევრი იზიარებდა იმ განცდას, რომ როგორც ბრძნული არაა წყვილისთვის, 
რომელიც თანაცხოვრებას გადაწყვეტს, რომელიმესთან გადავიდნენ, ნაცვლად 
იმისა, რომ ახალი ადგილი იპოვონ ერთად, ისე აჯობებდა ორ გერმანიას ერთად 
გამოეჭედა ახალი კონსტიტუცია. თუმცა, საბოლოოდ, გაერთიანებულმა გერმანიამ 
ვერ იპოვა საკუთარი იდენტობა საკონსტიტუციო დისკუსიების, პროექტების 
შექმნისა თუ ცვლილებების გზით – და მას, ასევე, არ უპოვია თავისი იდენტობა, 
როგორც ეროვნული იდენტობა – ყოველ შემთხვევაში არა დაუყოვნებლივ. ვილი 
ბრანდტმა ბრძნული სიტყვები თქვა, რომ საბოლოოდ, რაც ერთმანეთს მი- 
ეკუთვნება, ერთად იზრდება. გერმანია კვლავ ერთად იკვრებოდა, როგორც სახელმ- 
წიფო, თუმცა იგი უნდა გაზრდილიყო ერთად, როგორც ერი. 

მწამს, რომ დამატებით იმ საკონსტიტუციო და ეროვნულ იდენტობებს, რომ- 
ლებზეც მიშელი ასე სიღრმისეულად წერს, არსებობს სახელმწიფოს ხალხის, 
როგორც 518815V0/#Vიდენტობა. ფედერაციული რესპუბლიკის ჭერი, რომლის ქვეშაც 
აღმოსავლეთ გერმანელებს სურდათ, ემოძრავათ რაც შეიძლება სწრაფად, იყო 

სახელმწიფო. სახელმწიფოს ჰქონდა საკუთარი კონსტიტუცია, რა თქმა უნდა, 
მაგრამ კონსტიტუცია არ აფუძნებდა სახელმწიფოს. პირიქით, კონსტიტუცია 
სახელმწიფოს ერთ-ერთ ატრიბუტთაგანი იყო და მათგან არც კი ყველაზე მნიშვნე- 
ლოვანი. სხვა თანაბარი ან მეტად მნიშვნელოვანი ატრიბუტებიც შეიცავდა ღიაობას 
ევროპისა და მსოფლიოს მიმართ, რომელთანაც შეეძლო კომუნიკაცია და რომელ- 
შიც შეეძლო მარტივად ემოგზაურა; კულტურული და ინტელექტუალური მრავალ- 
ფეროვნება; და ეკონომიკა, გაცილებით მნიშვნელოვანი, ვიდრე სხვა რომელიმე 
ატრიბუტი, თავისი საჩუქრებითა და დაპირებებით. ეროვნული მემკვიდრეობა სხვა 
ატრიბუტი იყო, თუმცა არა ყველაზე მნიშვნელოვანი. 

როცა შეერთებულ შტატებში კონსტიტუცია წინ უსწრებს სახელმწიფოს, 
ევროპულ ტრადიციაში სახელმწიფო წინ უსწრებს კონსტიტუციას, და ხშირად 
ერსაც კი. ჩვენ, გერმანელები გერმანული რაიხის წევრები ვიყავით გაცილებით 
ადრე, სანამ თანამედროვე გერმანული კონსტიტუცია გვექნებოდა და ჩვენ ვიყავით 
პრუსიელები ან ბავარიელები ან ბადენელები, რაც ნიშნავს, ჩვენ ვიყავით პრუსიის 
ან ბავარიის ან ბადენის სახელმწიფოთა წევრები, პრუსიელ ან ბარავიელ ან ბადენელ 
ერად ყოფნის გარეშე. იგივეა სხვა ევროპელებისთვისაც. სახელმწიფოს ამ ისტო- 
რიულ წინსწრებას კონსტიტუციასა და ერზეც კი, თავისი სისტემური და ემოციური 
გარემოებები აქვს. ის, რაც აფუძნებს გერმანიის ფედერაციულ რესპუბლიკაში 
მცხოვრებთა კოლექტიურ იდენტობას, პირველ ყოვლისა, არის გერმანიის 
ფედერაციული რესპუბლიკა, როგორც სახელმწიფო, სადაც ისინი ცხოვრობენ, 
რომელსაც საკუთარი იდენტობა 1871 წლიდან აქვს, რომელსაც აქვს ეროვნული 
ტრადიცია და თანამედროვე კონსტიტუცია, რომელიც ერზე მცირე იყო და ჰქონდა 
კონსტიტუცია, რომელსაც თანამედროვე კონსტიტუციონალიზმთან საერთო 
ნაკლებად ჰქონდა. 

ეს გერმანული საკონსტიტუციო მოდელს რთულად აქცევდა, და დავამატებდი იმ 
სირთულეებს, რასაც მიშელი აღწერს. პირველ მსოფლიო ომამდე გერმანულ რაიხს 
ჰყავდა მილიონობით პოლონელი ეროვნების და რამდენიმე ასეულ ათასი 
ეროვნებით დანიელი გერმანიის მოქალაქე. მეორე მსოფლიო ომამდე აღმოსავლეთ 
ევროპაში ცხოვრობდა მილიონობით ეროვნებით გერმანელი გერმანიის მოქა- 
ლაქეობის გარეშე. გერმანული საკონსტიტუციო მოდელი, დაფუძნებული გერმა- 
ნულ ეთოსზე, მხოლოდ შემდეგ მოვიდა. ის შეიქმნა მაშინ, როცა ფედერაციულმა 
რესპუბლიკამ ძირითადი კანონის 116-ე მუხლით, ეთნიკურად გერმანელებს, რომ- 
ლებიც საბოლოოდ აღმოსავლეთ ევროპიდან დააბრუნეს და ფედერაციული რეს- 
პუბლიკის ტერიტორიაზე ცხოვრობდნენ, გერმანიის მოქალაქეობა მიანიჭა. კიდევ 
რა შეიძლებოდა მომხდარიყო? მათი ჩართვით და განუყოფელი, განუყოფადი გერ- 
მანიის იდეის განვითარებით და გდრ-ში მაცხოვრებელი გერმანელების გერმანიის 
მოქალქეებად დატოვებით, ფედერაციული რესპუბლიკა დამატებითი ნატურა- 
ლიზაციის უხალისო ვიზავიდ იქცა. ასე რომ, გერმანიის ნატურალიზაციის პოლი- 
ტიკა დავიწროვდა კარლ შმიტის ერთგულებამდე, ვიდრე პოლიტიკური საჭირო- 
ებებისადმი პასუხამდე. გაერთიანების შემდეგ, იგი გაფართოვდა და გაფართოებას 
განაგრძობს. 


59 


სულხან-საბა ორბელიანის უნივერსიტეტი 


კონსტიტუციის და მეტიც, ერის წინმსწრები სახელმწიფოს გერმანული გა- 
მოცდილება ექოსავით იმეორებს არა მხოლოდ ევროპული სახელმწიფოების, 
არამედ, ასევე, თავად ევროპის გამოცდილებასაც, დღევანდელი ევროპა, სანამ იგი 
ისტორიასა და კულტურულ მემკვიდრეობას იზიარებს, არც ერია და არც 
კონსტიტუცია აქვს. ევროკავშირი ინსტიტუციური მოცემულობაა, ძლევამოსილი 
აღმასრულებლითა და ძლიერი სასამართლოთი. იგი ევროპელებს აძლევს იმის 
უმრავლესობას, რასაც სახელმწიფო იძლევა: მიმოსვლის თავისუფლებასა და 
ბიზნესის თავისუფლებას საზღვრებისა და საბაჟოების გარეშე, სამართლებრივ 
დაცვას და ასევე, საერთო ვალუტას. რეგულაციების, დირექტივებისა და საკუთარი 
სასამართლოების გადაწყვეტილებებით, იგი ზემოქმედებს ევროპელთა ცხოვრების 
ყველა ასპექტზე. თუკი ერთ დღესაც ევროკავშირმა კონსტიტუცია უნდა მიიღოს და 
გახდეს ერისმაგვარი, იგი გაიზრდება სახელმწიფოს მსგავსი ფორმებით, რომლებიც 
განვითარდა 1957 წლიდან და დღემდე აგრძელებს განვითარებას. საკონსტიტუციო 
სუბიექტი იქნება ხალხი, გაერთიანებული სახელმწიფოს მსგავსი ფორმებით; 
518მმL9V0IX-ის მსგავსად. 

შეერთებული შტატები იღბლიან ვარსკვლავზე დაიბადა. როცა კონსტიტუცია 
წინ უსწრებს და აფუძნებს სახელმწიფოს და მეტიც, ერს, კონსტიტუციონალიზმი 
ჰყვავის და ყვავილობს გამორჩეულად და საკონსტიტუციო სუბიექტის იდენტობა 
იზრდება განსაკუთრებით სუფთა ფორმით. სადაც სახელმწიფო ან ერი წინ უსწრებს 
კონსტიტუციას, საკონსტიტუციო იდენტობა განისაზღვრება ერისა და სახელმწი- 
ფოს მიერ მანამდე, მეტიც, გაცილებით ადრე, ვიდრე კონსტიტუცია რეალობად 
იქცევა. 

ხარისხი, რასაც კონკრეტული კონსტიტუცია კონსტიტუციონალიზმის იდეას 
უახლოებს, ბევრ მიზეზზეა დამოკიდებული. მიშელის წიგნი აჩვენებს ერთი მიზეზის 
მნიშვნელობას: საკონსტიტუციო სუბიექტის იდენტობას. თუმცა მიშელის წიგნი, 
ასევე, აჩვენებს საკონსტიტუციო სუბიექტებს, მომდინარეებს კონსტიტუციონა- 
ლიზმის იდეალიდან, როგორ შეუძლიათ გადააბიჯონ თავიანთი იდენტობის 
შეზღუდვებს. მისი წიგნი, საკონსტიტუციო თანავარსკვლავედებისა და განვითა- 
რებების ბასრი ანალიზი, ასევე, იდეალური კონსტიტუციონალიზმის ძალაუფლე- 
ბისადმი შესანიშნავი მიძღვნაა. 

ნაზიბროლა ჩინჩალაძე" 
საერთაშორისო სამართლისა და ურთიერთობების გადაკვეთის წერტილები 
I. შესავალი 


ცნობილია, რომ საერთაშორისო სამართალი შექმნილია კაცობრიობის კეთილ- 
დღეობისათვის.! ეს არის სახელმწიფოთაშორისი, სამთავრობათაშორისო ურთი- 
ერთობების მომწესრიგებელი ნორმების, როგორც დაწერილის?, ისე დაუწერელის3, 
ერთობლიობა.4 მაგრამ სამთავრობათაშორისო ურთიერთობები, ისევე როგორც 
სახელმწიფოთაშორისო ურთიერთობები, ქმნიან ისეთ პოლიტიკურ რეალობას, რო- 
მელიც უპირისპირდება მათ მიერვე მიღებულ და დამკვიდრებულ ნორმებს. 
სტატიაში მინდა გამოვყო საერთაშორისო სამართლისა და საერთაშორისო ურთი- 
ერთობების მწვავე შეხების წერტილები, რომლებიც თანამედროვე მსოფლიოში 
შექმნილმა პოლიტიკურმა რეალობამ დამანახა. განვიხილავ თეორიულ საკითხებს 
და დავუპირისპირებ მათ იმ პრობლემებს, რომლებსაც სახელმწიფოები თავიანთი 
გადაწყვეტილებებით ქმნიან. ყველა წერტილზე საუბარი, რასაკვირველია, სტატი- 
ის ფორმატში შეუძლებელია, ამიტომაც ყურადღება გამახვილდება რამდენიმეზე, 
კერძოდ, საერთაშორისო სამართლის წყაროებსა და სამართლის სუბიექტებზე. 


II. საერთაშორისო სამართლის წყარო 


მართლმსაჯულების საერთაშორისო სასამართლოს სტატუტის 38-ე მუხლით 
ცნობილია საერთაშორისო სამართლის შემდეგი წყაროები: 1. საერთაშორისო კონ- 
ვენციები; 2. საერთაშორისო ჩვეულება, როგორც სამართლის ნორმად აღიარე- 
ბული სახელმწიფო პრაქტიკა; 3. სამართლის აღიარებული პრინციპები 4. საერთა- 
შორისო სასამართლო და საარბიტრაჟო გადაწყვეტილებები, იურისტებისა და 
იურისტთა ჯგუფების მოსაზრებები.9 

ცნობილია, რომ საერთაშორისო ხელშეკრულება არის წერილობითი შეთანხმება 
ორ ან რამდენიმე სახელმწიფოს შორის5, მაგრამ თანამედროვე პრაქტიკაში 
ხელშეკრულება შეიძლება დაიდოს, აგრეთვე, სახელმწიფოსა და ორგანიზაციას და 
ორგანიზაციასა და ორგანიზაციას შორის. ამას ადასტურებს 1986 წლის 21 
მარტის ვენის კონვენცია „სახელმწიფოებსა და ორგანიზაციებს შორის და ორგა- 
ნიზაციებსა და ორგანიზაციებს შორის ხელშეკრულებების სამართლის შესახებ“, 


” სულხან-საბა ორბელიანის უნივერსიტეტის ასოცირებული პროფესორი. 

1 IითIისთო Cმსვმ 00ი8 I0ყ§ 68იხსით C0ი§წVIყთ ნ§L, იხ., CVI908 (0 Lმწი Iი Iი(8იმწი0იმ! L8V, 
0XICI9 VსიIV6I5IVV CI98§§. 2009, 54. 

2 მაგ., საერთაშორისო ხელშეკრულება. 

3 მაგ., საერთაშორისო ჩვეულება. 

4 ალექსიძე ლ., თანამედროვე საერთაშორისო სამართალი, თბილისი, 2013, 8. 

5 §(მIსL8 0! (ი8 Iი(86იმწ0იმ! C0სIL 0! MXV§VC0, 1946, /VIL. 38(1). 

ნ6VI6იიმ C0MV6ის0ი 0ი LC6 LმV/ 0 II68005, 1966, /VL.2(1)(მ). 

ამ კონვენციის პირველი მუხლით, „წინამდებარე კონვენცია გამოიყენება მ. ხელ- 
შეკრულებებთან ორ ან რამდენიმე სახელმწიფოს შორის და ორ ან რამდენიმე 
ორგანიზაციას შორის და ხ. ხელშეკრულებებთან საერთაშორისო ორგანიზაციებს 
შორის.“7 ეს ნათელი მაგალითია იმისა, თუ როგორ შეცვალა მოძველებული თეო- 
რია ახალმა საერთაშორისო ურთიერთობების პრაქტიკამ. არის შემთხვევები, 
როდესაც ხელშეკრულების ძალაში შესვლას ხელს უშლიან სახელმწიფოები იმით, 
რომ არ ახდენენ მათ რატიფიკაციას? და/ან უკვე ძალაში შესულ ხელშეკრულებას 
არ უერთდებიან, რადგან მათ ინტერესებში არ არის იმ ვალდებულებების საკუთარ 
თავზე აღება, რომლებიც ამ ხელშეკრულებითაა დადგენილი. 1997 წლის გაეროს 
გენერალური ასამბლეის კონვენცია „ტრანსსასაზღვრო წყალმდინარებების არასა- 
ნაოსნო გამოყენების სამართლის შესახებ“ ჯერაც არ შესულა ძალაში ზემო- 
ხსენებული მიზეზით.? მეორე ასეთი მაგალითია ბავშვის უფლებათა კონვენცია, 
რომელსაც დღემდე არ უერთდება შეერთებული შტატები, რადგან მისი 37-ე მუხ- 
ლით აკრძალულია 18 წლამდე ასაკის პირთა სიკვდილით დასჯა და/ან სამუდამო 
პატიმრობა1მ. აშშ-ის კონსტიტუციაც კი კრძალავს უჩვეულო და სასტიკი სასჯე- 
ლის გამოყენებას, მაგრამ შედეგი ასეთია. აქ იკვეთება კონკრეტული სახელმ- 
წიფოების პოლიტიკური თუ ეკონომიკური ინტერესი, რომელიც წარმოშობს პოლი- 
ტიკურ რეალობას და ეს რეალობა დგება სამართლის ნორმების პირისპირ. სანამ 
სახელმწიფო თავად არ იქნება დაინტერესებული ასეთი კონვენციების ძალაში 
შესვლით, იგი ვერ გადაიქცევა მოქმედ!!! სამართლად, თუმცა მყარი ნორმების 
დარღვევაც ხდება, როდესაც სახელმწიფოები ძალას იყენებენ გაეროს უშიშრო- 
ების საბჭოს შესაბამისი რეზოლუციის გარეშე12. 

რაც შეეხება საერთაშორისო ჩვეულებებს, სტატუტის მიხედვით, ცნობილია 
მისი ორი რეკვიზიტი: 1. C%I9I0 IMV9I513 და 2. სახელმწიფო პრაქტიკა.14 ხოლო გარე- 
მოს საერთაშორისო სამართალში ავტორები ასახელებენ მესამე რეკვიზიტს, რომე- 
ლიც სტატუტში არაა ასახული ესაა – „დაჟინებული მოწინააღმდეგე“ 19. ამ რეკვი- 
ზიტის მიხედვით, ჩვეულებითი ნორმა ვითარდება და არსებობს, მოქმედებს ყველა 
სახელმწიფოს მკაფიოდ გამოხატული მხარდაჭერის გარეშე საერთაშორისო საზო- 
გადოებაში. ამის მაგალითად იმავე ავტორებს მოჰყავთ გადაწყვეტილება „ჩრდი- 


7 VI86იიმ C0MVცინიი ლიი ILი6 Lმ"V/ 0( II68VI6§ ხ8LV608ი §L8(0§ მიძ Iი(ზომხიიმ! 0IძმიI7მწს0ი§ 0L 
ხ8LVV668ი |ისც6იიმხ0იმ!I CIძმი!72მL0ი§, 1986, /”IL. 1. 

8 1997 IM Cღ68ი6„M8მI /##§§60იხIV C0იV6ისწიეი 0ი (ი8 LმVV 0 M0ი MმVIძმხი0იმ! VI50§ 0! I მივხისიძმV 
VVმI6IC0VI568. ძალაში შესვლისათვის საჭიროებს 35 სარატიფიკაციო სიგელის გადაცემას, 
მიერთებას ან მიღებას. 

9 <ჩL(05://0ჩIIიCIIხIმIV.VVIIღV.C0ჩი/...//1467-9388.2009.006...> |15.07.2019|) 

1? ადამიანის უფლებათა სფეროში ძირითადი საერთაშორისო სამართლებრივი აქტების 
კრებული, | ნაწ., თბილისი, 2001, 277, 

11 სადავო არაა, რომ აღნიშნული კონვენცია ჩვეულებით ნორმებს ასახავს. 

12 აშშ/ბრიტანეთის ინტერვენცია ერაყში, რუსეთის ინტერვენცია საქართველოსა და უკრაინაში, 
ძალის არამართლზომიერად გამოყენების ასეთი მაგალითებია. 

13 00IიI0ი ი8008§5IL8105 |VII5. 

14 მართლმსაჯულების საერთაშორისო სასამართლოს სტატუტის 32-ე მუხლი. 

15 5მიძვ§ ჩ., ჩ86| ჰ., ”მხIმ /#., Mმ6C%8ი721!68 L., LIIიCI0I8§ 0! Iი(86იიმწ0იმ! წიVII0ით68ი(მI LმVV, 3% ნძ., 
Cმთხი9ძძ98 LIიIV6I5ILV CI855, 2012, 116. 

ლოეთის ზღვის კონტინენტური შელფის“ საქმეზე19. აქედან ის ფაქტი იკვეთება, 
რომ დაჟინებული წინააღმდეგობით ესა თუ ის სუბიექტი??? თავად არ ასრულებს 
ჩვეულებით ნორმას, მაგრამ იგი მაინც მოქმედებს, როგორც ასეთი. აქაც კონკრე- 
ტული სუბიექტის პოლიტიკური თუ სხვა ინტერესი არის მამოძრავებელი კონკრე- 
ტული ჩვეულებითი ნორმის შეუსრულებლობისას, მისი იგნორირებისას. სამარ- 
თლის სკოლების ბაკალავრიატის სტუდენტების აუდიტორიასთან მუშაობისას, 
დავაკვირდი, რომ მათთვის აბსოლუტურად გასაგებია ასეთი წინააღმდეგობის 
არსებობა. საერთაშორისო ჩვეულება მყარი ნორმების კატეგორიაა, მიუხედავად 
მისი დაუწერელი ფორმისა, მაგრამ არც ეს მომენტი მუშაობს, როდესაც საქმე 
პოლიტიკურ თუ ეკონომიკურ ინტერესს ეხება. ამასთან, ზოგჯერ ძნელია იმის 
დადგენა, არსებობს თუ არა ჩვეულებითი ნორმა კონკრეტულ სადავო საკითხზე. 


III. საერთაშორისო სამართლის სუბიექტი 


საერთაშორისო სამართლის პირველი და უმთავრესი სუბიექტი სუვერენული 
სახელმწიფოა.1% გარემოს საერთაშორისო სამართლის კონტექსტში ზოგიერთი 
ავტორი სახელმწიფოებს „აქტორებს“ უწოდებს. ისტორიის გარკვეულ ეტაპზე, 
კონკრეტული სამთავრობო გუნდის პირობებში, სახელმწიფო გამოდის ინიცი- 
ატორად, მიიღოს ესა თუ ის გადაწყვეტილება, რომელიც საერთაშორისო საზოგა- 
დოების ინტერესებშია და ამასთან, საკუთარ ინტერესებშიც შედის. სხვა ეტაპსა და 
სხვა პოლიტიკური გუნდის პირობებში, ადრე მიღებული გადაწყვეტილება დისკომ- 
ფორტს უქმნის სახელმწიფოს და ასეთ შემთხვევაში, იგი ნაკისრი ვალდებულების 
წინააღმდეგ მიდის.!1? ასეთი წინააღმდეგობა თან სდევს სახელმწიფოს რეპუტა- 
ციასა და იმიჯს საერთაშორისო ურთიერთობებში, თუმცა არსებული და დამკვი- 
დრებული სამართლის ნორმების გაქარწყლება ასეთ მოქმედებას არ შეუძლია. 
თანამდებობის მქონე ფიზიკურ პირს არ გააჩნია საერთაშორისო სამართალსუბი- 
ექტობა, მაგრამ ფიზიკური პირები21 იღებენ გადაწყვეტილებებს სახელმწიფოს 
სახელით და ხელს აწერენ საერთაშორისო კონვენციებს, რომელთა მიღების 
მოსურნეც არიან სახელმწიფოები, როგორც სუბიექტები. ზოგჯერ ხდება, რომ 
ქვეყნის პირველი პირის გადაწყვეტილებით ხელს აწერენ ისეთ საერთაშორისო 


16 ციითმიV V ჩმიოთმ! მიძ (ი6 M606IIმიძ§ (M0-Lი §8მ C0იLი6ი1მI §%6Iჩ), Iსძძი6L#1 0! 20 6ხ”სმIV 
1969. ეს პრეცედენტი ეხება საზღვაო სამართალსა და გარემოს საერთაშორისო სამართალს. 

17 იგულისხმება სუვერენული სახელმწიფო. 

1% სახელმწიფოს ნიშნებია ტერიტორია, მუდმივი მოსახლეობა, ხელისუფლება. სუვერენიტეტი, 
საერთაშორისო ცნობა. იხ., M0ი16VI0ძ860 C0იVცისიი 0ი Lი6 LIძყიჩI8 მიძ ნVI6§ 0! 518105, 1933, /#ML 
1. სამართალმემკვიდრეობაც სახელმწიფოს ერთ-ერთ ნიშნად მიმაჩნია, რადგან არსებობს 
საერთაშორისო კონვენციებიი რომლებიც ამ საკითხს არეგულირებს სახელმწიფოთა 
დეზინტეგრაციისა და რეინტეგრაციის დროს. სამართალმემკვიდრეობაზე ორგანიზაციების 
შემთხვევაშიც შეგვიძლია საუბარი, მაგრამ ეს ორგანიზაციების იურიდიული ბუნების 
განმსაზღვრელი ნიშანი არ არის. 

19 ენჯელ ბრეარდის საქმე აშშ-ს ბილ ქლინთონის ადმინისტრაციის პირობებში, როდესაც და- 
ირღვა საკონსულო ურთიერთობების შესახებ ვენის კონვენცია. იხ. სენდსი ფ., სამართალს 
მოკლებული მსოფლიო, ნ. ჩინჩალაძის თარგმანი, თბილისი, 2016, შესავალი. 

20 სახელმწიფო მოხელეების რანგში. 

ხელშეკრულებას, რომელიც მისი წარმოდგენილი კონკრეტული სახელმწიფოს მი- 
ერ უკვე დარღვეულია. 

მოსახლეობა სახელმწიფოს ერთ-ერთი ნიშანია, ამდენად იგი უნდა მონაწილე- 
ობდეს აქტიურად სახელმწიფოს მართვა-გამგეობაში და სახელმწიფოს მიერ ნა- 
კისრი ვალდებულებების შესრულებაშიც, თუმცა თანამედროვე მსოფლიოში 
მოსახლეობა ამ ფუნქციას არ ან ვერ ასრულებს ალბათ ორი მიზეზით“ 1. არ ესმის 
საკუთარი დანიშნულება2ი?; 2. ესმის, მაგრამ ნიჰილიზმის ან შიშის გამო არ ასრუ- 


ს23, ამ გადასახედიდან, მოსახლე- 


ლებს სახელმწიფოს უმთავრესი ნიშნის ფუნქცია 
ობა2, გარკვეული მოცულობით გამოდის იმ პოლიტიკური რეალობის შემოქმედი, 
რომელიც უპირისპირდება დამკვიდრებული საერთაშორისო სამართლის ნორმების 
შესრულების ვალდებულებას, როგორც რეგიონულ, ისე უნივერსალურ დონეზე. 

თანამედროვე მსოფლიოში არის, ასევე, ტენდენცია, სახელმწიფოდ გამოაცხა- 
დონ ისეთი წარმონაქმნები, რომლებსაც საკუთარი ტერიტორია არ გააჩნიათ და 
ტერიტორიული თუ ეთნიკური კონფლიქტის შედეგად მიღებული აქვთ საერთა- 
შორისო აღიარება ორზე მეტი სახელწმიფოს მხრიდან და მათ აქვთ პრეტენზია, 
გახდნენ საერთაშორისო სამართლის სუბიექტები. საერთაშორისოსამართლებრივი 
ცნობა/აღიარება არის სახელმწიფოს ნების გამომჟღავნება ახლად წარმოშობილ 
სახელმწიფოსთან ურთიერთობის დამყარების შესახებ.25 საერთაშორისო სამარ- 
თალში ცნობილია, რომ ოფიციალური ცნობა ქმნის ახალ ჭეშმარიტ მდგომარე- 
ობას, ცნობა არ წარმოშობს ახალ სუბიექტს, არამედ აწესებს ნორმალურ საერთა- 
შორისოსამართლებრივ ურთიერთობას ახალ სუბიექტთან.2“? ასეთი თვითაღიარე- 
ბული წარმონაქმნები, ანუ 9ძ6 IმCC სახელმწიფოები, მოკლებულნი არიან შესა- 
ძლებლობას, იყვნენ საერთაშორისო ორგანიზაციის წევრები და მათ ამის პერსპექ- 
ტივაც კი არ გააჩნიათ. ისინი ვერ მონაწილეობენ გადაწყვეტილებების მიღებაში 
საერთაშორისო დონეზე და ვერ იქნებიან საერთაშორისო ხელშეკრულებების მხა- 
რეები. ამდენად, ისინი რჩებიან ამორფულ მასად საერთაშორისო ურთიერთო- 
ბებში. 


2? პინოჩეტის მაგალითი, როდესაც მას ურჩიეს ხელი მოეწერა 1984 წლის კონვენციაზე, 
რომელიც აბსოლუტურად კრძალავს წამებას, მაშინ როდესაც მისი ბრძანებით ნაწამები უკვე 
იყო ჩილეში არაერთი ფიზიკური პირი, ოპერაცია კონდორის ფარგლებში. 

22 სულხან-საბა ორბელიანის უნივერსიტეტის სახელით ჩემი სასწავლო მიზნით მივლინებისას 
ლუბლინის კათოლიკურ უნივერსიტეტში (პოლონეთი) უკრაინელი სტუდენტების აუდიტო- 
რიასთან მუშაობისას გამოიკვეთა ეს საკითხი და მათი პესიმიზმი და გაურკვევლობა ოკუპი- 
რებული ყირიმის თაობაზე. 

22 ადამიანში თვითგადარჩენის განცდა ნამდვილად ღრმა თანდაყოლილი ინსტიქტია და 
შესწავლას არ საჭიროებს. იხ., რიმანი ფ., სიყვარულის უნარი, ნ. გოგოლაშვილის თარგმანი, 
თბილისი 2015, 19. შიში ჩვენი ცხოვრების აუცილებელი თანამგზავრია. იგი ყოველთვის იმ დროს 
შეგვიპყრობს ხოლმე, როდესაც ვგრძნობთ, რომ რაღაც დაბრკოლების გადალახვას საკუთარი 
სისუსტის, უმწეობის ან ვიღაცაზე დამოკიდებულების გამო ვერ ვახერხებთ. იხ., იქვე, 129. 

24 გარკვეულ ასაკს მიღწეული, შერაცხადი ფიზიკურ პირთა კრებადობა, რომელიც სახელმწიფოს 
მდგრადად, პოლიტიკურ-სამართლებრივადაა დაკავშირებული. 

25 თანამედროვე საერთაშორისო სამართალი, ლექსიკონი-ცნობარი, ლ. ალექსიძის რედაქტო- 
რობით, თბილისი, 2003, 394. 

26 ალექსიძე ლ., თანამედროვე საერთაშორისო სამართალი, თბილისი, 2013, 96. 

მინდა შევეხო სახელმწიფოს მეთაურების საკითხსაც, უახლეს მაგალითებს, 
როდესაც მოქმედი საერთაშორისო სისხლის სამართლის ნორმების, რომის სტატუ- 
ტისა2 და მუდმივი სასამართლოს პირობებში, ვერ ხერხდება ერთ შემთხვევაში 
პირის დაკავება, ხოლო მეორე შემთხვევაში, სააპელაციო პალატა სასამართლო 
პალატაში საქმის განხილვისას სამართლებრივ შეცდომას აფიქსირებს. სუდანის 
ლიდერის, ომარ ჰასან ალ-ბაშირის პირველი დაკავების ორდერი გაიცა 2009 წლის 
4 მარტს, მეორე კი – 2010 წლის 12 ივლისს. მისი საბრალდებო აქტი მოამზადა 
ლუის მორენო ოკამპომ გენოციდის29, კაცობრიობის წინააღმდეგ მიმართული 
დანაშაულების და ომის დანაშაულის ბრალდებით და რადგან დღემდე მისი 
დაკავება ვერ ხერხდება საქმე წინასასამართლო პალატაში რჩება.29 კოტ დივუარის 
ლიდერების – ლორენტ გბაგბოსა და ჩარლზ ბლე გოუდის აპელაციაზე სა- 
აპელაციო პალატამ 2017 წლის 31 ივლისის განჩინებით სასამართლო პალატის 
მიერ დაშვებული შეცდომა დააფიქსირა.?% სანამ რომის სტატუტი არ მიიღეს, 
დაკავების ორდერების გაცემაც არ იყო შესაძლებელი, დღეს კი დამნაშავე ხელი- 
სუფალთა დაკავება ვერ ხერხდება. ვფიქრობ, ესეც შექმნილი პოლიტიკური რეა- 
ლობის?! შედეგია და არა სამართლის ნორმების არასრულყოფილებისა და უმოქმე- 
დობის. 


IV. დასკვნა 


წინამდებარე სტატიის მომზადება გადამაწყვეტინა საინტერესო დისკუსიამ 
ლუბლინის იოანე პავლე მეორის სახელობის უნივერსიტეტის საერთაშორისო სტუ- 
დენტებთან, რომლებიც სხვადასხვა ქვეყანას წარმოადგენდნენ და რომელთა- 
თვისაც საკმაოდ მწვავეა მათი სამშობლოების ტერიტორიაზე არსებული საერთა- 
შორისო კონფლიქტები. საერთაშორისო სამართლის საფუძვლიანად შესწავლამ და 
მისმა შედარებამ პოლიტიკურ რეალობასთან წარმოშვა კითხვა, სად იკვეთება 


27 საერთაშორისო სისხლის სასამართლოს დამფუძნებელი აქტი. 

28 დანაშაულთა დანაშაული – „გენოციდი“ განმარტებული რომის სტატუტის მე-6 მუხლით. იგი 
აღნიშნავს ქვემოთ ჩამოთვლილ ნებისმიერ ქმედებას, რომელიც ჩადენილია ეროვნული, 
ეთნიკური, რასობრივი ან რელიგიური ჯგუფის მთლიანი ან ნაწილობრივი განადგურების 
მიზნით: მ) ასეთი ჯგუფის წევრთა მკვლელობა; ნ) ასეთი ჯგუფის წევრთათვის სხეულის მძიმე 
დაზიანების მიყენება ან მათი ფსიქიკური მოშლილობის გამოწვევა; C) რომელიმე ჯგუფისათვის 
განზრახ ისეთი საარსებო პირობების შექმნა, რომლებიც მიზნად ისახავს მის მთლიან ან 
ნაწილობრივ ფიზიკურ განადგურებას; 9ძ) ისეთი ზომების გატარება, რომელთა მიზანია ასეთ 
ჯგუფში შობადობისათვის ხელის შეშლა; 8) ერთი ჯგუფიდან მეორეში ბავშვების იძულებით 
გადაცემა. 

29 იხ., <ჩL0§://VVVVVV.ICღC-CდI.IიI> |15.07.20191| 

პი <სიL(05://VVVVVV.ICIVV0II90.0IოV>ძ00CIძ>; I15.07.2019) <(იL05://VVVVVV.იIVV.0IოI>0CV/ზ5>2017/03/29>00(68- 
9IV0II6-5Iილი68-ძხმძხს0-მ...> |15.07.2019| 

31 მაგონდება პინოჩეტისა და გაერთიანებული სამეფოს ყოფილი პრემიერ-მინისტრის პირადი 
მეგობრობა და დაცვის მხარის ძალისხმევა იმუნიტეტის მოთხოვნაზე. იხ. სენდსი ფ., 
სამართალს მოკლებული მსოფლიო, ნ. ჩინჩალაძის თარგმანი, თბილისი, 2016, 67. სხვადასხვა 
საინფორმაციო საშუალებიდან კი ცნობილია, რომ მის მიმართ ჩილეს მოქალაქეებს არ ჰქონიათ 
ანტიპატიები. 

იხ., <ჩLC05://VVVVVV.იი6ძVმIVI8ი.C0ო0>9ძ9I0ხმI-ძ86V6|I00ო8ი1L>ხ00M§ხI0ძ> |15.07.2019!) 

საერთაშორისო ურთიერთობები საერთაშორისო სამართლის თეორიასთან? ამ 
მიზნით განვიხილე წყაროებისა და სუბიექტების საკითხი, ვინაიდან, მიმაჩნია, რომ 
საერთაშორისო სამართლისა და ურთიერთობების კვეთისა და პრინციპული შეხე- 
ბის ძირითადი წერტილები სწორედ აქ არის. 

ცხადია, წარმოდგენილი კვლევა დავებსა და სახელმწიფოთაშორის კონფლიე- 
ტებს ვერ მოაგვარებს, მაგრამ წარმოჩინდება ასეთი დავების წარმოშობის მიზე- 
ზები საერთაშორისო სამართლის გადასახედიდან. ეს დარგი მოწოდებულია, მო- 
აწესრიგოს, ლოგიკური ფორმა მისცეს საერთაშორისო ურთიერთობებს და არა გა- 
ამძაფროს ისინი. დიახ, ზოგჯერ ნორმა ნაკლოვანია, მაგრამ ქმედითი და მათ მიერ- 
ვე აღიარებული ნორმების შესრულება სუვერენულმა სახელმწიფოებმა თავიანთი 
ლიდერების ახირების გამოისობით არ უნდა დააბრკოლონ. ამაში მათ დანარჩენი 
სუბიექტები, მეტადრე საერთაშორისო ორგანიზაციები უნდა დაეხმარონ. 

ჯონ მეარშეიმერი 
ძალა და შიში დიდი სახელმწიფოების პოლიტიკაში” 
ინგლისურიდან თარგმნა ირაკლი ჯავახიშვილმა“ 


გასაკვირი არაა, რომ ჰანს ჯ. მორგენთაუს დაბადების მეასე წლისთავს აღვნიშ- 
ნავთ. ის საერთაშორისო ურთიერთობების სფეროს ინტელექტუალურ გიგანტთაგან 
ერთ-ერთია. მისი ორი უმნიშვნელოვანესი წიგნი (მეცნიერების ადამიანი ძალის პო- 
ლიტიკის პირისპირ “(1946) და „პოლიტიკა ერებს შორის “(1948)) მათი გამოცემიდან 
წლების განმავლობაში დომინირებდა დიდ სახელმწიფოთა პოლიტიკის შესახებ 
დისკურსში. გარდა ამისა, ამ ნაშრომებს დღესაც ფართოდ კითხულობენ და სავარა- 
უდოდ, მომავალი თაობების საერთაშორისო პოლიტიკის სერიოზული სტუდენ- 


ტებიც წაიკითხავენ. მორგენთაუ რჩება ინტელექტუალურ ძალად, რომელსაც გარ- 
დაცვალების შემდეგაც დიდი ხანია ითვალისწინებენ, რაც უმაღლესი ჯილდოა, რისი 
მიღებაც მეცნიერს შეუძლია. 

მორგენთაუ იყო რეალისტი, რომელიც ჩიკაგოს უნივერსიტეტში ასწავლიდა. მას 
სჯეროდა, რომ სახელმწიფოთა აზროვნებაში გაბატონებულია გათვლები ძალის 
შესახებ და რომ სახელმწიფოები ერთმანეთს ეჯიბრებიან ძალაუფლების გამო. მისი 
სახელი ეყრდნობა მარტივ მტკიცებას, რომ სახელმწიფოები დაუნდობლად იყენებენ 
ძალას, ვინაიდან ადამიანებს ხელთ უპყრიათ „ძალის ნება“, რომელიც დაბადებისას 
დაჰყვებათ ხოლმე. სხვა სიტყვებით რომ ვთქვათ, ადამიანის ბუნება მცირე არჩევანს 
უტოვებს სახელმწიფოებს გარდა იმისა, რომ უზენაესობისკენ მიისწრაფვოდნენ. 

ვეთანხმები მორგენთაუს, რომ სახელმწიფოები გამუდმებით ეძებენ შესაძლებ- 
ლობებს, რათა თავს დაესხან და იბატონონ სხვა სახელმწიფოებზე. მაგრამ ვერ 
ვთანხმდებით იმაზე, თუ რატომ იქცევიან სახელმწიფოები ამგვარად. მაშინ, როდე- 
საც მორგენთაუ ამტკიცებს, რომ ასეთი ქცევა იმ ფაქტიდან გამომდინარეობს, რომ 
სახელმწიფოებს ბუნებრივად ჰყავთ # ტიპის პიროვნებები, მე ვამტკიცებ, რომ 
საერთაშორისო სისტემის სტრუქტურა აიძულებს სახელმწიფოებს, რომლებიც 
მხოლოდ უსაფრთხოებას ეძებენ, რომ ამის მიუხედავად, ერთმანეთის მიმართ 
აგრესიულად იმოქმედონ. 

განსაკუთრებით, საერთაშორისო სისტემის სამი მახასიათებელი აიძულებს სა- 
ხელმწიფოებს, რომ ერთმანეთის ეშინოდეთ. (1) ცენტრალური ხელისუფლების არ- 
არსებობა, რომელიც სახელმწიფოებზე მაღლა დგას და შეუძლია ისინი ერთმანე- 
თისგან დაიცვას. (2) ფაქტი, რომ სახელმწიფოებს ყოველთვის აქვთ გარკვეული 
თავდასხმითი სამხედრო შესაძლებლობა, და (3) ფაქტი, რომ სახელმწიფოები 


” თარგმანი შესრულებულია ნაშრომიდან: M6მ/8ი6I06! ჰ., “–0VV/6L მიძ „6მL Iი CI68L -CVV6! -XIIIIC§”, 
Iი: 0ი8 LMყიძI8ძ V6მ, Cითთციო0!მს0ი (0 LC8 LII9 0! Lმი§ M0Iძცი!სხჩმს (1904-2004), C.C. Mმ87სV. MV: 
58ი08ი8იM0 ისიძმს0ი, 2004. 

'” სულხან-საბა ორბელიანის უნივერსიტეტის ასისტენტი, საერთაშორისო ურთიერთობების საბა- 
კალავრო პროგრამის ხელმძღვანელი. 

ვერასდროს იქნებიან დარწმუნებულნი სხვა სახელმწიფოების განზრახვებში. ამ 
შიშის გათვალისწინებით (რომელიც მთლიანად ვერასდროს აღმოიფხვრება), სა- 
ხელმწიფოები აღიარებენ, რომ რაც უფრო ძლიერები არიანი ისინი თავიანთ 
მეტოქეებთან შედარებით, მით უკეთესია მათი გადარჩენის შანსები. რეალურად, 
გადარჩენის საუკეთესო გარანტია ჰეგემონობაა, ვინაიდან არცერთ სხვა სახელმ- 
წიფოს არ შეუძლია, სერიოზულად დაემუქროს ძლიერ სახელმწიფოს. 


1. ჰეგემონიის შეზღუდვები 


დიდი სახელმწიფოები, როგორც ჩემს უახლეს წიგნში აღვნიშნავ, მიისწრაფვიან, 
რათა ძალაუფლება მოიპოვონ თავიანთ მეტოქეებზე და იმედოვნებენ, რომ ჰეგე- 
მონები გახდებიან. როდესაც სახელმწიფო ამ ამაღლებულ პოზიციას აღწევს, ის 
სტატუს კვო ძალად იქცევა. თუმცა მეტის თქმა შეიძლება ჰეგემონიის მნიშვ- 
ნელობაზე. 

ჰეგემონი არის სახელმწიფო, რომელიც იმდენად ძლიერია, რომ სისტემაში ყველა 
დანარჩენ სახელმწიფოზე ბატონობს. არცერთ სხვა სახელმწიფოს აქვს სამხედრო 
შესაძლებლობები, რომ სერიოზული ბრძოლა წამოიწყოს მის წინააღმდეგ. არსები- 
თად, ჰეგემონი ერთადერთი დიდი ძალაა სისტემაში. სახელმწიფო, რომელიც არსე- 
ბითად უფრო ძლიერია, ვიდრე სხვა დიდი ძალები სისტემაში, არ არის ჰეგემონი, 
ვინაიდან ის უპირისპირდება, განსაზღვრებისამებრ, სხვა დიდ სახელმწიფოებს. 
მაგალითად, მეცხრამეტე საუკუნის შუა ხანებში გაერთიანებული სამეფო ზოგჯერ 
ჰეგემონად იწოდება. მაგრამ ის არ იყო ჰეგემონი, ვინაიდან იმ დროს ოთხი სხვა დი- 
დი სახელმწიფო არსებობდა ევროპაში (ავსტრია, საფრანგეთი, პრუსია და რუსეთი), 
ხოლო გაერთიანებული სამეფო მათზე მნიშვნელოვნად ვერ დომინირებდა. ფაქ- 
ტობრივად, იმ პერიოდში, გაერთიანებულ სამეფოს საფრანგეთი ძალთა ბალანსი- 
სათვის სერიოზულ საფრთხედ მიაჩნდა. მეცხრამეტე საუკუნეში ევროპა მრავალ- 
პოლარული იყო, და არა ერთპოლარული. 

ჰეგემონია ნიშნავს სისტემაზე ბატონობას, რაშიც, ჩვეულებისამებრ, მთელი მსო- 
ფლიო მოიაზრება. თუმცა, შესაძლოა სისტემის ცნება უფრო ვიწროდ იქნეს გამოყე- 
ნებული, ცალკეული რეგიონების აღწერისათვის, როგორებიცაა ევროპა, ჩრდილო- 
აღმოსავლეთი აზია და დასავლეთ ნახევარსფერო. ამგვარად, ერთმანეთისგან შე- 
იძლება გავარჩიოთ გლობალური ჰეგემონები, რომლებიც მსოფლიოზე ბატონობენ 
და რეგიონული ჰეგემონები, რომლებიც ცალკეულ გეოგრაფიულ სივრცეებზე დო- 
მინირებენ. შეერთებული შტატები რეგიონული ჰეგემონია დასავლეთ ნახევარ- 
სფეროში, სულ მცირე გასულ ასწლეულში. არცერთ სხვა სახელმწიფოს ამერიკის 
კონტინენტზე აქვს საკმარისი სამხედრო ძლიერება მის გამოსაწვევად, რის გამოც 
შეერთებული შტატები ფართოდაა მიჩნეული ერთადერთ დიდ სახელმწიფოდ თავის 
რეგიონში. 

ჩემი არგუმენტი, რომელსაც ამ თემაზე ჩემს წიგნისოდენა კვლევაში ვავითარებ,“! 
ისაა, რომ იმ ნაკლებად სარწმუნო მოვლენის გარდა, როდესაც ერთი სახელმწიფო 


1 M68მ!§ი6Iი6„, ჰიჩი (2002). 776 779ძ60I/ 0/ C/68! /-0VV6/ /-0//IIC5, VV.VV. M0I0ი, M6VV V0IMX, M.V. 

აშკარა ბირთვულ უპირატესობას აღწევს, ფაქტობრივად შეუძლებელია რომელიმე 
სახელმწიფოსთვის გლობალური ჰეგემონიის მიღწევა. მსოფლიოზე დომინირე- 
ბისთვის ძირითადი დაბრკოლება გულისხმობს სირთულეს, რომ მსოფლიო ოკეანე- 
ებში ძალაუფლება დაამყარონ მეტოქე დიდი სახელმწიფოს ტერიტორიაზე. მაგალი- 
თად, დღეს შეერთებული შტატები უძლიერესი სახელმწიფოა პლანეტაზე. მაგრამ ის 
არ დომინირებს ევროპასა და ჩრდილო-აღმოსავლეთ აზიაზე ისე, როგორც ამას 
აკეთებს დასავლეთ ნახევარსფეროზე და არც იზრახავს მცდელობას, რომ და- 
იპყროს და გააკონტროლოს ეს შორეული რეგიონები, ძირითადად წყლის შემაკა- 
ვებელი ძალის გამო. რეალურად, არსებობს მიზეზი, ვიფიქროთ, რომ ამერიკის 
სამხედრო ვალდებულება ევროპისა და ჩრდილო-აღმოსავლეთ აზიის მიმართ შე- 
საძლოა გაქრეს მომდევნო ათწლეულის შემდეგ. მოკლედ რომ ითქვას, არასდროს 
არსებულა გლობალური ჰეგემონი და სავარაუდოდ, არც იქნება უახლოეს მომა- 
ვალში. 

საუკეთესო შედეგი, რომლის იმედიც შეიძლება დიდ სახელმწიფოს ჰქონდეს, 
რეგიონული ჰეგემონობა და ალბათ, სხვა ახლომდებარე რეგიონის გაკონტროლება 
და ხმელეთზე ხელმისაწვდომობაა. შეერთებული შტატები ერთადერთი რეგიონული 
ჰეგემონია თანამედროვე ისტორიაში, თუმც კი დიდ ომებში რეგიონული ჰეგემონიის 
მოსაპოვებლად სხვა სახელმწიფოებიც იბრძოდნენ, როგორიცაა იმპერიული იაპო- 
ნია ჩრდილო-აღმოსავლეთ აზიაში, ნაპოლეონის საფრანგეთი, ვილჰელმის გერმანია 
და ნაციონალურ-სოციალისტური გერმანია ევროპაში. მაგრამ ვერცერთმა მათგან- 
მა მიაღწია წარმატებას. საბჭოთა კავშირი, რომელიც ევროპასა და ჩრდილო- 
აღმოსავლეთ აზიაში მდებარეობდა, ცივი ომის დროს ამ რეგიონებზე დომინირების 
საფრთხეს ქმნიდა. საბჭოთა კავშირს შესაძლოა, აგრეთვე, ეცადა ნავთობით მდიდა- 
რი სპარსეთის ყურის რეგიონის დაპყრობა, რომელთანაც საზღვარს იყოფდა. მაგ- 
რამ მოსკოვს რომც შეძლებოდა ევროპაზე, ჩრდილო-აღმოსავლეთ აზიასა და სპარ- 
სეთის ყურეზე დომინირება, რასთან ახლოსაც არ მისულა, მაინც ვერ შეძლებდა 
დასავლეთ ნახევარსფეროს დაპყრობას და ნამდვილ გლობალურ ჰეგემონად 
გადაქცევას. 

სახელმწიფოები, რომლებიც რეგიონულ ჰეგემონიას აღწევენ, ცდილობენ, ხელი 
შეუშალონ სხვა რეგიონებში მყოფ დიდ სახელმწიფოებს მათი შიშის გამეორებაში. 
სხვა სიტყვებით რომ ვთქვათ, რეგიონულ ჰეგემონებს არ სურთ თანასწორები. 
ამგვარად, მაგალითად, შეერთებული შტატები მთავარ როლს ასრულებდა, რომ არ 
დაეშვა იმპერიული იაპონიის, ვილჰელმის გერმანიის, ნაციონალურ-სოციალისტუ- 
რი გერმანიის და საბჭოთა კავშირის მიერ რეგიონული ბატონობის მოპოვება. რეგი- 
ონული ჰეგემონები ცდილობენ, შეაკავონ მოსურნე ჰეგემონები სხვა რეგიონებში, 
ვინაიდან მათ ეშინიათ, რომ მეტოქე დიდი სახელმწიფო, რომელიც თავის რეგიონზე 
დომინირებს, განსაკუთრებით ძლიერი მტერი იქნება, რომელიც არსებითად თავი- 
სუფლად შექმნის პრობლემებს შეშინებული დიდი სახელმწიფოს ზურგში. რეგი- 
ონული ჰეგემონები ამჯობინებენ, რომ სხვა რეგიონებში ერთად არსებობდეს სულ 
მცირე ორი დიდი სახელმწიფო, ვინაიდან მათი სიახლოვე აიძულებს მათ, ყურა- 
დღება გაამახვილონ მეტადრე ერთიმეორეზე, ვიდრე შორეულ ჰეგემონზე. 

გარდა ამისა, თუკი მათ შორის გამოჩნდება პოტენციური ჰეგემონი, ამ რეგიონში 
მყოფმა სხვა დიდმა სახელმწიფოებმა შესაძლოა თავადვე შეაკავონ ის, ნება მისცენ 
შორეულ ჰეგემონს, უსაფრთხოდ დარჩეს პერიფერიებზე. რასაკვირველია, თუკი 
ადგილობრივი დიდი სახელმწიფოები ვერ შეძლებდნენ ამ საქმის შესრულებას, 
შორეული ჰეგემონი შესაბამისად იმოქმედებდა აგრესიული სახელმწიფოს მიმართ. 
შეერთებულმა შტატებმა, როგორც აღინიშნა, ეს ტვირთი აიღო ოთხ ცალკეულ 
შემთხვევაზე მეოცე საუკუნეში, რის გამოც მას, ჩვეულებრივ, „ზღვისიქითა 
დამბალანსებელი“ ეწოდება. 

რომ შევაჯამოთ, ნებისმიერი დიდი სახელმწიფოსთვის იდეალური მდგომარე- 
ობაა, რომ იყოს ერთადერთი რეგიონული ჰეგემონი მსოფლიოში. ეს სახელმწიფო 
იქნებოდა სტატუს კვო ძალა და მნიშვნელოვანწილად შეინარჩუნებდა არსებული 
ძალის დანაწილებას. დღეს შეერთებული შტატები ამ შესაშურ პოზიციაშია. ის 
დომინირებს დასავლეთ ნახევარსფეროზე და არ არსებობს ჰეგემონი მსოფლიოს 
სხვა რომელიმე რეგიონში. მაგრამ თუკი რეგიონული ჰეგემონი თანასწორ კონ- 
კურენტს შეხვდება, ის ველარ იქნება სტატუს კვო ძალა. რეალურად, ის 
აღმოჩნდებოდა კონკურენციაში, ორივე რეგიონული ჰეგემონი მოტივირებული იქ- 
ნებოდა ამ ლოგიკით, რაც მათ შორის უსაფრთხოებასთან დაკავშირებულ 
დაუნდობელ კონკურენციას გამოიწვევდა. 


2. ძალა და შიში 


დიდი სახელმწიფოების შიში ერთმანეთის მიმართ საერთაშორისო სისტემაში 
ცხოვრების ძირითადი ასპექტია. მაგრამ, როგორც აღინიშნა, შიშის დონე ცალ- 
კეული შემთხვევების მიხედვით მერყეობს. მაგალითად, საბჭოთა კავშირს გაცი- 
ლებით ნაკლებად აფიქრებდა გერმანია 1930 წელს, ვიდრე 1939 წელს. ძალზე დიდი 
მნიშვნელობა აქვს, თუ რამდენად ეშინიათ სახელმწიფოებს ერთმანეთის, ვინაიდან 
მათ შორის არსებული შიშის ხარისხი დიდწილად განსაზღვრავს მათ უსაფრთხო- 
ებასთან დაკავშირებული კონკურენციის სიმწვავეს, ასევე, იმის ალბათობას, რომ 
ისინი ომში ჩაებმებიან. რაც უფრო დიდია შიში, მით უფრო ძლიერია უსაფრთხო- 
ებასთან დაკავშირებული კონკურენცია და მით უფრო მოსალოდნელია ომი. მარტი- 
ვი ლოგიკაა. შეშინებული სახელმწიფო განსაკუთრებით დაჟინებით მოძებნის საკუ- 
თარი უსაფრთხოების გაზრდის გზებს და მზად იქნება, რომ რისკიანი პოლიტიკა 
გაატაროს ამ მიზნის მისაღწევად. ამიტომაც მნიშვნელოვანია იმის გაგება, რა 
აიძულებს სახელმწიფოებს, რომ მეტ-ნაკლებად ძლიერად ეშინოდეთ ერთმანეთის. 

დიდ სახელმწიფოებს შორის შიში გამომდინარეობს იმ ფაქტიდან, რომ მათ უცვ- 
ლელად აქვთ გარკვეული თავდასხმითი სამხედრო შესაძლებლობა, რომლის გამო- 
ყენებაც შეუძლიათ ერთმანეთის წინააღმდეგ და იმ ფაქტიდან, რომ ერთი სახელმ- 
წიფო ვერასდროს იქნება დარწმუნებული, სხვა სახელმწიფოებს განზრახული არ 
აქვთ ამ ძალის გამოყენება მის წინააღმდეგ. გარდა ამისა, ვინაიდან სახელმწიფოები 
ანარქიულ სისტემაში მოქმედებენ, არ არსებობს ღამის დარაჯი, რომელსაც დახმა- 
რებისთვის შეიძლება მიმართონ, თუკი მათ სხვა დიდი სახელმწიფო თავს დაესხმება. 

თუმც კი ანარქია და გაურკვევლობა სხვა სახელმწიფოთა განზრახვების მიმართ 
სახელმწიფოთა შორის შიშის გაუთვალისწინებელ დონეს ქმნის, რაც ძალის გაზრ- 
დისკენ მიმართულ ქცევას იწვევს, ისინი ვერ გაითვალისწინებენ, თუ რატომაა 
ზოგჯერ შიშის ეს დონე უფრო დიდი, ვიდრე სხვა დროს. მიზეზი ისაა, რომ ანარქია 
და სახელმწიფოს განზრახვათა გარჩევის სირთულე მუდმივი ცხოვრებისეული 
ფაქტებია, ხოლო მუდმივი სიდიდეები ვერ ახსნის ვარიაციას. თუმცა, შესაძლებლო- 
ბა, რომ სახელმწიფოები ერთმანეთს უნდა დაემუქრონ, შემთხვევების მიხედვით 
განსხვავდება და ეს ძირითადი ფაქტორია, რომელიც შიშის დონეებს განაპირობებს. 
კონკრეტულად თუ ვიტყვით, რაც მეტი ძალა აქვს სახელმწიფოს, მით მეტ შიშს 
ნერგავს ის თავის მეტოქეთა შორის. მაგალითად, გერმანია გაცილებით უფრო 
ძლიერი იყო 1930-ანი წლების ბოლოს, ვიდრე ათწლეულის დასაწყისში, რის გამოც 
საბჭოელებს სულ მეტად ეშინოდათ გერმანიის იმ ათწლეულის განმავლობაში. 

ამგვარი განხილვა, თუ როგორ ზემოქმედებს ძალა შიშზე, წამოჭრის კითხვას, თუ 
რა არის ძალა. მნიშვნელოვანია, ერთმანეთისგან გავარჩიოთ პოტენციური და რე- 
ალური ძალა. სახელმწიფოს პოტენციური ძალა ეფუძნება მისი მოსახლეობის 
რაოდენობას და მისი სიმდიდრის დონეს. ეს ორი სიდიდე სამხედრო ძალის მთავარი 
სამშენებლო ბლოკებია. მრავალრიცხოვანი მოსახლეობის მქონე მდიდარ მეტო- 
ქეებს, ჩვეულებრივ, შეუძლიათ შექმნან უძლეველი სამხედრო ძალები. სახელმწი- 
ფოს რეალური ძალა ძირითადად დამყარებულია მის არმიასა და საჰაერო და 
საზღვაო ძალებზე, რომლებიც პირდაპირ აძლიერებენ მას. არმიები სამხედრო ძა- 
ლის მთავარი კომპონენტია, ვინაიდან ისინი ტერიტორიის დაპყრობისა და გაკონ- 
ტროლების, როგორც ტერიტორიულ სახელმწიფოთა სამყაროში უპირველესი პო- 
ლიტიკური მიზნის, ძირითადი ინსტრუმენტია. მოკლედ რომ ითქვას, სამხედრო 
ძლიერების მთავარი კომპონენტი, ბირთვულ ეპოქაშიც კი, სახმელეთო ძალაა 
(ერებს შორის ასიმეტრიული ბირთვული ძალის ფართო საკითხი განხილულია ძა- 
ლის პოლიტიკის შესახებ ჩემი უახლესი წიგნის პირველ ნახევარში). 

ძალასთან დაკავშირებული მოსაზრებები სამი ძირითადი გზით ახდენს გავლენას 
სახელმწიფოთა შორის შიშის ინტენსივობაზე. პირველი, მეტოქე სახელმწიფოებს, 
რომლებიც ფლობენ ბირთვულ ძალებს და რომელთაც შეუძლიათ გადაურჩნენ 
ბირთვულ თავდასხმას და საპასუხოდ იმოქმედონ, სავარაუდოდ ნაკლებად ეშინიათ 
ერთმანეთის, ვიდრე მაშინ, თუკი ამ სახელმწიფოებს არ ექნებოდათ ბირთვული 
იარაღი. მაგალითად, ცივი ომის დროს, ზესახელმწიფოებს შორის შიშის დონე შესა- 
ძლოა არსებითად უფრო დიდი ყოფილიყო, ბირთვული იარაღი რომ არ გამოეგო- 
ნებინათ. აქ მარტივი ლოგიკაა. ვინაიდან ბირთვულ იარაღს შეუძლია დროის მოკლე 
პერიოდში გამანადგურებელი დარტყმა მიაყენოს მეტოქე სახელმწიფოს, ბირთვული 
იარაღის მქონე მეტოქეები თავს შეიკავებენ ერთმანეთთან ბრძოლისგან, რაც ნიშ- 
ნავს, რომ თითოეულ მხარეს ნაკლები მიზეზი ექნება, მეორისა ეშინოდეს, ვიდრე 
სხვა შემთხვევაში მოხდებოდა. მაგრამ როგორც ცივი ომი ცხადყოფს, ეს არ ნიშნავს, 
რომ ომი ბირთვულ სახელმწიფოებს შორის აღარ მოხდება. მათ კვლავაც აქვთ 
მიზეზი, რომ ერთმანეთის ეშინოდეთ. 

მეორე, როდესაც დიდი სახელმწიფოები დაშორიშორებულები არიან წყლის დიდი 
სივრცეებით, ჩვეულებრივ მათ არ აქვთ დიდი თავდასხმითი შესაძლებლობა ერთმა- 
ნეთის წინააღმდეგ, მიუხედავად მათი არმიების შედარებითი სიდიდისა. წყლის ფარ- 
თო სივრცეები დაუძლეველი დაბრკოლებებია, რომლებიც თავდამსხმელი არმი- 
ებისთვის ძალის წარმოებასთან დაკავშირებულ მნიშვნელოვან პრობლემებს იწვევს. 
მაგალითად, წყლის შემაკავებელი ძალა კარგად ხსნის, რატომ არასდროს დასხმია 
თავს სხვა დიდი სახელმწიფო გაერთიანებულ სამეფოს და შეერთებულ შტატებს 
(მას შემდეგ, რაც დიდი სახელმწიფო გახდა 1898 წელს). ეს აგრეთვე ხსნის, რატომ 
არასდროს უცდია შეერთებულ შტატებს ტერიტორიის დაპყრობა ევროპაში ან 
ჩრდილო-აღმოსავლეთ აზიაში, და რატომ არასდროს უცდია გაერთიანებულ სამე- 
ფოს ევროპის კონტინენტზე გაბატონება. ერთსა და იმავე კონტინენტზე მდებარე 
დიდი სახელმწიფოები გაცილებით უკეთეს პოზიციაში იმყოფებიან იმისათვის, რომ 
თავს დაესხან და დაიპყრონ ერთმანეთი. ამიტომაც, წყლით დაშორიშორებულ დიდი 
სახელმწიფოებს შესაძლოა ნაკლებად ეშინოდეთ ერთმანეთის, ვიდრე იმ დიდ 
სახელმწიფოებს, რომლებსაც შეუძლიათ ერთმანეთს მისწვდნენ ხმელეთზე. 

მესამე, სისტემაში სახელმწიფოებს შორის ძალის დანაწილება, აგრეთვე, შესამ- 
ჩნევად ახდენს გავლენას შიშის დონეებზე. მთავარი საკითხია ის, არის თუ არა ძალა 
მეტ-ნაკლებად თანაბრად განაწილებული დიდ სახელმწიფოებს შორის ან არსებობს 
თუ არა აშკარა ძალის ასიმეტრიები. ძალის კონფიგურაცია, რომელიც უდიდეს შიშს 
იწვევს, არის მრავალპოლარული სისტემა, რომელიც პოტენციურ ჰეგემონს მოი- 
ცავს, რასაც „დაუბალანსებელ მრავალპოლარულობას“ ვუწოდებ. 

პოტენციური ჰეგემონი მეტია, ვიდრე უბრალოდ უძლიერესი სახელმწიფო 
სისტემაში. ესაა დიდი სახელმწიფო იმდენად დიდი რეალური სამხედრო შესაძლებ- 
ლობით და იმდენად დიდი პოტენციური ძალით, რომ კარგი შესაძლებლობა აქვს, 
გაბატონდეს და გააკონტროლოს ყველა დანარჩენი დიდი სახელმწიფო თავის 
რეგიონში. პოტენციური ჰეგემონი ერთდროულად არ უნდა ებრძოდეს თავის ყვე- 
ლას მეტოქეს, არამედ მას უნდა ჰქონდეს შესანიშნავი პერსპექტივები ცალ-ცალკე 
თითოეული ოპონენტის დასამარცხებლად, და კარგი პერსპექტივები, დაამარცხოს 
ზოგიერთი მათგანი ერთიმეორის მიყოლებით. თუმცა ძირითადი ურთიერთობა არის 
ძალის სხვაობა პოტენციურ ჰეგემონსა და მეორე უძლიერეს სახელმწიფოს შორის 
სისტემაში. მათ შორის შესამჩნევი სხვაობა უნდა იყოს. პოტენციურ ჰეგემონად რომ 
შეფასდეს, სახელმწიფოს უნდა ჰყავდეს, ზომიერად მნიშვნელოვანი სიდიდის უძლი- 
ერესი არმია, ასევე, ყველაზე ფარული ძალა მის რეგიონში მდებარე ყველა სახელმ- 
წიფოს შორის. 

ბიპოლარულობა არის ძალის კონფიგურაცია, რომელიც დიდ სახელმწიფოებს 
შორის შიშის უმცირეს დონეს წარმოშობს, თუმცა არანაირადაა უმნიშვნელო დონე. 
შიში ნაკლებად მწვავეა ბიპოლარულობაში, ვინაიდან, ჩვეულებრივ, ორ მთავარ 
სახელმწიფოს შორის სისტემაში უხეში ძალთა ბალანსი არსებობს. მრავალპო- 
ლარულ სისტემებს პოტენციური ჰეგემონის გარეშე, რასაც „დაუბალანსებელ მრა- 
ვალპოლარულობას“ ვუწოდებ, სავარაუდოდ ძალის ასიმეტრიები ექნება წევრებს 
შორის, თუმცა ეს ასიმეტრიები არ იქნება წარმოჩენილი მოსურნე ჰეგემონის 

არსებობით შექმნილ სხვაობებად. ამიტომაც დაბალანსებული მრავალპოლარუ- 
ლობა სავარაუდოდ წარმოშობს ნაკლებ შიშს, ვიდრე დაუბალანსებელი მულტიპო- 
ლარულობა, მაგრამ მეტ შიშს, ვიდრე ბიპოლარულობა. 

ამგვარი განხილვა იმისა, თუ როგორ განსხვავდება დიდ სახელმწიფოებს შორის 
შიშის დონე ძალის განაწილების ცვლილებებთან ერთად, და არა ერთმანეთის 
განზრახვათა შეფასებებით, მასთან დაკავშირებულ საკითხს წამოჭრის. როდესაც 
სახელმწიფო იკვლევს თავის გარემოს, რომ განსაზღვროს, რომელი სახელმწიფო- 
ები უქმნიან საფრთხეს მის არსებობას, ის ძირითადად ფოკუსირებულია პოტენცი- 
ური მეტოქეების თავდასხმით შესაძლებლობებზე და არა მათ განზრახვებზე. რო- 
გორც ზემოთ აღინიშნა, განზრახვები საბოლოოდ შეუცნობადია, ამიტომაც სახელმ- 
წიფოებმა, რომლებსაც თვითგადარჩენა ადარდებთ, ყველაზე უარესი ვარაუდები 
უნდა გამოთქვან თავიანთ მეტოქეთა განზრახვების შესახებ. თუმცა შესაძლებლო- 
ბები არა მარტო შეიძლება გაიზომოს, არამედ მათ აგრეთვე შეიძლება განსაზღვ- 
რონ, არის თუ არა მეტოქე სახელმწიფო სერიოზული საფრთხე. მოკლედ რომ 
ითქვას, დიდი სახელმწიფოები აბალანსებენ შესაძლებლობებს და არა განზრახვებს. 

დიდი სახელმწიფოები აშკარად აბალანსებენ უძლეველი სამხედრო ძალების 
მქონე სახელმწიფოებს, ვინაიდან ამგვარი თავდასხმითი სამხედრო შესაძლებლობა 
ხელშესახები საფრთხეა მათი გადარჩენისთვის. მაგრამ დიდი სახელმწიფოები, აგ- 
რეთვე, დიდ ყურადღებას აქცევენ იმას, თუ რამდენად ფარულ ძალას ფლობენ მე- 
ტოქე სახელმწიფოები, ვინაიდან მდიდარ და ხალხმრავალ სახელმწიფოებს შეუძლი- 
ათ შექმნან და ქმნიან კიდეც ძლიერ არმიებს. ამგვარად, დიდი სახელმწიფოები 
ისწრაფვიან, რომ დააშინონ მრავალრიცხოვანი მოსახლეობისა და სწრაფად მზარდი 
ეკონომიკების მქონე სახელმწიფოები, იმ შემთხვევაშიც, თუკი ამ სახელმწიფოებს 
თავიანთი სიმდიდრე სამხედრო ძლიერებად არ უქცევიათ. 


3. სახელმწიფო მიზნების იერარქია 


ჩემი თეორიის მიხედვით, გადარჩენა დიდი სახელმწიფოების ნომერი პირველი 
მიზანია. თუმცა პრაქტიკაში სახელმწიფოები ისეთ მიზნებსაც ახორციელებენ, რომ- 
ლებიც უსაფრთხოებას არ უკავშირდება. მაგალითად, დიდი სახელმწიფოები უცვ- 
ლელად ეძებენ უფრო დიდ ეკონომიკურ კეთილდღეობას, რათა აამაღლონ თავი- 
ანთი მოქალაქეების შეძლება. ისინი ზოგჯერ ცდილობენ, ხელი შეუწყონ კონკრე- 
ტულ იდეოლოგიას უცხო ქვეყნებში, როგორც ცივი ომის დროს ხდებოდა, როდესაც 
შეერთებული შტატები ცდილობდა დემოკრატიის გავრცელებას მთელ მსოფლიოში, 
ხოლო საბჭოთა კავშირი ცდილობდა კომუნიზმის გასაღებას. ეროვნული გაერთი- 
ანება კიდევ ერთი მიზანია, რომელიც ზოგჯერ მოტივაციას აძლევს სახელმწი- 
ფოებს, როგორც ეს მოხდა პრუსიისა და იტალიის შემთხვევაში მეცხრამეტე საუკ- 
უნეში და გერმანიის შემთხვევაში ცივი ომის შემდეგ. დიდი სახელმწიფოები, აგ- 
რეთვე, პერიოდულად ცდილობენ, ხელი შეუწყონ ადამიანის უფლებებს გლობა- 
ლური მასშტაბით. სახელმწიფოები შესაძლოა ახორციელებდნენ ნებისმიერს ამ 

მიზნებიდან, ასევე, მრავალ სხვა მიზანს, რომლებიც უსაფრთხოებას არ უკავ- 
შირდება. 

თავდასხმითი რეალიზმი უდავოდ აღიარებს, რომ დიდი სახელმწიფოები შე- 
საძლოა მისდევდნენ ამ მიზნებს, რომლებიც უსაფრთხოებას არ უკავშირდება, მაგ- 
რამ ის მცირედს ამბობს მათ შესახებ, თუ არ ჩავთვლით ერთ მნიშვნელოვან 
საკითხს, სახელდობრ, რომ სახელმწიფოები შეიძლება მისდევდნენ მათ, რამდენა- 
დაც საჭირო ქცევა არ უპირისპირდება ძალთა ბალანსის ლოგიკას, რაც ხშირად 
სინამდვილეა. რეალურად, ამ მიზნების განხორციელება, რომლებიც უსაფრთხო- 
ებას არ უკავშირდება, ზოგჯერ ავსებს შედარებითი ძალისთვის ნადირობას. მაგა- 
ლითად, ნაციონალ-სოციალისტური გერმანია აღმოსავლეთ ევროპაში ფართოვ- 
დებოდა როგორც იდეოლოგიური, ისე რეალისტური მიზნებით, ხოლო ზესახელმ- 
წიფოები ცივი ომის დროს ერთმანეთს მსგავსი მიზნებით ეჯიბრებოდნენ. გარდა 
ამისა, მეტი ეკონომიკური კეთილდღეობა უცვლელად ნიშნავს მეტ სიმდიდრეს, 
რასაც მნიშვნელოვანი შედეგი აქვს უსაფრთხოებისთვის, ვინაიდან სიმდიდრე 
სამხედრო ძალის საფუძველია. მდიდარ სახელმწიფოებს შეუძლიათ ჰქონდეთ 
ძლიერი სამხედრო ძალები, რომლებიც სახელმწიფოს თვითგადარჩენის პერსპექტი- 
ვებს ამაღლებს. როგორც პოლიტიკური ეკონომისტი იაკობ ვინერი აღნიშნავდა 
ორმოცდაათ წელიწადზე მეტი ხნის წინ, „მუდმივი ჰარმონია“ არსებობს სიმდიდრესა 
და ძალას შორის. ეროვნული გაერთიანება კიდევ ერთი მიზანია, რომელიც ჩვე- 
ულებრივ ავსებს ძალის შეძენას. მაგალითად, გაერთიანებული გერმანული სახელმ- 
წიფო, რომელიც 1871 წელს შეიქმნა, უფრი ძლიერი იყო, ვიდრე პრუსიის სახელმ- 
წიფო, რომელიც მან ჩაანაცვლა. 

ზოგჯერ იმ მიზნების განხორციელებას, რომლებიც არ უკავშირდება უსაფრ- 
თხოებას, თითქმის არანაირად არ აქვს გავლენა ძალთა ბალანსზე. ჩვეულებრივ, 
ამგვარ აღწერას შეესაბამება ჩარევებ იადამიანის უფლებებისთვის, ვინაიდან ისინი 
მცირე მასშტაბის ოპერაციებია, რომლებიც მცირე ხარჯიანია და დიდი სახელმ- 
წიფოების თვითგადარჩენის პერსპექტივებს არ ამცირებს. უკეთესია თუ უარესი, 
სახელმწიფოებს იშვიათად სურთ სისხლის დაღვრა და სახსრების გაცემა იმისათვის, 
რომ უცხო მოსახლეობები დაიცვან დიდი მასშტაბის ძალადობებისგან, გენოციდის 
ჩათვლით. მაგალითად, მიუხედავად მტკიცებებისა, რომ ამერიკის საგარეო პოლი- 
ტიკა მორალიზმითაა შთაგონებული, სომალი (1992-93) ერთადერთი შემთხვევაა 
გასული ასი წლის მანძილზე, სადაც შეერთებული შტატების ჯარისკაცები დახოცეს 
ბრძოლის დროს ჰუმანიტარულ მისიაზე. ხოლო ამ შემთხვევაში, 1993 წლის ოქტომ- 
ბერში, სამარცხვინო მეხანძრეობისას თვრამეტი ჯარისკაცის დაღუპვამ ამერიკელი 
პოლიტიკოსების იმდენად ღრმა ტრავმირება გამოიწვია, რომ მათ დაუყოვნებლივ 
გამოიყვანეს შეერთებული შტატების ჯარები სომალიდან, შემდეგ კი უარი თქვეს 
რუანდაში ინტერვენციაზე 1994 წლის გაზაფხულზე, როდესაც ეთნიკურმა ჰუტუმ 
გენოციდი მოუწყო თავის მეზობელ ტუტსს. ამ გენოციდის შეჩერება შედარებით 
ადვილი იქნებოდა და ფაქტობრივად ზეგავლენას არ მოახდენდა შეერთებული 
შტატების პოზიციაზე ძალთა ბალანსში. თუმცა არაფერი გაკეთებულა. მოკლედ 


76 


ჟურნალი „ორბელიანი“, M1, 2019 


რომ ითქვას, თუმც კი რეალიზმი არ მოიაზრებს ადამიანის უფლებებისთვის ჩარე- 
ვებს, ის აუცილებლად არ კრძალავს მათ. 

მაგრამ ზოგჯერ იმ მიზნების განხორცილება, რომლებიც უსაფრთხოებას არ 
უკავშირდება, ეწინააღმდეგება ძალთა ბალანსის ლოგიკას, რომელშიც სახელმწი- 
ფოები ჩვეულებრივ რეალიზმის კარნახით მოქმედებენ. მაგალითად, გლობალური 
მასშტაბით დემოკრატიის გავრცელებისადმი შეერთებული შტატების ვალდებუ- 
ლების მიუხედავად, ის ხელს უწყობდა დემოკრატიულად არჩეული მთავრობების 
დამხობას და მხარს უჭერდა არაერთ ავტორიტარულ რეჟიმს ცივი ომის დროს, რო- 
დესაც ამერიკელი პოლიტიკოსები მიხვდნენ, რომ ამგვარი ქმედებები ხელს შე- 
უწყობდა საბჭოთა კავშირის შეკავებას. მეორე მსოფლიო ომში ლიბერალურმა 
დემოკრატიებმა გვერდით გასწიეს თავიანთი ანტიპათია კომუნიზმის მიმართ და 
კავშირი შეკრეს საბჭოთა კავშირთან ნაციონალ-სოციალისტური გერმანიის წინა- 
აღმდეგ. „მე არ შემიძლია კომუნიზმის მიღება“, აღნიშნავდა ფრანკლინ რუზველტი, 
მაგრამ ნაციონალ-სოციალიზმის დასამარცხებლად „ეშმაკსაც კი გავუწოდებდი 
ხელს“. მსგავსადვე, სტალინმა არაერთგზის აჩვენა, რომ როდესაც მისი იდეოლო- 
გიური უპირატესობები ძალასთან დაკავშირებულ მოსაზრებებს ეჯახებოდა, უკა- 
ნასკნელი იმარჯვებდა ხოლმე. მისი რეალიზმის ყველაზე ვულგარულ მაგალითს თუ 
მოვიყვანთ, საბჭოთა კავშირმა თავდაუსხმელობის პაქტი დადო ნაციონალ-სოცი- 
ალისტურ გერმანიასთან 1939 წლის აგვისტოში (სამარცხვინო მოლოტოვ- 
რიბენტროპის პაქტი) იმ იმედით, რომ ეს შეთანხმება სულ მცირე დროებით მაინც 
დააკმაყოფილებდა ნაციონალ-სოციალიზმის ტერიტორიულ ამბიციებს აღმოსავ- 
ლეთ ევროპაში და ვერმახტს საფრანგეთისა და გაერთიანებული სამეფოსკენ 
შეაბრუნებდა. როდესაც დიდი სახელმწიფოები სერიოზულ საფრთხეს ეჯახებიან, 
მოკლედ რომ ითქვას, ისინი მცირე ყურადღებას აქცევენ იდეოლოგიას, ვინაიდან 
ალიანსის პარტნიორებს ეძებენ. 

უსაფრთხოება, აგრეთვე, ფარავს სიმდიდრეს, როდესაც ეს ორი მიზანი ერთმა- 
ნეთს ეჯახება, ვინაიდან „თავდაცვა“, როგორც ადამ სმითი წერდა „ჟრების სიმდიდ- 
რეში“ „გაცილებით უფრო მნიშვნელოვანია, ვიდრე სიმდიდრე“. სმითი კარგად 
აჩვენებს, თუ როგორ იქცევიან სახელმწიფოები, როდესაც იძულებულნი არიან, 
რომ არჩევანი გააკეთონ სიმდიდრესა და შედარებით ძალას შორის. 1651 წელს, 
ინგლისმა აამოქმედა ცნობილი სანავიგაციო აქტი, პროტექციონისტური საკანონ- 
მდებლო აქტი, რომლის მიზანიც იყო, ზიანი მიეყენებინა ჰოლანდიის ვაჭრობისთვის 
და საბოლოოდ ჰოლანდიის ეკონომიკის პარალიზება მოეხდინა. საკანონმდებლო 
აქტი აწესებდა, რომ ინგლისში იმპორტირებული ყველანარი საქონელი ან ინგლი- 
სური გემებით უნდა გადაზიდულიყო, ან იმ ქვეყნის გემებით, რომელმაც პირველმა 
გამოუშვა ეს საქონელი. ვინაიდან ჰოლანდიელები მცირე ოდენობის საქონელს 
აწარმოებდნენ, ამგვარი ღონისძიება დიდ ზიანს მიაყენებდა მათ ნაოსნობას, 
რომელიც მათი ეკონომიკური წარმატების ძირითად კომპონენტს წარმოადგენდა. 
რასაკვირველია, სანავიგაციო აქტი ზიანს მიაყენებდა ინგლისის ეკონომიკასაც, 
ძირითადად იმის გამო, რომ ის ინგლისს წაართმევდა თავისუფალი ვაჭრობიდან 
მიღებულ სარგებელს. „სანავიგაციო აქტი“, წერდა სმითი, „არაა ხელსაყრელი 

საგარეო ვაჭრობისთვის, ან იმ სიმდიდრის ზრდისათვის, რომლის მიღებაც მისგან 
შეიძლება“. მიუხედავად ამისა, სმითი ამ საკანონმდებლო აქტს მიიჩნევდა „ყველაზე 
ბრძნულად ინგლისის ყველა სავაჭრო რეგულაციიდან“, ვინაიდან მან მეტი ზარალი 
მიაყენა ჰოლანდიის ეკონომიკას, ვიდრე ინგლისის ეკონომიკას, ხოლო მეჩვიდმეტე 
საუკუნის შუა ხანებში ჰოლანდია იყო „ერთადერთი საზღვაო სახელმწიფო, რომელ- 
საც შეიძლებოდა საფრთხე შეექმნა ინგლისის უსაფრთხოებისთვის“. 


4. მსოფლიო წესრიგის შექმნა 


ზოგჯერ ამტკიცებენ, რომ დიდი სახელმწიფოები შეიძლება გასცდნენ რეალის- 
ტურ ლოგიკას ერთობლივი მუშაობით, რომ შექმნან საერთაშორისო წესრიგი, 
რომელიც ხელს უწყობს მშვიდობას და სამართლიანობას. როგორც ჩანს, მსოფლიო 
მშვიდობას შეუძლია მხოლოდ გაზარდოს სახელმწიფოს კეთილდღეობა და უსაფრ- 
თხოება. ამერიკის პოლიტიკურმა ლიდერებმა მნიშვნელოვანი სამსახური გაუწიეს 
ამგვარ არგუმენტს მეოცე საუკუნის განმავლობაში. მაგალითად, 1993 წლის 
სექტემბერში გაერთიანებული ერების ორგანიზაციაში პრეზიდენტმა კლინტონმა 
აუდიტორიას განუცხადა, რომ ,48 წლის წინ ამ ორგანიზაციის დაბადებისას... მრა- 
ვალი ერიდან ნიჭიერი ლიდერების თაობამ ნაბიჯი გადადგა წინ მსოფლიოს ძალის- 
ხმევათა ორგანიზებისთვის უსაფრთხოებისა და კეთილდღეობის სახელით... ახლა 
ისტორია უფრო დიდ შესაძლებლობას გვაძლევს... მოდით, მივიღოთ გადაწყვეტი- 
ლება, რომ მეტზე ვიოცნებებთ... მოდით, დავრწმუნდეთ, რომ მსოფლიო, რომელსაც 
ჩვენს შვილებს გადავცემთ, უფრო ჯანსაღი, უფრო უსაფრთხო და უფრო მდიდარია, 
ვიდრე მსოფლიო, რომელშიც დღეს ვცხოვრობთ“. 

ასეთი რიტორიკის მიუხედავად, დიდი სახელმწიფოები არ მუშაობენ ერთობ- 
ლივად, რომ ხელი შეუწყონ მსოფლიო წესრიგს საკუთარი ინტერესის გამო. პირი- 
ქით, თითოეული ცდილობს, გაზარდოს თავისი წილი მსოფლიო ძალისა, რომელიც, 
სავარაუდოდ, სტაბილური საერთაშორისო წესრიგის შექმნისა და განმტკიცების 
მიზანს შეეჯახება. ეს არ ნიშნავს იმის თქმას, რომ დიდი სახელმწიფოები არასდროს 
ისახავენ მიზნად, რათა ხელი შეუშალონ ომებს და დაიცვან მშვიდობა. პირიქით, 
ისინი ბევრს მუშაობენ, რომ შეაჩერონ ომები, რომლებშიც ისინი სავარაუდოდ 
მსხვერპლი იქნებოდნენ. ასეთ შემთხვევებში, თუმცა სახელმწიფოს ქცევა დიდწი- 
ლად შედარებითი ძალის შესახებ ვიწრო გათვლებით წარიმართება და არა სახელმ- 
წიფოს ინტერესებისგან დამოუკიდებელი მსოფლიო წესრიგის აშენების ვალდებუ- 
ლებით. მაგალითად, შეერთებულმა შტატებმა უზარმაზარი რესურსები გაიღო 
საბჭოთა კავშირის შესაკავებლად, რათა ომი არ წამოეწყო ევროპაში ცივი ომის 
დროს, არა მთელი მსოფლიოს მასშტაბით მშვიდობის ხელშეწყობისადმი გარკვეული 
ღრმად ფესვგადგმული ვალდებულების გამო, არამედ იმიტომ, რომ ამერიკელი 
ლიდერები შიშობდნენ, საბჭოთა გამარჯვება სახიფათო ცვლილებას გამოიწვევდა 
ძალთა ბალანსში. 

კონკრეტული საერთაშორისო წესრიგი, რომელიც ნებისმიერ დროს მოქმედებს, 
ძირითადად სისტემის დიდი სახელმწიფოების ეგოისტური ქცევის პროდუქტია. სხვა 

სიტყვებით რომ ვთქვათ, სისტემის კონფიგურაცია დიდი სახელმწიფოების უსაფრ- 
თხოებისთვის კონკურენციის უნებლიე შედეგია და არა მშვიდობის დასამყარებლად 
ერთად მოქმედი სახელმწიფოების შედეგი. ევროპაში ცივი ომის წესრიგის დამყა- 
რება კარგად აჩვენებს ამ საკითხს. არც საბჭოთა კავშირს და არც შეერთებულ 
შტატებს ჰქონია მისი დამყარების მიზანი და არც ერთობლივად უმუშავიათ მის 
შესაქმნელად. სინამდვილეში, თითოეული ზესახელმწიფო ბევრს მუშაობდა ცივი 
ომის ადრეულ წლებში იმისათვის, რომ ძალაუფლება მოეპოვებინა მეორის ხარჯზე, 
იმავდროულად კი ხელს უშლიდა მეორეს იმავეს გაკეთებაში. სისტემა, რომელიც 
მეორე მსოფლიო ომის შემდეგ ევროპაში გამოჩნდა, ზესახელმწიფოებს შორის 
უსაფრთხოებისთვის ძლიერი კონკურენციის დაუგეგმავი შედეგი იყო. 

თუმც კი ზესახელმწიფოთა ძლიერი მეტოქეობა ცივ ომთან ერთად დასრულდა 
1990 წელს, რუსეთსა და შეერთებულ შტატებს არ უმუშავიათ ერთობლივად 
ევროპაში ამჟამინდელი წესრიგის დასამყარებლად. მაგალითად, შეერთებულმა 
შტატებმა უარყო რუსეთის არაერთი წინადადება, რომ ევროპის უსაფრთხოებისა 
და თანამშრომლობის ორგანიზაცია ექციათ ევროპის უსაფრთხოების მთავარ 
მაორგანიზებელ სვეტად (შეერთებული შტატების მიერ დომინირებული M/IC0C-ს 
ჩანაცვლებით). გარდა ამისა, რუსეთი ძლიერ ეწინააღმდეგებოდა M/MIC-ს გაფარ- 
თოებას, რასაც სერიოზულ საფრთხედ მიიჩნევდა რუსეთის უსაფრთხოებისთვის. 
თუმცა, იმის შეგნებით, რომ რუსეთის სისუსტე გამორიცხავდა ნებისმიერი სახის 
შურისძიებას, შეერთებულმა შტატებმა უარყო რუსეთის ინტერესები და უბიძგა 
M/VIC-ს, ახალ წევრებად მიეღო ჩეხეთის რესპუბლიკა, უნგრეთი და პოლონეთი. 
რუსეთი, აგრეთვე, ეწინააღმდეგებოდა შეერთებული შტატების პოლიტიკას ბალკა- 
ნეთის ნახევარკუნძულზე გასულ ათწლეულში, განსაკუთრებით M#IC0-ს 1999 წლის 
ომს იუგოსლავიის წინააღმდეგ. კვლავაც შეერთებულმა შტატებმა მცირე ყურად- 
ღება მიაქცია რუსეთის ინტერესებს და ისეთი ნაბიჯები გადადგა, რომლებსაც 
საჭიროდ მიიჩნევს ამ არასტაბილურ რეგიონში მშვიდობის დასამყარებლად. და ბო- 
ლოს, აღსანიშნავია, რომ რუსეთი უსიცოცხლოა იმისათვის, რომ ხელი შეუშალოს 
შეერთებულ შტატებს ასეთ სისტემაში, თუკი ეს ტექნოლოგიურად შესაძლებელია. 

რასაკვირველია, დიდი სახელმწიფოების მეტოქეობა ზოგჯერ სტაბილურ სა- 
ერთაშორისო წესრიგს მოიტანს, როგორც ცივი ომის დროს მოხდა. მიუხედავად 
ამისა, დიდი სახელმწიფოები გააგრძელებენ შესაძლებლობების გამოძებნას, რათა 
მსოფლიო ძალის თავიანთი წილი გაზარდონ, ხოლო თუ ხელსაყრელი ვითარება 
შეიქმნება, ისინი ძირს გამოუთხრიან ამ სტაბილურ წესრიგს. წარმოიდგინეთ, 
რაოდენ ბევრს მუშაობდა შეერთებული შტატები 1980-ანი წლების ბოლოს იმი- 
სათვის, რომ დაესუსტებინა საბჭოთა კავშირი და დაერღვია სტაბილური წესრიგი, 
რომელიც ევროპაში შეიქმნა ცივი ომის ბოლო პერიოდში. რასაკვირველია, სახელმ- 
წიფოები, რომლებიც ძალის დაკარგვის პირას არიან, იმუშავებენ, რომ შეაკავონ 
აგრესია და დაიცვან არსებული წესრიგი. მაგრამ მათი მოტივები ეგოისტური 
იქნება, რომლებიც ძალთა ბალანსის ლოგიკის ირგვლივ ტრიალებს, და არა მსოფ- 
ლიო მშვიდობისადმი ვალდებულების გარშემო. 

დიდი სახელმწიფოები ორი მიზეზის გამო ვერ აიღებენ საკუთარ თავზე მშვიდო- 
ბიანი მსოფლიო წესრიგის დამყარებისადმი ვალდებულებას. პირველი, სავარა- 
უდოდ სახელმწიფოები ვერ შეთანხმდებიან მშვიდობის მხარდაჭერის საერთო ფორ- 
მულაზე. რასაკვირველია, საერთაშორისო ურთიერთობების მკვლევრებს არას- 
დროს მიუღწევიათ კონსენსუსისთვის იმასთან დაკავშირებით, თუ როგორი უნდა 
იყოს პროგრამა. ფაქტობრივად, ჩანს, რომ ომისა და მშვიდობის გამომწვევ მიზეზებ- 
ზე იმდენი თეორია არსებობს, რამდენი მეცნიერიც შეისწავლის ამ თემას. მაგრამ 
რაც უფრო მნიშვნელოვანია, პოლიტიკოსები ვერ თანხმდებიან იმაზე, თუ როგორ 
შექმნან სტაბილური მსოფლიო. მაგალითად, პირველი მსოფლიო ომის შემდეგ პარი- 
ზის საზავო კონფერენციაზე მნიშვნელოვანმა აზრთა სხვადასხვაობამ იმასთან და- 
კავშირებით, თუ როგორ უნდა შექმნილიყო სტაბილურობა ევროპაში, დაპირისპი- 
რება გამოიწვია ჟორჟ კლემენსოს, დევიდ ლოიდ ჯორჯსა და ვუდრო უილსონს 
შორის. განსაკუთრებით კლემენსო მოითხოვდა მტკიცედ, რომ მკაცრი პირობები 
დაეკისრებინათ გერმანიისთვის რაინის ოლქთან დაკავშირებით, ვიდრე ლოიდ ჯორ- 
ჯი ან უილსონი, იმ დროს, როდესაც ლოიდ ჯორჯი მკაცრი ღონისძიებების მიღების 
მომხრე იყო გერმანიის რეპარაციებზე. მოულოდნელი არ ყოფილა, რომ ვერსალის 
ხელშეკრულებამ მცირედით შეუწყო ხელი ევროპის სტაბილურობას. 

გარდა ამისა, გავიხსენოთ ამერიკის წარმოდგენა იმაზე, თუ როგორ მიეღწია 
სტაბილურობისთვის ევროპაში ცივი ომის ადრეულ პერიოდში. 1950-ანი წლების 
დასაწყისში არსებობდა სტაბილური და მტკიცე სისტემის ძირითადი ელემენტები. 
მათ რიცხვში შედიოდა გერმანიის გაყოფა, ამერიკის სახმელეთო ძალების განლა- 
გება დასავლეთ ევროპაში საბჭოთა თავდასხმის შესაკავებლად და იმის უზრუნველ- 
ყოფა, რომ დასავლეთ გერმანია არ შეეცდებოდა ბირთვული იარაღის განვითა- 
რებას. თუმცა ტრუმენის ადმინისტრაციის მაღალჩინოსნები ვერ თანხმდებოდნენ 
იმაზე, იქნებოდა თუ არა გაყოფილი გერმანია მშვიდობის ან ომის წყარო. მაგალი- 
თად, ჯორჯ კენანს და პოლ ნიცს, რომლებსაც მნიშვნელოვანი პოზიციები ეკავათ 
სახელმწიფო დეპარტამენტში, სჯეროდათ, რომ გაყოფილი გერმანია არასტაბი- 
ლურობის წყარო იქნებოდა, ხოლო სახელმწიფო მდივანი დინ აჩესონი მათ არ 
ეთანხმებოდა. 1950-ან წლებში, პრეზიდენტი ეიზენჰაუერი შეეცადა, დაესრულებინა 
ამერიკის ვალდებულება დასავლეთ ევროპის დაცვაში და ბირთვული შემაკავებლით 
აღეჭურვა დასავლეთ გერმანია. ამ პოლიტიკამ, რომელიც სრულად არასდროს 
ყოფილა მიღებული, მიუხედავად ამისა, მნიშვნელოვანი არასტაბილურობა გამო- 
იწვია ევროპაში, ვინაიდან პირდაპირ განაპირობა 1958-59 წლების და 1961 წლის 
ბერლინის კრიზისები. 

მეორე, დიდი სახელმწიფოები გვერდით ვერ გასწევენ ძალასთან დაკავშირებულ 
მოსაზრებებს და ვერ იმუშავებენ საერთაშორისო მშვიდობის ხელშეწყობისთვის, 
ვინაიდან ისინი ვერ იქნებიან დარწმუნებულნი, რომ მათი მცდელობები წარმატებას 
მოიტანს. თუკი მათი ძალისხმევა ჩაფლავდება, მათ სავარაუდოდ დიდი ფასის გა- 
დახდა მოუწევთ ძალთა ბალანსის უგულებელყოფის გამო, ვინაიდან თუკი 
აგრესორი კართან გამოჩნდება, პასუხი არ იქნება განგაშის ზარების შემდეგ. ესაა 
რისკი, რომლის გაწევაც ცოტა სახელმწიფოს სურს. ამიტომაც, სიფრთხილე 

კარნახობთ, რეალისტური ლოგიკის შესაბამისად მოიქცნენ. აზროვნების ამგვარი 
ხაზი ხსნის, თუ დაბადებისთანავე უცვლელად რატომ სამარდება კოლექტიური 
უსაფრთხოების სქემები, რომლებიც მოუწოდებს სახელმწიფოებს, გვერდით გას- 
წიონ ძალთა ბალანსთან დაკავშირებული ვიწრო ინტერესები და ამის ნაცვლად, 
საერთაშორისო საზოგადოების უფრო ფართო ინტერესების შესაბამისად იმოქმე- 
დონ. 


5. თანამშრომლობა სახელმწიფოებს შორის 


ზემოთ მოყვანილი მსჯელობიდან შესაძლოა დაასკვნან, რომ ჩემი თეორია არ 
უშვებს დიდ სახელმწიფოებს შორის რაიმე სახის თანამშრომლობას. მაგრამ ასეთი 
დასკვნა მცდარი იქნებოდა. სახელმწიფოებს შეუძლიათ ითანამშრომლონ, თუმცა 
თანამშრომლობის მიღწევა ზოგჯერ რთულია, მისი შენარჩუნება კი ყოველთვის 
ძნელია. ორი ფაქტორი აბრკოლებს თანამშრომლობას. შედარებითი მოგებისა და 
თაღლითობის ინტერესი. საბოლოოდ, დიდი სახელმწიფოები ფუნდამენტურად კონ- 
კურენციულ მსოფლიოში ცხოვრობენ, სადაც ერთმანეთს რეალურ, ან სულ მცირე, 
პოტენციურ, მტრებად განიხილავენ და ამიტომაც, ძალის შეძენას ესწრაფვიან ერთ- 
მანეთის ხარჯზე. 

ნებისმიერმა ორმა სახელმწიფომ, რომლებსაც განზრახული აქვთ თანამ- 
შრომლობა, უნდა გაითვალისწინოს, თუ როგორ განაწილდება მათ შორის სარგე- 
ბელი ან მოგება. მათ შეიძლება იფიქრონ გაყოფაზე აბსოლუტური ან შედარებითი 
მოგების პირობებში. აბსოლუტური მოგებით, თითოეული მხარე დაინტერესებულია 
საკუთარი სარგებლის გაზრდით და ნაკლებად ზრუნავს იმაზე, თუ რამდენს იღებს 
ან კარგავს მეორე მხარე ამ საქმეში. თითოეული მხარე მეორეზე ზრუნავს მხოლოდ 
იმდენად, რომ მეორე მხარის ქცევა გავლენას ახდენს მაქსიმალური სარგებლის 
მიღების პერსპექტივებზე. მეორე მხრივ, შედარებითი მოგებით თითოეული მხარე 
არა მარტო საკუთარ ინდივიდუალურ მოგებას ითვალისწინებს, არამედ იმასაც, თუ 
რაოდენ კარგად იმყოფება, მეორე მხარესთან შედარებით. 

ვინაიდან დიდ სახელმწიფოებს ძლიერ ადარდებთ ძალთა ბალანსი, მათი 
აზროვნება შედარებით მოგებაზეა ორიენტირებული, როდესაც სხვა სახელმწი- 
ფოებთან თანამშრომლობაზე ფიქრობენ. რასაკვირველია, თითოეული სახელმწიფო 
ცდილობს, გაზარდოს თავისი აბსოლუტური მოგება. კვლავაც, სახელმწიფოსთვის 
უფრო მნიშვნელოვანია, დარწმუნდეს, რომ არ აკეთებს უარესს და შესაძლოა 
უკეთესს, ვიდრე მეორე სახელმწიფო ნებისმიერ შეთანხმებაში. თუმცა თანამშრომ- 
ლობის მიღწევა უფრო რთულია, როდესაც სახელმწიფოები მეტადრე თანხმდებიან 
შედარებით მოგებაზე, ვიდრე აბსოლუტურ მოგებაზე. სწორედ ამიტომაა, რომ 
სახელმწიფოები, რომლებიც დაინტერესებულნი არიან აბსოლუტური მოგებით, 
უნდა დარწმუნდნენ, რომ თუკი ნამცხვარი იზრდება, ისინი სულ მცირე ამ ზრდის 
გარკვეულ წილს მიიღებენ, ხოლო სახელმწიფოები, რომლებსაც შედარებითი მოგე- 


ბა აღელვებთ, დიდ ყურადღებას უნდა აქცევდნენ იმას, თუ როგორ ნაწილდება 
ნამცხვარი, რაც თანამშრომლობის მცდელობებს ართულებს. 


81 


სულხან-საბა ორბელიანის უნივერსიტეტი 


თანამშრომლობას თაღლითობის ინტერესებიც აბრკოლებს. დიდი სახელმწი- 
ფოები ხშირად უხალისოდ შედიან თანამშრომლობის შეთანხმებებში იმ შიშით, რომ 
მეორე მხარე ითაღლითებს შეთანხმებაში და მნიშვნელოვან უპირატესობას მი- 
იღებს. ამგვარი ინტერესი განსაკუთრებით მწვავეა სამხედრო სფეროში, რაც 
„განდგომილების განსაკუთრებულ საფრთხეს იწვევს, ვინაიდან სამხედრო 
შეიარაღების ბუნება ძალთა ბალანსში სწრაფი (ცვლილებების შესაძლებლობას 
იძლევა. ასეთმა განვითარებამ შესაძლოა შესაძლებლობის ფანჯარა გაუხსნას 
სახელმწიფოს, რომელიც თაღლითობს, რათა გადამწყვეტი დარტყმა მიაყენოს 
თავის მსხვერპლს. 

თანამშრომლობის წინაშე არსებული ამგვარი ბარიერების მიუხედავად, დიდი 
სახელმწიფოები თანამშრომლობენ რეალურ სამყაროში. ძალთა ბალანსის ლოგიკა 
ხშირად უბიძგებს დიდ სახელმწიფოებს, შექმნან ალიანსები და ითანამშრომლონ 
საერთო მტრების წინააღმდეგ. მაგალითად, გაერთიანებული სამეფო, საფრანგეთი 
და რუსეთი მოკავშირეები იყვნენ გერმანიის წინააღმდეგ პირველ მსოფლიო ომამდე 
და მის დროს. დიდი სახელმწიფოები ხშირად თანამშრომლობდნენ ამ პერიოდში, 
მაგრამ ამას ხელი არ შეუშლია მათთვის, 1914 წლის 1 აგვისტოს ომი წამოეწყოთ. 
შეერთებული შტატები და საბჭოთა კავშირიც თანამშრომლობდნენ მნიშვნელოვან- 
წილად მეორე მსოფლიო ომის დროს, მაგრამ ამ თანამშრომლობას ხელი არ შეუშლია 
ცივი ომის დაწყებისთვის მას შემდეგ, რაც გერმანია და იაპონია დამარცხდნენ. 
ალბათ ყველაზე საკვირველია, რომ მნიშვნელოვანი ეკონომიკური და სამხედრო 
თანამშრომლობა არსებობდა ნაციონალ-სოციალისტურ გერმანიას და საბჭოთა 
კავშირს შორის ორი წლის განმავლობაში, ვიდრე ვერმახტი თავს დაესხმოდა წითელ 
არმიას. ვერავითარი თანამშრომლობა მოსპობს უსაფრთხოებისთვის კონკურენ- 
ციის გაბატონებულ ლოგიკას. ნამდვილი მშვიდობა, ანუ მსოფლიო, სადაც სახელმ- 
წიფოები არ ეჯიბრებიან ერთმანეთს ძალაუფლებისთვის, არაა შესაძლებელი, სანამ 
სახელმწიფოთა სისტემა ანარქიული რჩება. 


6. დასკვნა 


რომ შევაჯამოთ, ჩემი არგუმენტი ისაა, რომ საერთაშორისო სისტემის სტრუქ- 
ტურა, და არა ინდივიდუალური დიდი სახელმწიფოების ცალკეული მახასი- 
ათებლები, უბიძგებს მათ, იფიქრონ და იმოქმედონ აგრესიულად და ესწრაფეონ ჰე- 
გემონიას. მე არ ვეთანხმები მორგენთაუს მტკიცებას, რომ სახელმწიფოები უცვლე- 
ლად იქცევიან აგრესიულად, ვინაიდან მათ აქვს ძალის ნება, რომელიც მათთვის 
თანდაყოლილია. ნაცვლად ამისა, მივიჩნევ, რომ დიდ სახელმწიფოთა ქცევის უკან 
არსებული პრინციპული მოტივი გადარჩენაა. თუმცა ანარქიაში გადარჩენის სურვი- 
ლი სახელმწიფოებს უბიძგებს, აგრესიულად მოიქცნენ. ჩემი თეორია სახელმწი- 
ფოებს არ ჰყოფს მეტად ან ნაკლებად აგრესიულებად მათი ეკონომიკური ან პოლი- 
ტიკური სისტემების საფუძველზე. თავდასხმითი რეალიზმი მხოლოდ მცირეოდენ 
ვარაუდებს იძლევა დიდი სახელმწიფოების შესახებ, ეს ვარაუდები კი თანაბრად 
მიესადაგება ყველა დიდ სახელმწიფოს. გარდა განსხვავებებისა იმ საკითხში, თუ 

რამხელა ძალას ფლობს თითოეული სახელმწიფო, თეორია ყველა სახელმწიფოს 
ერთნაირად მიემართება. 

მე ახლა წარმოვადგინე ლოგიკა, რომელიც ხსნის, რატომ ცდილობენ სახელმწი- 
ფოები რაც შეიძლება მეტი ძალის შეძენას თავიანთ მეტოქეებზე. თუმცა მე 
მცირედი ვთქვი ამ განზრახვის საგანზე, რომელიც თავად ძალაა. ეს დეტალურადაა 
განხილული ჩემს უახლეს წიგნში დიდი სახელმწიფოების პოლიტიკის შესახებ. 

